
Néhány évvel ezelőtt, az Orient et Occident megírása idején úgy gondol¬ 
tuk, hogy a könyvben tárgyalt problémákat illetően minden, legalábbis az 
idő tájt esedékes részletről szóltunk. Jóllehet az azóta egymást egyre na¬ 
gyobb ütemben követő események nem teszik szükségessé egyetlen leírt sza¬ 
vunk megváltoztatását sem, kedvező alkalmat nyújtanak bizonyos kiegészítő 
magyarázatokra, és azoknak a gondolatmeneteknek a kibontására, amelyek 
hangsúlyozását az előző alkalommal nem éreztük elengedhetetlennek. E ma¬ 
gyarázatok annál elkerülhetetlenebbekké válnak, minél agresszívebb módon 
látjuk manapság megerősödni azt a felforgatást, amely ellen minduntalan fel¬ 
lépni kívánunk. Ez okból gondosan távol maradva mindenféle vitától, célsze¬ 
rűnek látjuk a dolgok valódi perspektívájukban történő újbóli bemutatását. 
Vannak ugyanis bizonyos - gyakran kifejezetten elemi szintű - szempontok, 
amelyek jószerivel annyira idegenek kortársaink döntő többségétől, hogy ál¬ 
talános megértetésükhöz újból és újból vissza kell térni rájuk, különböző 
aspektusaikból mutatva be őket, és ahogy a körülmények engedik bővebben 
megmagyarázva azokat a pontokat, amelyek előre nem mindig látható mó¬ 
don, nehézségeket okozhatnak. 

Mindjárt a kötet címe némi előzetes magyarázatot igényel, hogy jelentése 
világosan érthető, s ezáltal valamennyi félreértés elkerülhető legyen. Ta¬ 
lán senki sem vonja kétségbe ma már egy, a szó legáltalánosabb értelmében 
vett világválság lehetőségét, ami már önmagában is figyelemreméltó szem¬ 
léletmódbeli változást jelöl: pusztán a körülmények erejénél fogva bizonyos 
illúziók kezdenek szertefoszlani, aminek részünkről csak örülhetünk, mert ez 
legalábbis kedvező tünet és jel, hogy a kortárs mentalitás korrigálására van 
még egy, hogy úgy mondjuk, halvány reménysugár a jelenlegi káosz közepette. 
Összhangban ezzel, nem annyira általános többé az a vég nélküli „haladásba” 
vetett tévhit, amelyet nem is olyan rég még afféle szent és sérthetetlen dog¬ 
maként kezeltek; vannak akik, ha zavarosan és homályosan is, de észlelik, 
hogy a nyugati civilizáció nem haladhat akármeddig ugyanebbe az irányba, 
hanem elérkezhet egy pontra, ahol megáll, sőt mi több, ahol mindenestől 
elmerül egy kataklizmában. De talán ezek a személyek sem látják tisztán 

a veszély forrását: a kifejezésre juttatott fantasztikus és gyermeteg félelmek 
messzemenőkig bizonyítják, hogy gondolkozásmódjuk még tele van hibákkal; 
az mindenesetre már előrelépés, hogy felfogják a veszélyt, még akkor is, ha 
inkább érzik, mintsem értik ezt; már az is eredmény, ha képesek felfogni, 
hogy ennek a civilizációnak, amelyre a modernek oly büszkék, a világtörté¬ 
netben nem jut kitüntetett hely, és hogy ez is ugyanarra a gyászos sorsra fog 
jutni, mint a többé-kevésbé távoli korokban letűnt összes többi civilizáció, 
amelyek döntő többsége csak néhány alig felfedezhető és azonosíthatatlan 
nyomot hagyott hátra. 

Következésképpen, amikor az ember azt mondja, hogy a modern világ egy 
válság kínjaiban szenved, ezalatt általában azt érti, hogy elért egy kritikus fá¬ 
zisba, vagy másképpen megfogalmazva, egy meglehetősen átfogó változás áll 
küszöbön, ami azt jelenti, hogy előbb-utóbb elkerülhetetlen irányváltásnak 
kell következnie: hogy önkéntesen-e vagy sem, hogy hirtelen-e vagy inkább 
lassanként, vagy hogy katasztrófa által sújtottan, vagy sem, majd elválik. 
A „válság” szó ezen általános jelentése teljesen legitim és részben egybevág 
felfogásunkkal, de csak részben, merthogy az általunk felvett álláspont en¬ 
nél jóval átfogóbb, és mert számunkra az egész modern kor teljes egészében 
válságperiódus; ez az amiért a könyv címe: A modern világ válsága. Mind¬ 
amellett úgy tűnik a válság közel van forrpontjához, aminek hatására még 
tovább fokozódik a világ már évszázadok óta tartó, jóllehet a következmé¬ 
nyekre nézve mindmáig nem ennyire nyilvánvaló abnormalitása. Ugyanez az 
oka az események egyre nagyobb ütemű egymásra következésének: a világ 
ilyetén állapota nyilván hosszú ideig folytatódhat, mindazonáltal nem mehet 
a végtelenségig, sőt, mi több - anélkül, hogy pontos előrejelzést lehetne adni 
- az embernek az a benyomása, hogy nem tarthat már sokáig. 

Azonban a „válság” szó további implikációkat is tartalmaz, amelyek még 
alkalmasabbakká teszik, hogy ezt használjuk arra, amit ki akarunk fejezni: 
ami etimológiáját illeti, s amelyet a jelenlegi szóhasználatban többnyire szem 
elől tévesztenek, de amelyre feltétlenül hivatkoznia kell annak, aki vissza 
akarja adni a szó teljes jelentését és eredeti értékét, nos etimológiája bizonyos 
fokig az „ítélet” és az „elválasztás” szavakkal teszi rokon értelművé. Bármi 
legyen is a világ sorsa, minden válságkorszak közvetlenül egy feloldódást előz 
meg, függetlenül attól, hogy az szerencsés vagy szerencsétlen kimenetelű lesz, 
vagy hogy a benne való részvétel jónak vagy rossznak ítéltetik-e majd meg; 
ebben az időszakban lehet tehát ítéletet tartani az elért eredmények felett, 
mérlegelni az ezek mellett és ellen szóló érveket, bizonyos határig osztályozni 
az egyes (pozitív illetve negatív) eredményeket, továbbá ekkor lehet látni, 
hogy végül merre billen majd a mérleg. Nekünk természetesen még nem 
lehet célunk mindenre kiterjedő értékelést adni: ez túl korai lenne, mivel a 
válságnak még nincs vége, és azt, hogy mikor és hogyan ér majd véget, előre 

talán nem is lehet pontosan meghatározni. Az olyan előrejelzésektől, amelyek 
nem alapozhatóak mindenki számára érthető alapra, és amelyek ezáltal alkal¬ 
mat adnának a félreértésre - s ily módon az enyhítés helyett csak fokoznák a 
felfordulást - mindig tartózkodni kell. Mi ezúttal mindössze arra vállalkozha¬ 
tunk, hogy - egy bizonyos pontig és a rendelkezésünkre álló eszközök révén - 
a megfelelő embereket hozzásegítsük néhány, már megalapozottnak tűnő kö¬ 
vetkeztetés felismeréséhez. Ezzel azok számára szeretnénk, nem részletekbe 
menő, közvetett módon előkészíteni a terepet, akiknek ki kell venni részü¬ 
ket az eljövendő „ítéletből”, amelyet követően új korszak fog beköszöntem az 
emberiség történetében. 

Az imént használt kifejezések némelyike nyilván néhány olyan eszmére 
emlékeztet majd, mint az Utolsó ítélet vagy a „világ vége”, és tulajdonkép¬ 
pen nem helytelenül; az azonban, hogy ezeket szó szerint vagy szimbolikusan, 
vagy mindkétféleképpen értjük - tudniillik a két koncepció valójában egyál¬ 
talán nem zárja ki egymást -, jelenleg mellékes; sem a hely, sem az idő nem 
alkalmas e pont bővebb tárgyalására. Mindenesetre az eredmények fent em¬ 
lített két szempontú mérlegelése, ezek pozitívumokra és negatívumokra való 
felosztása, joggal emlékeztethet a „választottak” és az „átkozottak” két cso¬ 
portra való osztására, és a továbbiakban ezek végleges idesorolására. Még ha 
ez csak analógia is, az embernek be kell látnia, hogy érvényes, mélyen meg¬ 
alapozott és összhangban van mondandónk lényegével, s így e pont további 
magyarázatot érdemel. 

Nyilván nem véletlen, hogy manapság annyi embert kísért a „világvége” 
rémképe. Mindez bizonyos szempontból sajnálatos, mivel az extravaganciák, 
amelyekre e képzet - ha félreértik - sarkallhat, és a különböző körökből elő- 
szivárgó messiásőrületek mindegyike korunk súlyos szellemi válságának egy- 
egy megnyilvánulása, amelyek, hogy mennyire fokozzák a globális válságot, 
aligha lehet meghatározni. Ugyanakkor azonban a „világvége” lidércnyomása 
tény, amelyet nem lehet szándékosan figyelmen kívül hagyni. E problémához 
való leglaposabb mentális hozzáállás nyilván ennek minden további vizsgálat 
nélküli, egyszerű tévedésként vagy jelentőség nélküli fantáziálásként való elu¬ 
tasítása. De fontoljuk csak meg, hogy még ha a „világvégével” kapcsolatos kü¬ 
lönböző vulgáris eszmefuttatások történetesen tévedések is, akkor is érdemes 

- természetesen a kritika fenntartása mellett - utánanézni létrejöttük oka¬ 
inak, és felkutatni a talán deformált, mindazonáltal mégiscsak felfedezhető 
igazságot, mert - mivel a tévedés mindent egybevetve puszta negatív létmód 

- tökéletes tévedés egyszerűen nem létezik, s ezért mint kifejezés értelmetlen. 
Ha a problémát így szemléljük, könnyedén láthatóvá válik, hogy a „világvége” 
képzetének elferdülése illetve elhomályosodása szoros kapcsolatban áll azzal 
az általános szellemi-lelki elsötétedéssel, amelyben jelenleg élünk: a valóban 
közeli vég irányítatlanul, csak mint homályos előérzet munkál kortársaink 

képzeletében, és így teljesen természetesen kelt vad és főként masszívan ma¬ 
teriális mentális képzeteket, amelyek kifacsarodottságukban külsőleg azoknak 
az extravaganciáknak az alakjába bújnak, amelyekre utaltunk. E magyarázat 
persze nem mentség az efféle hóbortokra; még ha tehát azok, akik hajlamosak 
ezekre - egy olyan lelki állapot révén, amelyért közvetlenül nem tehetők fele¬ 
lőssé - fel is menthetőek, ez magára a tévedésre sohasem lehet mentség. Ami 
minket illet, azzal aligha vagyunk vádolhatóak, hogy inkább szemet hunyunk 
a jelenkori világ „álvallásos” megnyilvánulásai, mint általában a modern té¬ 
vedések fölött. Nagyon is jól tudjuk, hogy vannak olyanok, akik hajlamosak 
szemünkre vetni az intoleranciát, az azonban, amit itt elmondunk, remélhe¬ 
tőleg még számukra is elegendő lesz, hogy jobban megértsék hozzáállásunkat 
ezekhez az ügyekhez, azt a hozzáállást, amely minden körülmények között 
tarja magát a számunkra egyetlen mérvadó állásponthoz, a részrehajlatlan 
és pártatlan igazsághoz. 

Ez azonban a tárgyalt problémának csak egy része: a „világvége” eszmé¬ 
nek és kísérő megnyilvánulásainak puszta pszichológiai magyarázata - azzal 
együtt, hogy saját szintjén igazolt lehet - sohasem teljesen kielégítő. A pszi¬ 
chológiai magyarázattal való megelégedéssel egy olyan modern illúziónak hó¬ 
dolnánk, amelynek elítélésére eddig minden kedvező alkalmat megragadtunk. 
Mint említettük, számos olyan ember van, aki homályosan érzi ugyan, hogy 
valami a végéhez közeledik, annak a változásnak azonban nem képes ponto¬ 
san meghatározni a természetét és méreteit, amelynek elébe néz. Képtelenség 
tagadni, hogy ez az előérzet - még akkor is, ha homályos és tévértelmezé- 
seknek, képzelettorzulásoknak alávetett - valóságos alapokon nyugszik, mert 
bármilyen is legyen a közelgő vég természete, a válság, amelynek szükségkép¬ 
pen e végbe kell konkludálnia, eléggé nyilvánvaló, s azokban az egyértelmű, 
könnyedén észrevehető jelekben sincs hiány, amelyek mind ugyanarra a vég¬ 
kifejletre mutatnak. Ez a vég nyilvánvalóan nem abban az átfogó értelemben 
a „világvége” amelyben sokan szeretik értelmezni, hanem egy bizonyos világ¬ 
nak a vége: és ha a nyugati civilizáció jelenlegi formája az, aminek közeleg 
a vége, akkor már érthető, hogy annak, aki hozzászokott, hogy ezen túl ne 
lásson semmit, s aki számára minden további nélkül ez a civilizáció, arra a 
meggyőződésre kell jutnia, hogy ezzel együtt minden véget fog érni, s hogy 
ennek megsemmisülése tényleg a „világvége” lesz. 

Ezután, hogy a problémát valódi arányaira szűkítsük, elmondható, hogy 
valójában egy világ végének, úgyszólván egy adott korszak, egy történelmi 
ciklus végének közeledtét látjuk, s ez a tradicionális doktrínák összes idevágó 
tanítása szerint egybeeshet egy kozmikus ciklus végével is. Számos hasonló 
esemény történt már a múltban, és a jövőben nyilván lesznek még továbbiak 
is; ám ezek az események különböző horderejűek, aszerint, hogy rövidebb 
vagy hosszabb periódusoknak vetnek-e véget, és hogy az egész emberiséget, 

vagy pusztán ennek egyik vagy másik alkotórészét, néhány meghatározott 
fajt vagy népet érintenek-e. Azonban, minden valószínűség szerint, a vi¬ 
lág jelenlegi állapotában bekövetkező változás méretei rendkívüliek lesznek, 
és bármilyen formát is öltsön - s ennek meghatározására ezúttal nem fo¬ 
gunk kísérletet tenni - többé-kevésbé az egész világra kihatással lesz. Bármi 
történjék is, az ilyen eseményeket irányító törvények analogikusán vonatkoz- 
tathatóak különböző szintekre, úgyhogy ami igaz „a világ végére” a szó el¬ 
képzelhető legteljesebb értelmében (általában itt csak a földi világra szoktak 
gondolni), az proporcionálisán kisebb skálán számos más, a szó jóval szűkebb 
értelmében vett világra is érvényes. 

Ezeknek az előzetes megjegyzéseknek könnyebbé kell tenniük a továbbiak¬ 
ban vizsgált problémák megértését. Más műveinkben többször is volt alkal¬ 
munk a „ciklustörvényekre” utalni; ezeket igen nehéz lenne teljességükben ki¬ 
fejteni egy, a nyugati gondolkozásmód számára könnyedén felfogható módon; 
ennek ellenére a ciklustörvényeket (legalábbis nagy vonalakban) mindenki¬ 
nek ismernie kell ahhoz, hogy helyesen ítélhesse meg a jelenlegi korszak valódi 
karakterét, és hogy láthassa a kor pontos helyét a világtörténetben. Ezért 
művünket annak megállapításával kezdjük, hogy korunk jellegzetes vonásai 
pontosan azok, amelyeket a tradicionális doktrínák a korunknak megfelelő 
ciklikus periódussal kapcsolatban kezdettől fogva jeleztek. Ennek megfele¬ 
lően, világossá fogjuk tenni, hogy az, ami egy bizonyos szempontból rend¬ 
nélküliség és felfordulás, az ugyanakkor egy hatalmasabb rend szükségszerű 
eleme, és elkerülhetetlen következménye azoknak a törvényeknek, amelyek 
minden megnyilvánulás kibontakozását irányítják. Szabad legyen azonban 
határozottan kimondani, hogy ez nem ad okot rá, hogy az ember belenyugod¬ 
jon a pillanatnyilag eluralkodni látszó rendnélküliségbe, vagy hogy passzívan 
behódoljon a sötétségnek, mert ha ezt kellene tenni, akkor biztosíthatunk 
mindenkit, hogy mi is csendben maradnánk. Ellenkezőleg, jó okunk van a 
végsőkig törekedni a „sötét korból” való kiút előkészítésére, mert számos jel 
mutatja már, hogy nincs messze, sőt mindenki számára küszöbön áll e peri¬ 
ódus vége. Ez is egy része az események előre kijelölt rendjének, minthogy 
minden egyensúly két ellentétes tendencia egyidejű akciójának a gyümölcse; 
ha az egyik vagy a másik akció teljesen megszűnne, az egyensúlyt visszaállí¬ 
tani többé sohasem lehetne, és maga a világ teljes egészében eltűnne. Ez a 
feltevés azonban nem valósulhat meg, mert egy ellentét egyik tagjának sincs 
a másik nélkül értelme; ily módon aztán az ember minden látszat ellenére 
is biztos lehet benne, hogy minden részleges és ideiglenes egyensúlytalanság 
hozzájárul végül a totális egyensúly tökéletes megvalósulásához. 

Azt tanítja a hindu doktrína, hogy egy emberi világciklus, az úgynevezett 
manvantara négy fő korszakra oszlik, megannyi állapotot jelölve ki így, ame¬ 
lyek során a primordiális spiritualitás fokozatosan, egyre jobban és jobban 
elhomályosodottá válik; pontosan megegyeznek ezek azokkal a világkorsza¬ 
kokkal, amelyeket Nyugat ókori tradíciói Arany-, Ezüst-, Bronz- és Vaskor¬ 
nak neveztek. A mi világunk, most már több mint hatezer éve, a negyedik 
világkorban, az úgynevezett kali-yugá bán, a Sötétség Korszakában jár, ab¬ 
ban a korban, amelynek kezdete jóval túl van a „klasszikus” történelem szá¬ 
mára valamilyen értelemben is ismert legkorábbi korszakok határán. Ettől 
az időponttól kezdve az egykor minden ember számára könnyedén elérhető 
igazságok egyre rejtettebbekké, megközelíthetetlenebbekké válnak; fokozato¬ 
san egyre kevesebben ismerik azokat, s bár az előbbi korszakokban még élő 
„emberfeletti” bölcsesség kincse sohasem veszhet el, mégis egyre áthatolha- 
tatlanabb fátyolba burkolózik, elrejtőzve, s rendkívül nehezen felfedezhetővé 
válva az ember számára. Pontosan ez az oka annak, hogy különböző szim¬ 
bolikus megfogalmazásokban mindenütt ugyanannak a - legalábbis minden 
látszat szerint - elveszett „valaminek” a témájával találkozunk; eme elve- 
szettség azonban csak a külső világra vonatkozik, ezért akik valódi tudásra 
törekednek, újra meg kell találniuk azt, ami elveszett. Ugyanakkor azt is 
megállapították, hogy ami ily módon elveszett az a ciklus végénél - amely a 
dolgok összességét egymáshoz kötő folytonosság révén egyben egy új ciklus 
kezdete is lesz - újra meg fog jelenni. 

Nyilván felvetődik a kérdés, hogy a ciklusok kibontakozásának miért ilyen 
módon, egy a magasabbtól az alacsonyabb rendű felé tartó alászálló mozgás¬ 
ban kell érvényesülnie, egy olyan folyamatban, amely láthatólag, a modern 
fejlődéselmélettel tökéletesen ellentétes. Valójában arról van szó, hogy bár¬ 
mely megnyilvánulás kibontakozása szükségszerűen egy fokozatosan gyorsuló 
mozgást rejt magában, ily módon távolodva saját princípiumától, amely- 

bői kiindult; elindulva tehát a legmagasabb pontról, szükségképpen alászálló 
tendenciájú lesz e mozgás, és - a nehéz testekéhez hasonlóan - mozgási sebes¬ 
sége mindaddig növekedni fog, amíg el nem ér egy pontot, ahol aztán megáll. 
Maga az alászállás - a princípium tisztán spirituális kifejeződéséhez képest 
- egyre fokozódó materializálódásként írható le; kifejeződésről beszéltünk, s 
nem magáról a princípiumról, mert ez utóbbi túl van minden szembenállá¬ 
son, s így helytelen lenne egy olyan kifejezéskörnyezetben említeni, amely 
valamiféle szembenállás látszatát keltheti. Mi több, az olyan szavak, mint 
a „spirituális”, vagy a „materiális”, amelyeket a nyugati terminológiából a 
könnyebb érthetőség végett vettünk kölcsön, számunkra pusztán szimboli¬ 
kus érvénnyel bírnak; csak azzal a feltétellel alkalmazhatóak a szóban forgó 
kérdésben, ha kiiktatjuk a modern filozófia által ezekre aggatott speciális 
értelmezésüket, ugyanis a modern filozófusok „spiritualizmusa” és „materi¬ 
alizmusa” szemünkben csak két komplementer forma, amelyek mindegyike 
magában rejti a másikat, s egyformán elhanyagolhatóak annak a számára, 
aki túl óhajt jutni ezeken a korlátolt és esetleges szempontokon. Minda¬ 
zonáltal miután nem tisztán metafizikai az, amiről itt szólni kívánunk, ha 
a félreértések elkerülése végett minden óvintézkedést megteszünk, és ha az 
esszenciális princípiumokat egy pillanatra sem tévesztjük szem elől, elfogad¬ 
hatjuk azoknak a kifejezéseknek a használatát, amelyek bár pontatlanok, 
mégis amennyiben nem járnak értelemzavaró torzításokkal, bizonyos problé¬ 
mák tisztázását megkönnyíthetik. 

Amit a megnyilvánulás kibontakozásáról az imént elmondtunk, globálisan 
szemlélve helyes, egyszersmind azonban túlegyszerűsített és merev, amennyi¬ 
ben egyenes vonal mentén, kizárólag egyirányban, mindennemű oszcilláció 
nélkül végbemenő kibontakozást sejtet; az igazság valójában jóval összetet¬ 
tebb. Mint már elmondtuk, tulajdonképpen két ellentétes, egy alászálló és 
egy felemelkedő, vagy másként kifejezve, egy centrifugális és egy centripetális 
tendenciát kell nyomon követnünk mindenben; az egyik vagy a másik tenden¬ 
cia eluralkodása eredményezi a megnyilvánulás két komplementer fázisát, a 
princípiumtól való elindulást és az oda való visszatérést, amelyeket szimbo¬ 
likusan gyakran a szívveréshez vagy a légzés két szakaszához hasonlítottak. 
Noha e két fázist többnyire egymásra következőként írják le, a nekik megfelelő 
két tendenciát valójában mindig egyidejűleg, jóllehet különböző arányban ér¬ 
vényesülőként kell elképzelni; és megtörténhet olykor, mégpedig azokban a 
pillanatokban, amikor a leszálló tendencia a kibontakozási világfolyamaton 
már teljesen eluralkodni látszik, hogy az ellentétes tendencia megerősítése, 
s ezáltal egy legalábbis viszonylagos, a pillanat feltételei által engedélyezett 
egyensúly helyreállítása végett egy különleges akció avatkozik be; mindez 
részleges újrarendeződést eredményez, amely érezhetően mérsékli, sőt, mi 
több, ideiglenesen meg is állíthatja a zuhanást 1 . 

Egészen nyilvánvaló, hogy azok a tradicionális adalékok, amelyeket alább 
csak egészen szerény módon körvonalazhatunk, olyan sokkal nagyobb sza¬ 
bású, jóval megalapozottabb koncepciók előtt nyitják meg az utat, amelyek 
teljesen különböznek az összes olyan „történelemfilozófiai” eszmefuttatástól, 
amelyekben a modernek tetszelegnek. De nincs szándékunkban ezúttal a je¬ 
lenlegi világciklus eredetéig, sőt még a kali-yuga kezdetéig sem visszamenni; 
legalábbis közvetlenül, csak egy jóval határoltabb időszakkal, nevezetesen a 
kali-yuga utolsó fázisaival fogunk foglalkozni. Valójában mindegyik említett 
nagy korszakba bele lehet menni mélyebben és meg lehet különböztetni ben¬ 
nük számos alidőszakot képező másodlagos fázist; és miután a maga módján 
minden rész megfelel az egésznek, ezek az időszakok sokkal kisebb skálán 
az őket felölelő nagy ciklus átlagmenetét reprodukálják; de azoknak a mód¬ 
szereknek a teljeskörű végigkövetése, amelyek révén e törvény a különböző 
egyedi esetekre alkalmazható lenne, ismételten messze túlmutatna a jelen 
tanulmány számára kijelölt kereteken. Mindössze egy-két olyan különösen 
kritikus korszak említésével fogjuk zárni a bevezető megjegyzéseket, amelye¬ 
ket az emberiség a legutóbbi időkben élt át, vagyis amelyek a közönséges vagy 
„profán” történetírás számára tulajdonképpen az egyedüli elérhető, általában 
„történelemnek” nevezett időszakon belüliek; ez pedig közvetlenül tanulmá¬ 
nyunk valódi tárgyához vezet majd, ugyanis e kritikus korszakok között a 
legutolsó nem más, mint amit egyöntetűen modern időkként emlegetnek. 

Különös tény, de aminek mintha sohasem szenteltek volna megfelelő fi¬ 
gyelmet, hogy a fenti értelemben vett szigorúan „történelmi” időszak csak a 
keresztény időszámítás előtti VI. századig nyúlik vissza; és mintha itt egy 
olyan határ lenne az időben, amelyet a közönséges kutatás rendelkezésére 
álló vizsgálati módszerek segítségével legyőzni lehetetlen. Valójában csak 
ettől az időponttól kezdve létezik precíz és megbízható kronológia, míg el¬ 
lenben minden előzetesen történtről rendszerint csak homályos megközelíté¬ 
sek nyerhetőek, és egy-egy esemény feltételezett időpontja egymáshoz képest 
gyakran évszázados eltéréseket mutat. Ez még azoknak az országoknak a 
kapcsán is megfigyelhető, amelyek - mint például Egyiptom - történetéről 
nemcsak néhány szórványos nyom maradt fenn; de talán még meglepőbb 
egy olyan kiváltságos és kivételes esetben, mint amilyen például Kína, amely 
ennél sokkal régebbi korokról őriz csillagászati megfigyelések révén dátumo- 
zott évkönyveket, amelyeknek bár e korok kapcsán minden értetlenkedést 
ki kellene zárniuk, a modernek mégis „legendásokként” kezelik őket, mintha 
csak itt nem olyan területre léptek volna, ahol aztán végképp semmi okuk 
sincs magabiztosságra, arra, aminek megszerzését ráadásul lehetetlenné is 
teszik a maguk számára. Az úgynevezett „klasszikus” antikvitás ily módon 
egy nagyon is relatív antikvitás, ami valójában sokkal közelebb áll a modern 
időkhöz, mint a valódi antikvitáshoz, mivel még annak a kali-yugá nak a kö- 

zepéig sem vezethető vissza, amelynek időtartama a hindu doktrína szerint 
mindössze egytized része a manvantara egészének; ez pedig elegendő annak 
jelzésére, mennyire van joguk a moderneknek arra, hogy történelmi tudásuk 
széles látókörűségével kérkedjenek. 

Nyilván azt válaszolva próbálják majd igazolni magukat, hogy mindezek 
csak „legendás” időszakok voltak, s ezért figyelmen kívül hagyhatók; egy efféle 
érv azonban pusztán beismerése a tudatlanságnak és az éretlenségnek, ami 
pedig rögtön magyarázatot ad hagyományellenességükre; a sajátos modern 
létszemlélet, mint később látni fogjuk, tulajdonképpen az antitradicionális 
szemléletmóddal esik egybe. 

A keresztény időszámítás előtti VI. században bizonyos okokból kifolyó¬ 
lag nagyszabású változások történnek majdnem minden népcsoport körében, 
változások, amelyek azonban jellegükben területről területre eltérnek. Szá¬ 
mos esetben ekkor megy végbe a tradíció readaptációja, a korábbiakhoz ké¬ 
pest megváltozott feltételekhez való hozzáigazítás, amelyet szigorúan orto¬ 
dox értelemben valósítottak meg. Ez történt például Kínában is, ahol az 
eredetileg egységes egészként megfogalmazott doktrínát ekkor osztják két vi¬ 
lágosan elkülönülő részre: az elit számára fenntartott tiszta metafizikát és 
szigorúan elméleti természetű tradicionális tudományokat átfogó taoizmusra, 
illetve a többiek számára elérhető, gyakorlati és főként társadalmi vonatko¬ 
zásokat tartalmazó konfucianizmusra. Láthatóan a perzsáknál is megtörtént 
a mazdaizmus readaptációja, tudniillik ez volt az utolsó Zoroaster kora 2 . 
Indiában viszont ebben az időszakban látott napvilágot az úgyszólván min¬ 
den tekintélyt elutasító buddhizmus, a „princípium távollétének” etimológiai 
értelemben valóságos anarchiát eredményezve mind intellektuális, mind tár¬ 
sadalmi szinten 3 . Különös tény, hogy Indiának az ezt megelőző időkből nin¬ 
csenek műemlékei, amit az orientalisták megpróbálnak a mindenek eredetét 
a buddhizmusban kereső irányzatuk igazolására felhozni, erőltetett módon 
eltúlozva ezáltal a buddhizmus jelentőségét. A dolog magyarázata minda¬ 
zonáltal egészen egyszerű: minden korábbi építmény fából készült, és mint 
ilyen, természetesen nyomtalanul tűnt el 4 . Az építészeti eljárás ilyen jel¬ 
legű megváltozásának viszont az illető nép életét irányító általános feltételek 
mélyreható megváltozásával kell összefüggenie. 

Nyugat felé haladva láthatjuk, hogy ugyanez az időszak volt a zsidók ba¬ 
biloni fogságának ideje, és talán az egyik legmegdöbbentőbb említendő tény, 
hogy ez a rövid hetven éves időszak elég volt számukra, hogy még ábécéjü¬ 
ket is elfeledjék, úgyhogy a Szent Könyveket később az addig használtaktól 
teljesen eltérő írásjelekkel kellett rekonstruálni. Számos más eseményt is le¬ 
hetne még idézni ugyanezzel a dátummal kapcsolatban: csak emlékekénk, 
hogy ekkor volt a római királyok „legendás” korát követő, úgynevezett „tör¬ 
ténelmi” Róma időbeli kezdete, és bár homályos módon, de az is ismeretes, 

hogy jelentős népvándorlások játszódtak ekkor a kelta népek körében; most 
azonban anélkül, hogy e pontokat elhanyagolnánk, térjünk át Görögország 
vizsgálatára. 

Itt szintén a Krisztus előtti VI. század a „klasszikusnak” nevezett civi¬ 
lizáció kezdő ideje; a modernek kizárólag ennek ismerik el „történelmi” jel¬ 
legét, lévén a korábbi civilizáció elég homályosan ismert ahhoz, hogy azt 
„legendásként” kezeljék, jóllehet még az újabb keletű archeológiái felfedezé¬ 
sek is minden kétséget kizáróan bizonyítják, hogy civilizáció, mégpedig nem 
is akármilyen, korábban is létezett; minden okunk meg van feltételezni, hogy 
ez az első hellén civilizáció intellektuálisan jóval magasabb rendű volt, mint 
az azutáni, s kapcsolatuk a középkori és a modern Európa közötti viszonnyal 
mutat bizonyos analógiát. Hozzá kell azonban tenni, hogy akkor a törés 
nem volt olyan végletes, mint ez utóbbi esetben, mivel a görögök, legalábbis 
részben, végrehajtották a tradicionális rend readaptációját, mindenekelőtt a 
„misztériumok” területén; célozhatunk itt a pythagoreizmus esetére, amely 
elsősorban a korábbi orphikus tradíció új formába öltöztetett restaurációja 
volt, az orphikus tradíció kapcsolata a hyperboreai Apolló delphoi kultuszával 
viszont az emberiség egyik legősibb tradíciójából való szabályos, töretlenül 
egyenesági leszármazásról tanúskodik. De más részről nagyon hirtelenül fel¬ 
bukkan valami, amire előzőleg sohasem volt példa, s ami aztán halálos ütést 
mér az egész nyugati világra; a gondolkozásnak arra a sajátos módjára cél¬ 
zunk, amely „filozófia” néven vált ismertté; és ez a pont fontos annyira, hogy 
némileg hosszabban elidőzzünk itt. 

Az igaz, hogy maga a „filozófia” szó teljesen legitim értelmében is fel¬ 
fogható, és eredetileg kétségtelenül csak így értelmezték, különösen ha igaz, 
hogy maga Pythagoras használta először: etimológiailag semmi többet nem 
jelent a „bölcsesség szereteténél”; ily módon értelmileg mindenekelőtt a böl¬ 
csesség megszerzéséhez szükséges kezdeti diszpozíciót, illetve e jelentés ter¬ 
mészetes folyományaként azt a keresést jelöli, amely e diszpozícióból születik, 
és amelynek tudáshoz kell vezetnie. A filozófia tehát csak bevezető, előkészítő 
állomás, úgyszólván egy mozdulat a bölcsesség felé, s legfeljebb egy alacso¬ 
nyabb szintű bölcsességnek megfelelő fokozat 5 . Az eltévelyedés akkor tör¬ 
tént, amikor ezt az átmeneti állomást önmagában mintegy végsőnek vették, 
és elkezdték összetéveszteni a „bölcsesség szeretetét” magával a bölcsességgel, 
amely összetévesztés a bölcsesség igazi természetének elhomályosodását, nem 
ismerését jelenti. Ebből keletkezett aztán az, amit „profán filozófiának” ne¬ 
vezhetnénk, az a színlelt álbölcsesség, amely merőben emberi, és ezért teljesen 
racionális szintű, elfoglalva az igazi, tradicionális, szupraracionális és „ember- 
feletti” bölcsesség helyét. Mindazonáltal az egész antikvitásban megmaradt 
még valami az igazi bölcsességből, s erre elsősorban a „misztériumok” továb¬ 
bélése a bizonyíték, amelyeknek esszenciálisán beavatási jellege vitathatatlan; 

ugyanakkor az is igaz, hogy maguknak a filozófusok tanításainak általában 
„exoterikus” és „ezoterikus” oldala is volt, ez utóbbi révén tárva ki a kaput 
egy magasabb szempont felé, ami nagyon világosan, legfeljebb ha bizonyos 
aspektusaiban hiányosan válik láthatóvá néhány évszázaddal később az ale¬ 
xandriaiaknál. Az úgynevezett „profán filozófia” végleges kialakulásához arra 
volt szükség, hogy csak az exoterizmus maradjon életben, és ezzel egyidőben 
minden ezoterizmus teljes nem értésre leljen, és pontosan ez tette lehetővé, 
hogy a görögök által létrehívott szellemi impulzus bejuthasson a modern vi¬ 
lágba. Csak a már a görögöknél kifejezésre jutó tendenciákat kellett elvinni 
végső következményükig, a racionális gondolkozásnak tulajdonított meg nem 
érdemelt jelentőséget kellett még jobban eltúlozni, hogy eljusson az ember a 
„racionalizmusig”, ehhez a tipikusan modern jelenségig, ami nem csak figyel¬ 
men kívül hagy, hanem kifejezetten tagad is mindent, ami racionalitáson túli. 
De engedtessék meg, hogy ne szaladjunk túlságosan előre, ugyanis a könyv 
második felében vissza kell majd térnünk ezekhez a következményekhez és 
végig kell követnünk kialakulásukat. 

A fent elmondottakból különösen egy mozzanat függ össze az általunk 
képviselt állásponttal: a modern világ számos eredőjét a „klasszikus” antik¬ 
vitásban kell keresnünk; némileg igaza van ezért a modern világnak, amikor 
a görög-latin civilizáció alapjára helyezi és ennek meghosszabbításaként ér¬ 
telmezi önmagát. Ugyanakkor tegyük hozzá, a folytatás meglehetősen tá¬ 
vol esik, és hűtlen az eredetihez, mivel a klasszikus antikvitás még számos 
intellektuális és spirituális elemmel rendelkezett, amelyek megfelelőit hiába 
keressük a modern világban; a két civilizáció mindenképpen két teljesen el¬ 
térő szintet jelent az igazi tudás elsötétedésében. Ugyanakkor azt lehetne 
képzelni, hogy majd az antik civilizáció dekadenciája lépcsőzetesen, folyto¬ 
nossági hiány nélkül egy többé-kevésbé a maihoz hasonló állapothoz vezet; 
valójában azonban nem ez történt, hanem időközben még egy kritikus idő¬ 
szak zajlott le Nyugaton, az az időszak, amely egyszersmind egyike volt a 
már említett helyreigazításoknak. 

Arra a korszakra kell gondolnunk, amelyben megszületett és elterjedt a 
kereszténység, egybeesve egyrészről a zsidó diaszpóra, másrészről a görög¬ 
latin civilizáció utolsó fázisának idejével; fontosságuk ellenére gyorsan átlép¬ 
hetünk az akkori eseményeken, mivel az eddig említetteknél jóval általáno¬ 
sabban ismertek, és mivel egyidejűségüket még a legfelületesebb nézeteket 
valló történészek is észrevették. A dekadens „klasszikus” világ és a jelenkor 
közös vonásaira szintén gyakorta felhívtuk a figyelmet, és anélkül, hogy a 
párhuzamot túlságosan eltúloznánk, el kell ismerni, tényleg szembeszökő a 
hasonlóság. 

Tért hódított egy merőben „profán” filozófia: egyrészt a szkepticizmus 
megjelenése, másrészt a sztoikus és epikureus moralizmus elegendő annak 

bemutatására, milyen mélyre is süllyedt az intellektualitás. Ugyanakkor a 
már egyre kevésbé értett szakrális ősdoktrínák - az értés hiánya miatt - a 
szó szoros értelmében „paganizmussá” vagyis „pogánysággá” degenerálódtak, 
tehát nem egyebek, mint alapvető jelentésüket elveszített, pusztán öncélú, 
külsőséges megnyilvánulások, „babonák” lettek belőlük. Történnek azon¬ 
ban próbálkozások a dekadencia visszaszorítására is: maga a hellenizmus a 
vele éppen kapcsolatba kerülő keleti doktrínákból átvett elemek segítségével 
igyekszik új erőre kapni; ezek a próbálkozások azonban már nem életképesek; 
a görög-latin civilizációnak véget kellett érnie és a helyreigazításnak egészen 
más módon, kívülről kellett végbemennie. A transzformációt a kereszténység 
hajtotta végre; és ebben az összefüggésben hozzátehető, hogy az akkori és a 
mostani idők között vonható bizonyos hasonlóságok felelősek többek között 
a napjainkban megjelenő zavaros messianizmusért. 

A világ régi rendjének teljes megsemmisítéséhez elengedhetetlen barbár 
betörések nyugtalan időszaka után néhány évszázadra újra helyreáll a rend; 
ez az időszak volt az a középkor, amelyről a moderneknek, képtelenek lé¬ 
vén megérteni intellektualitását, olyan hibás képük van, hogy talán még a 
klasszikus antikvitásnál is idegenebbnek, távolabbinak tűnik nekik. 

A középkor tulajdonképpen Nagy Károly uralkodásától a XIV. század 
kezdetéig tart, amikor is egy különböző fázisokon keresztül, fokozódó lendü¬ 
lettel máig tartó újabb dekadencia kezdődik. Ez a dátum a szorosabban vett 
modern világ kezdőpontja: ez ama keresztény egyház szakadásának kezdete, 
amellyel a középkori nyugati civilizáció lényegére nézve azonos volt; ugyanak¬ 
kor jelzi a „nemzetek” kialakulásának megkezdődését, illetve a kereszténység 
létéhez nagyon szorosan hozzátartozó feudális rendszer végét. A modern kor 
kezdetét tehát majdnem két évszázaddal korábbra kell tennünk annál, ahová 
a történészek általában - tévesen - helyezik; a „reneszánsz” és a „reformá¬ 
ció” elsősorban következmények voltak, amelyeket csak az előzetes dekadencia 
tett lehetővé; de távol a rend helyreállításától, egy jóval mélyebbre süllyedést 
jelentenek, véglegessé téve a szakítást a tradicionális szellemmel: a „rene¬ 
szánsz” a művészet és a tudományok terén, a „reformáció” magán a valláson 
belül, jóllehet ezen a területen sokáig mintha elképzelhetetlen lett volna a 
szakítás. 

Az, amit „reneszánsznak” hívnak, mint már máshol megmutattuk, való¬ 
jában nem újjászületés, hanem nagyon is sok minden halála volt; a görög¬ 
római civilizációhoz való visszatérés ürügyén, a „reneszánsz” annak csak leg¬ 
külső felszínét vette át, mivel csak ezt a részt lehetett világosan fellelni az 
írott szövegekben; e tökéletlen restauráció teljesen felületi és mondvacsinált 
volt, mert csak olyan formák újratalálását jelentette, amelyekből az igazi élet 
már századokkal előbb kiröppent. Ami a középkor tradicionális tudományait 
illeti, néhány ez idő tájt történt végmegnyilvánulásuk után, legalább olyan 

tökéletesen eltűntek, mint azoké a távoli civilizációkéi, amelyeket nagyon régi 
kataklizmák söpörtek el; csakhogy ezúttal semmi sem lépett a helyükbe. Ez¬ 
után már csak „profán” filozófia és „profán” tudomány létezik, mondhatni az 
igazi intellektualitás tagadása, a tudás legalacsonyabb szintre korlátozása, a 
semmiféle princípiumhoz nem kapcsolódó puszta tények empirikus és analiti¬ 
kus tanulmányozása, szétszóródás a lényegtelen részletek meghatározhatat¬ 
lan sokaságában, a szakadatlanul egymást megdöntő alaptalan és azokra a 
gyakorlati alkalmazásokra vezető fragmentális hipotézisek felhalmozása, ame¬ 
lyek a modern civilizáció egyetlen tényleges felsőbbrendűségét alkotják, ami 
azonban megfojtva minden más irányú vizsgálódást, olyan merőben mate¬ 
riális jelleget ad ennek a civilizációnak, amely valóságos szörnyeteggé teszi 
azt. 

Egészen rendkívüli az a gyorsaság, amellyel a középkori civilizáció tökéle¬ 
tesen feledésbe ment; már a XVII. század emberének sincs a leghalványabb 
fogalma sem, és még a fennmaradt műemlékek sem juttatnak eszébe semmit 
arról, hogy milyen is volt a középkor intellektuálisan, vagy akár csak esztéti¬ 
kailag: elegendő bizonyíték ez arra, hogy az általános mentalitás időközben 
milyen messzemenőkig megváltozott. Nincs szándékunkban itt mélyreható 
vizsgálat alá venni azokat a minden bizonnyal nagyon összetett tényezőket, 
amelyek közreműködtek ennek a rendkívüli gyorsaságú változásnak a kivite¬ 
lezésében, amelyről lehetetlen feltételezni, hogy pusztán magától, mindenféle 
olyan irányító akarat beavatkozása nélkül ment végbe, amely igazi természe¬ 
tének enyhén szólva rejtélyesnek kellett maradnia; nagyon furcsa körülmé¬ 
nyek vannak az üggyel összefüggésben, mint például egy adott pillanatban - 
új felfedezések álarcában - azoknak a tényeknek a nyilvánosságra hozatala, 
amelyek valójában mindig is ismertek voltak, csak éppen mind ez idáig nyil¬ 
vánosság előtt nem hangoztatták őket, mivel jól tudták, hogy ennek veszélyei 
nagyobbak lennének, mint előnyei 6 . Megintcsak nagyon valószínűtlen, hogy 
az a hazugság, amely a középkorból, a műveletlenség és a barbárság korá¬ 
nak állítva be azt, „sötét középkort” csinált, véletlenül lett kitalálva és el¬ 
terjesztve, és hogy a modern „történelemtudomány” által igen kedvelt durva 
történelemhamisítás ne valamiféle előre kijelölt terv része lenne: de ne me¬ 
rüljünk jobban bele a részletekbe, mivel bármilyen módon játszódtak is le e 
folyamatok, minket pillanatnyilag főként következményeik érdekelnek. 

Különös becsben tartott egy szót a „reneszánsz”, amely mintegy előre 
összegezte a modern civilizáció egész programját: e szó a „humanizmus”. Ez 
tulajdonképpen arra törekedett, hogy pusztán emberi léptékre alacsonyítson 
le mindent, hogy minden magasabb rendű princípiumot likvidáljon, és hogy 
- szimbolikusan szólva - a föld meghódítása ürügyén elforduljon az égtől; a 
görögök, akiknek állítólag példáját akarta követni, még legnagyobb intellek¬ 
tuális dekadenciájuk idején sem mentek soha ilyen messze ebbe az irányba, és 

náluk haszonelvi megfontolások soha nem kerültek fő helyre, nem úgy, mint 
a modern korban, amelyben rögtön ez történt. A humanizmus volt az első 
formája annak is, ami aztán a mai világiság lett; annak a humanista vágynak 
köszönhetően, hogy minden emberi szintre alacsonyodjon le - mintha csak 
az ember lenne a csúcsa mindennek - a modern civilizáció lépésről-lépésre 
haladt lefelé, amíg oda jutott, hogy az emberben lévő legalacsonyabb rendű 
elemek szintjére süllyedt, alig valamivel többet, mint az emberi természet 
puszta anyagi vonatkozású szükségleteinek kielégítését tűzve ki célul, azt a 
„célt”, amely - mivel ha esetleg elérik, rögtön újrateremti magát egy követ¬ 
kező szinten - mindenképpen illuzórikus, sőt értelmetlen. 

Végigköveti-e a modern világ végzetes útját, vagy mint a görög- latin 
dekadencia idejében, történik még egyszer egy újabb helyreigazítás, még az¬ 
előtt, hogy elérné végcélját, a „pokol gödrének” legalját? Úgy tűnik félúton 
nincs többé megállás, és a tradicionális doktrínák összes idevágó jelzése sze¬ 
rint ténylegesen beléptünk a kali-yuga utolsó fázisába, a Sötétség Korszaká¬ 
nak legsötétebb szakaszába, a végső feloldódás állapotába, ahonnan már csak 
kataklizma révén lehet kijutni, mivel ilyen állapotban már nem egyszerűen 
helyreigazításra, hanem teljes renovációra van szükség. Zavar és felforgatás 
érvényesül minden területen, és ez minden eddig látott méretet egyre jobban 
meghalad, úgyhogy - Nyugatról indulva - az egész világ megmételyezésével 
fenyeget; nagyon jól tudjuk, hogy sikerei nem lehetnek, csak átmenetiek és 
látszólagosak, mindazonáltal olyan arányúak, hogy úgy látszik az emberiség 
összes olyan válsága közül, amelyen a jelenlegi ciklusban áthaladt, a legna¬ 
gyobb van folyamatban. Nem értük-e el az indiai Szent Könyvek által előre 
jelzett szörnyű kort, „amikor a kasztok összekeverednek, amikor a családok 
megszűnnek”? Csak körül kell nézni ahhoz, hogy az ember meggyőződjön, 
ez az állapot manapság masszív realitás, és hogy észrevegye mindenben azt 
a mélyreható degenerálódást, amit az Evangéliumok a „pusztító utálatos¬ 
ságnak” hívnak. A helyzet súlyosságát természetesen nem elkendőzni kell, 
hanem - mint már elmondtuk - mind az optimizmust, mind a pesszimizmust 
mellőzve tudomásul kell venni, mindig szem előtt tartva, hogy egy régi világ 
vége egyben egy újnak is a kezdete. 

Mindezek után felvetődhet a kérdés: miért létezhet egy olyan kor, mint 
amilyenben jelenleg élünk? Igazából bármennyire abnormálisak is legyenek 
a jelenlegi feltételek (amidőn önmagunkban szemléljük őket), mégis szük¬ 
ségképpen beletartoznak a világ átfogó rendjébe, abba a rendbe, amely egy 
távol-keleti megfogalmazás szerint, a rendetlenségek összessége. Bármennyire 
is lesújtó és nyomorúságos ez a kor, ugyanúgy mint az összes többinek, ennek 
is megvan a maga meghatározott helye az emberi kibontakozás folyamatának 
egészében; és valójában létének a tradicionális doktrínák által előre jelzett 
ténye, elégséges jelzés, hogy még ennek a kornak is van létjogosultsága. Az, 

amit elmondtunk, miszerint a ciklikus megnyilvánulás fő trendjében a foko¬ 
zatos materializálódás irányába tart, közvetlen magyarázatot ad a jelenlegi 
állapotra, és megmutatja, hogy ami egy bizonyos partikuláris szempontból 
abnormális és kaotikus, az egyszersmind csak egy magasabb, átfogóbb szem¬ 
pontba foglalt törvény következménye. Tegyük ehhez hozzá, anélkül, hogy 
a problémánál elidőznénk, hogy mint minden állapotváltozás, úgy az egyik 
ciklusból a másikba való átmenet is csak sötétben mehet végbe; ez megint 
egy nagyon lényeges törvény, számos folyománnyal; de pontosan ezek miatt 
részletes kifejtése témánktól messzire vezetne 7 . 

Ez azonban még nem minden: a modern kornak szükségképpen összefüg¬ 
gésben kell állnia bizonyos olyan posszibilitások kibontakozásával, amelyek 
potencialitásban várakoznak a jelenlegi ciklus kezdete óta, és amelyek a min- 
denség hierarchiájában bármilyen alacsony rangúak is legyenek, ugyanúgy 
mint a többi, elkerülhetetlenül egy kijelölt rend szerint nyilvánulnak meg. 
Ily módon a tradíció fényében joggal mondható, hogy a ciklus utolsó fázi¬ 
sát mindannak az „üzembe” helyezése jellemzi, amit a korábbi fázisok során 
háttérbe szorítottak és elvetettek; a modern civilizációval pedig pontosan 
az a helyzet, hogy úgyszólván kizárólag az előző civilizációk által kiselejte¬ 
zett és elutasított elemekből él. Ezt igazolandó, elég csak megnézni, hogy e 
korábbi civilizációk Keleten még életben maradt hiteles képviselői miként is 
vélekednek a nyugati tudományokról és azok ipari alkalmazásairól. Mindazo¬ 
náltal a tudásnak ezekre az alacsonyrendű formáira, amelyek oly értéktelenek 
a magasabb rendű tudással rendelkezők számára, elkerülhetetlen volt, hogy 
rátaláljanak, ám ez kizárólag egy olyan kivételes stádiumban történhetett 
meg, amelyben az igazi intellektualitás feledésbe ment. Ezt a kizárólag a 
szó legszűkebb értelmében vett gyakorlati kutatást fel kellett vállalni, ám 
ezt csak a primordiális spiritualitással ellentétes póluson lévő korban lehe¬ 
tett megtenni, olyan emberek által, akik annyira belefeledkeztek az anyagi 
dolgokba, hogy mindannak az érzékelésére, ami ezeken túl van képtelenek 
lettek. Minél inkább törekednek az „anyag” legyőzésére, annál inkább annak 
rabszolgái lesznek, s ezáltal önmagukat egyre szabálytalanabb és céltalanabb 
zavarodottságra, a végső feloldódáshoz vezető végnélküli sokféleségben való 
szétszóródásra ítélik. 

Valahogy így fest nagy vonalakban és csak a legfontosabbakra figyelve 
a modern világ meg nem hamisított értelmezése; de engedtessék meg a leg¬ 
határozottabban kijelentenünk, hogy ez az értelmezés semmilyen értelem¬ 
ben sem szolgálhat ennek mentségére. Egy végzetes betegség természetesen 
betegség; és még ha jól is végződik a rossz, mindez nem változtat a rossz 
rossz voltán (a „jó” és a „rossz” szavakat itt természetesen csak a jobb meg¬ 
értés végett, mindenféle sajátos „morális” színezettől mentesen használjuk). 
Részleges rendetlenségeknek okvetlenül létezniük kell, mivel a totális rend 

szükségszerű elemei, ugyanakkor egy rend nélküli időszak önmagában - bi¬ 
zonyos természeti törvények következményeként - a deviációk és tévelygések 
sorozataként jelentkező szörnyűséghez, egy olyan kataklizmához hasonlatos, 
amely bár az események normális menetéből következik, önmagában szem¬ 
lélve anomália és felfordulás. A modern civilizációnak tehát szükségképpen 
van létjogosultsága, akárcsak minden másnak, és ha valóban ez képviseli a 
világciklus végállomását, elmondható, hogy ez az, aminek létre kellett jönnie, 
és ami létre is jött a számára kijelölt térben és időben, de amit felettébb érde¬ 
mes az Evangéliumok oly gyakran félremagyarázott szavai szerint megítélni: 
„Szükség, hogy botránkozások essenek, de jaj annak az embernek, aki által a 
botránkozások esnek.” 


Jegyzetek 

1 Ez kapcsolatos a hindu tradícióban visnu által prezentált „isteni fenntartás” funkci¬ 
ójával, egyszersmind az avatará k világába való „alászállásainak” doktrínájával, amelyet 
azonban itt nem részletezhetünk. 

2 Meg kell jegyezni, hogy a Zoroaster elnevezés valójában nem egy bizonyos személyt, 
hanem egy egyszerre prófétai és törvényhozói méltóságot jelöl; számos Zoroaster élt, egy¬ 
mástól teljesen eltérő korokban; feltehetően közösségi jellegű méltóság volt, akárcsak a 
vyása Indiában; vagy ősegyiptomi párhuzammal élve, az egész papi kasztműködését repre¬ 
zentálta, azt, amit Egyiptomban Hermész vagy Tóth. 

3 A buddhizmus esete persze semmi esetre sem olyan egyszerű mint azt e rövid összegzés 
sugallja; érdemes megjegyezni, hogy bár saját tradíciójuk viszonylatában a hinduk mindig 
elutasították a buddhizmust, nem így áll a helyzet magával a buddhával, akinek közülük 
a legtöbb mélységes tisztelője, egészen odáig elmenően, hogy egyesek benne látják a IX. 
avatará t. A buddhizmussal kapcsolatban általánosan körültekintőbbnek kellene lenni, kü¬ 
lönbséget téve például ennek mahayána illetve hmayana formái, azaz a „Nagy Hordozó” 
és a „Kis Hordozó” között; mindent összevetve elmondható, hogy az Indián kívüli budd¬ 
hizmus különbözik az eredeti indiai formától, amely magán Indián belül asoka halála után 
elkezdett területet veszteni, hogy aztán végül teljesen kirekedjen innen. 

4 Nemcsak India esetében áll így a dolog, hiszen ugyanígy találkozunk ilyesmivel Nyu¬ 
gaton is; ugyanebből az okból kifolyólag nem maradtak nyomai a gallok városainak, de 
amelyek létezése vitán felül áll, mint azt a jelenkori bizonyítékok is tanúsítják; a műemlék 
hiányából a modern történészek persze azt a következtetést vonják le, hogy a gallok, mint 
holmi primitív barbárok, az erdőkben éltek. 

5 A kapcsolat majdnem ugyanaz, mint ami a taoista doktrínában van a „tehetséges 
ember” és a „transzcendens-” vagy „istenember” között. 

6 Csak két példát említenénk azoknak a tényeknek a sokaságából, amelyek közismertté 
válásának következményei talán a legsúlyosabbak lettek: a könyvnyomtatás állítólagos 
feltalálása, amit mellesleg Kínában már a keresztény időszámítás előtt is ismertek; vagy 
Amerika „hivatalos” felfedezése, holott a kontinenssel az egész középkor folyamán az álta¬ 
lánosan feltételezetteknél jóval szélesebb körű kapcsolatok léteztek. 

7 Ezt a törvényt az eleuziszi misztériumokban a búzaszem szimbolikája adta vissza; az 
alkimisták a „putrefactio”-val és a fekete színnel reprezentálták, amely az „Opus Magnum”, 
a „Nagy Mű” kezdetét jelölte; amit a keresztény misztikusok a „lélek sötét éjszakájának” 
neveznek, az is ennek alkalmazása, mégpedig az ember magasabb állapotokba emelke¬ 
désével azonos szellemi fejlődésére; de könnyűszerrel sorolhatnánk számos más, ezekkel 
összehangzó alkalmazást. 

2. fejezet 

A Kelet és Nyugat közötti ellentét 


Áthidalhatatlan szakadék tátong Kelet és Nyugat közt, s ez a modern vi¬ 
lág egyik legsajátosabb jellemzője; bár másutt bővebben foglalkoztunk már 
e kérdéssel 1 , itt mégis vissza kell térnünk reá, hogy bizonyos aspektusait 
tisztázzuk, illetve hogy eloszlassunk néhány félreértést. Tény, hogy mindig 
is nagy számban voltak egymástól eltérő civilizációk, amelyek mindegyike a 
maga természetes módján, illetve a különböző népek vagy rasszok hajlama¬ 
ival összhangban bontakozott ki; csakhogy az eltérés nem ellentétet jelent, 
vagyis számos megfelelés lehetséges a legkülönbözőbb formájú civilizációk 
között, mindaddig, amíg mindegyik ugyanazokon a fundamentális princípiu¬ 
mokon nyugszik, s amelyeknek ezek, csak a különböző körülményekhez iga¬ 
zodó, eltérő alkalmazásait képviselik. Ez a helyzet minden normálisnak, vagy 
tradicionálisnak mondható civilizációval, ami ugyanaz; ezek között nincs lé¬ 
nyegi különbség, így az esetlegesen fellépő eltérések kizárólag külsődlegesek 
és felszíniek. Másrészről egy civilizáció - pontosan azáltal, hogy nem ismer 
magasabb princípiumokat, sőt, hogy tulajdonképpen kizárólag princípium¬ 
tagadásokon alapul - tökéletesen kívülreked azon, hogy más civilizációkkal 
kölcsönösen egyetértsen, ugyanis ha egy ilyen egyetértés alapvető és hatha¬ 
tós, az csak felülről jöhet, vagyis éppen abból a tényezőből, amely az ilyen 
abnormális és pervertált civilizációból hiányzik. A világ jelenlegi állása sze¬ 
rint vannak tehát egyrészről a tradicionális állásponthoz hű maradt, vagyis 
keleti civilizációk, másrészről itt van a joggal antitradicionálisnak nevezhető 
modern nyugati civilizáció. 

Igaz, hogy vannak akik odáig mennek, tagadják azt, hogy az emberi¬ 
ség kelet-nyugati felosztása bármiféle valódi különbséget megmagyarázna; az 
azonban - legalábbis az idők mai állása szerint - vitán felül áll, hogy ez a 
különbség ténylegesen létezik. Először is a nyugati civilizáció (Európa és 
Amerika) léte olyan tény, amelyet mindenkinek el kell ismernie, bárhogyan is 
vélekedjék értékéről. A probléma kevésbé egyszerű Kelet esetében, mivel ott 


19 



A Kelet és Nyugat közötti ellentét 


tulajdonképpen nem csak egy, hanem több civilizáció létezik; mindazonáltal 
a különbség - vagy éppenséggel az ellentét - Kelet és Nyugat között töké¬ 
letesen igazolt azáltal, hogy a keleti civilizációknak vannak bizonyos közös 
jellemvonásaik, olyanok, amelyek minden tradicionálisnak nevezhető civili¬ 
zációt jellemeznek; és pontosan ezek hiányoznak Nyugaton. Mindez annak 
tudható be, hogy az összes keleti civilizáció egyaránt tradicionális karak¬ 
terű. Ahhoz, hogy e civilizációkról pontosabb fogalmat alkossunk, ezúttal 
ismételten bemutatjuk azt a velük kapcsolatos általános felosztást, amelyet 
máshol már közrebocsátottunk, és amely bár lehetséges, hogy kissé túlegy¬ 
szerűsített azok számára, akik a részletekbe kívánnak hatolni, mégis főbb 
vonalaiban helyes; a Távol-Keletet lényegében a kínai, a Közép-Keletet a 
hindu, a Közel-Keletet pedig az iszlám civilizáció képviseli. Hozzá kell tenni, 
hogy ez utóbbi számos vonatkozásban Kelet és Nyugat közötti középútnak 
tekinthető, és hogy több, a nyugati civilizációval közös vonással rendelkezik, 
csakúgy mint egykor a középkorban; ha azonban az ember a modern Nyugat 
viszonylatában tanulmányozza, nem láthat mást, minthogy ez is ugyanúgy 
ellentétes a modern nyugati civilizációval, mint a szorosabban vett keletiek, 
amelyekkel ily módon, ebből a szempontból, egy csoportba kell sorolni. 

Ez utóbbi észrevétel lényeges problémát vet fel: semmi sem mutat el¬ 
lentétre Kelet és Nyugat közt mindaddig, amíg Nyugaton is tradicionális 
civilizációk voltak; a modern Nyugat által generált szembenállásnak van egy 
olyan jelentése, ami jóval túlmutat két többé- kevésbé jól körülhatárolható 
földrajzi entitás mentalitásbeli különbségén. Bizonyos időszakokban, ame¬ 
lyek közül hozzánk legközelebb a középkor esik, a nyugati mentalitás - fon¬ 
tosabb jellemzőit tekintve - sokkal inkább hasonlított a Keleten még ma is 
meglévőkhöz, mint ahhoz, amivé saját maga vált a modern időkben; a nyu¬ 
gati civilizáció akkor ugyanúgy összehasonlítható volt a keleti civilizációkkal, 
mint ahogy ezek egymással ma is egybevethetőek. A legújabb századokban 
következik be az a hatalmas változás, amely jóval súlyosabb az összes olyan 
deviációnál, amelyek előfordulhatnak a hanyatlás előzetes időszakaiban, egé¬ 
szen odáig elmenően, hogy az emberi aktivitás menete átváltson az eddigiek 
tökéletes ellentétébe; e változás eredetét pedig kizárólag Nyugatról veszi. Ily 
módon, amidőn napjaink világáról beszélünk, a nyugati mentalitás kifejezés 
ugyanazt jelenti, mint a modern mentalitás; és miután a másik csak Ke¬ 
leten maradt fenn, hivatkozással a világ mai állására, hívhatjuk ezt keleti 
mentalitásnak. Ez a két kifejezés semmi mást nem jelöl tehát, mint a jelen¬ 
legi állapotot. Bár az egyik, a tulajdonképpen merőben nyugati mentalitás, 
a történet jelenlegi szakaszában előtérbe lép, ebből nem következtethetünk 
arra, hogy eredetének a másikéhoz bármi köze volna, ahhoz, ami Keletet és 
Nyugatot illetően közös, s igazság szerint magának az emberiségnek az ere¬ 
detébe olvad. E másik nevezhető a normális mentalitásnak, ha másért nem 

azért, mert tulajdonképpen majdnem egyöntetűen ez lelkesített minden ál¬ 
talunk ismert civilizációt, azt az egyetlen egyet kivéve, amit - mondjuk ki 
mégegyszer - antitradicionális, modern nyugati civilizációnak hívunk. 

Bizonyos személyek - akik bár kétségtelenül nem követtek el hibát azzal, 
hogy olvasták könyveinket - úgy érzik, rájuk hárul a feladat, hogy szemünkre 
vessék, azt állítjuk, hogy minden tradicionális doktrína Keletről származik, 
és hogy tulajdonképpen maga a nyugati antikvitás is mindig Keletről vette 
át tradícióit; nos, sem ilyesmit nem írtunk soha, sem mást, ami esetleg efféle 
nézetek táptalajául szolgálhatna, annál az egyszerű ténynél fogva, hogy tö¬ 
kéletesen tisztában vagyunk vele, hogy ez nem igaz. Tulajdonképpen maguk 
a tradicionális adatok is határozottan ellentmondanak az efféle vélekedésnek. 
Kifejezetten mindenütt megtalálható ugyanis az az állítás, miszerint a Pri- 
mordiális Tradíció, illetve a jelenlegi világciklus, a hyperboreai régióból ered; 
később aztán történt számos olyan, a különböző időpontokkal összefüggésben 
álló, másodrendű esemény, amelyek közül - legalábbis azokra nézve, amelyek 
nyomai felismerhetőek - az egyik legfontosabb kétségtelenül Nyugat felől ér¬ 
kezett Keletre. Mindezek azonban nagyon távoli időkre utalnak, amelyeket 
egyaránt „prehisztorikusoknak” neveznek, s amelyekkel ezúttal nem foglalko¬ 
zunk; mi a következőket mondjuk: először is, a Primordiális Tradíció hazája 
nagyon régi időktől fogva Keleten van, illetve a közvetlenül belőle származó 
doktrinális formák is ott találhatóak meg; másodszor, a világ mai állása sze¬ 
rint, az igazi tradicionális szellemiségnek - mindazzal együtt, amit ez magába 
foglal - egyetlen hiteles képviselője sincs, hacsak nem Keleten. 

Ez a gondolatmenet tökéletlen lenne az arra való rövid utalás nélkül, mi¬ 
szerint vannak olyan felvetések a kortárs szellemi körökben, amelyek lehető¬ 
séget látnak egy „nyugati tradíció” helyreállítására. Az egyetlen érdekesség, 
amit az ilyen elgondolások nyújtanak az, hogy rámutatnak, vannak olyanok, 
akik értelme bezárul a modern kor tagadásával, s akik - mivel szükségét ér¬ 
zik valami olyasminek, amit saját koruk képtelen megadni nekik - a jelenlegi 
válságból való menekülésnek egyetlen útját látják, mégpedig a tradíció egyik 
vagy másik formájához való visszatérést. Csakhogy a „tradicionalizmus” nem 
ugyanaz, mint az igazi tradicionális létszemlélet; többnyire nem más, mint 
valamiféle hajlandóság, több-kevesebb értékkel megáldott törekvés, amely 
nem előfeltételez valódi tudást; sajnos az is igaz, hogy ez a törekvés, korunk 
mentális zavarodottságában, gyakorta ad szárnyat minden komolyabb mega¬ 
lapozottságot nélkülöző agyrémszerű, képzeletszülte elgondolásoknak. Nem 
találva hiteles hagyományt, amelyre önmagukat alapozhatnák, odáig mennek 
néha, akik e törekvéstől érintettek, hogy sohasem létezett álhagyományt ál¬ 
modnak meg, amelyek olyan hiányosak alapelveikben, mint amilyenek csak a 
hamisítványok lehetnek. Az egész modern zavarodottság tükröződik ezekben 
a kísérletekben, s bármi legyen is szerzőik szándéka, mindez csak az általá- 

nos egyensúlytalanság további fokozódását eredményezi. E szemléletek közül 
csak az okkultisták egyik csoportja által, össze egyáltalán nem illő' elemekből 
tákolt, úgynevezett „nyugati tradíciót” említenénk, amely elsősorban a „teo- 
zófusok” nem kevésbé képzeletszülte „keleti tradíciójával” kíván versenyezni; 
ezzel kapcsolatban elég hosszú kitérőt tettünk másutt, ezért most inkább 
olyan, figyelemreméltóbb teóriák vizsgálatára térünk rá, amelyek legalább 
hajlandóságot mutatnak egy-egy valamikor ténylegesen élő hagyomány felé 
való fordulásra. 

Utaltunk fentebb arra a tradicionális áramlatra, amely a nyugati régiók¬ 
ból eredt; az atlantiszi ősökről szóló beszámolók mutatnak rá ennek forrására; 
több mint valószínű, hogy a kontinens múltban történt utolsó nagy katakliz¬ 
mában való eltűnése után, az atlantiszi hagyomány maradványai különböző 
területekre áramlottak, ahol keveredtek más, már működő tradíciókkal, leg¬ 
nagyobb részt a nagy hyperboreai tradíció leágazásaival, nagyon valószínű 
továbbá, hogy a kelta doktrínák főként ennek a fúziónak az eredményei kö¬ 
zül kerültek ki. Ennek megvitatási lehetőségétől azonban igen távol vagyunk; 
ugyanis ne felejtsük el, hogy a valódi „atlanti” forma évezredekkel ezelőtt tűnt 
el, azzal a civilizációval együtt, amelyhez tartozott, s aminek a pusztulása, 
csak egy olyan pervertálódás végeredményeként történhetett meg, amely sok 
szempontból hasonlatos ahhoz, amit ma látunk, azzal a lényeges különb¬ 
séggel, hogy az emberiség akkor még nem lépett be a kali-yugá ba. Azt is 
figyelembe kell venni, hogy ez a hagyomány ciklusunknak csak egy másod¬ 
rendű időszakával áll összefüggésben, s nagy hiba lenne azonosságát keresni 
a Primordiális Tradícióval, amelyből az összes többi származik, és amely az 
egyedüli, amely fennmarad a kezdettől a végig. Ezeket az állításokat iga¬ 
zoló összes adat bemutatása valójában nem tartozik tárgyunkhoz; csak a 
következtetéshez ragaszkodunk, tudniillik, hogy lehetetlen az „atlanti”, vagy 
valamely többé-kevésbé hozzátartozó hagyomány föltámasztása; ily módon 
jókora fantáziálás kell az erre vonatkozó kísérletekhez. Nem kevésbé nyil¬ 
vánvaló továbbá, hogy lehet érdekes azon elemek eredetének kutatása, ame¬ 
lyek régebbi hagyományok kialakításában játszottak szerepet, amennyiben 
ez ügyben - bizonyos illúzióktól való őrizkedés végett - minden szükséges 
elővigyázatosság megtétetett; az olyan nyomozások tehát semmiképpen sem 
képesek hagyományélesztésre, amelyek nem veszik figyelembe tökéletesen vi¬ 
lágunk jelenlegi feltételeit. 

Vannak mások, akik a „keltaizmushoz” óhajtanak kapcsolódni, és miután 
az általuk vett modell kevésbé távoli, céljuk is jobban kivitelezhetőnek tűnik. 
Hol található meg azonban manapság tiszta állapotban a „keltaizmus”, ráa¬ 
dásul olyan életerővel, amely képes lenne valódi alapul szolgálni? Nem holmi 
archeológiái, vagy merő „irodalmi” újraélesztéshez, aminek számos formája 
fel-feltűnőben van, hanem egy teljeskörű readaptációhoz. Az igaz, hogy vilá- 

gosan felismerhető, és még mindig használható „kelta” elemek különböző köz¬ 
vetítéseken keresztül eljutottak hozzánk, ezek azonban igen messze vannak 
attól, hogy teljes hagyományt alkothassanak; azonkívül furcsa módon, mára 
különösen azokban az országokban merült feledésbe ez a hagyomány, ahol 
előzetesen működésben volt, jobban, mint más olyan civilizációk esetében, 
ahol sohasem volt otthon. Nem elég-e ez annak észrevételére, hogy teljesen 
alaptalan ez az elgondolás? De menjünk tovább: minden olyan esetben, mint 
ez, vagyis ahol az ember letűnt civilizációk hagyta nyomokkal operál, nem 
lehet megérteni a nyomokat máshogy, csak a még élő tradicionális civilizációk 
analóg elemeivel való összevetés révén; és ez retrospektíve már a középkorra 
is vonatkozik, amelyben számtalan olyan elem létezett még, amely a modern 
Nyugat elől elrejtette értelmét. Csak a még élő hagyományokkal történő kap¬ 
csolatfelvétel képes újraéleszteni azt, ami egyáltalán újraéleszthető még; és 
mint már többször rámutattunk, ez az az óriási segítség, amit Kelet Nyugat¬ 
nak nyújthat. Tagadhatatlan, hogy fennmaradt bizonyos kelta szellemiség, 
és hogy ez - akárcsak a múlt különböző időszakaszaiban - még mindig képes 
önmagát bizonyos formákban megnyilvánítani; amikor azonban valaki odáig 
megy, hogy azt bizonygatja, léteznek még mindig spirituális centrumok, ahol 
a druida hagyományt teljes egészében megőrizték, elvárjuk, hogy ezt be is 
bizonyítsa, ám még eközben is rendkívüli kétkedéssel, ha nem teljesen hitet¬ 
lenül ügyeljük majd ténykedését. 

Igazság szerint a fönnmaradt kelta elemek legnagyobb része a középkor 
folyamán a kereszténységbe olvadt; a Szent Grál-legenda - mindazzal, amit 
magában rejt - különösen jellegzetes és fontos példája ennek. Azonkívül úgy 
véljük, hogy ha egy nyugati hagyományt helyre kellene állítani, annak elke¬ 
rülhetetlenül a szó legnemesebb értelmében vallásosnak kellene lennie, amely 
pedig csak a kereszténység lehetne; mivel egyrészről más lehetséges formák 
túlságosan idegenek lennének a nyugati mentalitás számára, másrészről Nyu¬ 
gaton még mindig élő tradicionális szellemi maradványok csak a keresztény¬ 
ségben, illetve ha még pontosabbak akarunk lenni, a katolicizmusban talál¬ 
hatók. Számos „tradicionalista” megkísérli tagadni e tényt - alaptalanul -, 
s ezzel halálra is ítéli téves elképzelését; magától értetődik ugyanis, hogy az 
ember csak akkor állíthat helyre valamit, ha annak - legalábbis egykor - tény¬ 
leges léte volt; így ott, ahol a folytonosság hiányzik, mindenféle újjáélesztési 
kísérlet szükségképpen mesterkélt és komolyabb eredményre aligha vezethet. 
Ha azt állítják, hogy maga a kereszténység napjainkban nem érti már saját 
alapvető jelentését, azt kell válaszolnunk, hogy ez legalább formailag megtar¬ 
tott mindent, ami szükséges alapot biztosíthat ahhoz, amiről beszélünk. A 
legkevésbé légbőlkapott kísérletnek, s tulajdonképpen az egyetlennek, amely 
nem ütközik közvetlenül ellehetetlenítő akadályokba, valami ahhoz hasonlót 
kellene felújítania - a módosulások és körülmények követelte különbségekkel 

ami a középkorban létezett; de mivel mindaz, ami ehhez szükséges, Nyugat¬ 
ról tökéletesen kiveszett, ezért - mint már rámutattunk - elengedhetetlenné 
vált a maguk örökkévalóságában fennmaradó hagyományok felkutatása, és az 
adaptáció problematikájának kidolgozása, ami kizárólag egy rendkívül felké¬ 
szült intellektuális elit segítségével történhetne meg. Mindezt elmondottuk 
már korábban, mégis szükséges itt elidőznünk ismét, mivel jelenleg rendkí¬ 
vül sok következetlen fantáziálás van szabadjára engedve, és mert lényeges 
megérteni, hogy még ha a keleti tradíciók a maguk speciális formájában egy 
- éppen definíciója szerint minden formát feltétlenül meghaladni képes - elit 
számára okvetlenül asszimilálhatóak is, ez nyilván nem érvényes a nyugati 
átlagemberre, aki számára ezek a hagyományok - hacsak nem eszközölnek 
rajtuk láthatatlanul bizonyos átalakításokat - érthetetlenek. Ha a nyugati 
elit kialakulna, hivatásának betöltésében a keleti doktrínák valódi megisme¬ 
rése esszenciális jelentőségű lenne; a jóval nagyobb számú tömeg azonban, 
amely úgyszólván aratná az elit művének gyümölcseit, nem lenne baj ha 
semmit sem tudna az elit munkájáról, s csak a következményként adódó ha¬ 
tást fogná fel úgymond öntudatlanul, minden esetben olyan, az érzékelési 
körein tökéletesen kívül eső eszközökből kifolyólag, amelyek realitása és hat¬ 
hatósága ezáltal csöppet sem csorbulna. Mellesleg ezzel kapcsolatban mást 
soha nem mondtunk, s itt is csak megpróbáltuk olyan világosan megismé¬ 
telni mindezt, amennyire csak lehetséges; ugyanis ha már azt nem várhatjuk 
el, hogy minden esetben mindenki tökéletesen megértsen bennünket, lega¬ 
lább azt próbáljuk meg elkerülni, hogy olyan törekvéseket tulajdonítsanak 
nekünk, amelyekhez semmilyen értelemben sincs semmi közünk. 

Itt van azután a világ jelenlegi állása, amiben nyilván a legérdekeltebbek 
vagyunk, úgyhogy engedtessék meg, hogy jóslásokba bocsátkozások helyett 
elidőzzünk egy pillanatra azoknál a javaslatoknál, amelyek mostanában a 
„nyugati tradíció” helyreállításának címén bukkannak fel. Van egy olyan 
észrevétel, amely önmagában elegendő annak bemutatásához, hogy ezek az 
elgondolások úgymond nincsenek rendben; eszerint majdnem minden esetben 
egyfajta Kelet-ellenes viselkedésből fogannak. Hozzá kell tenni, hogy olykor 
még a magukat állítólag keresztényeknek vallók felett is eluralkodik ez az 
érzület; még mintha ők is csak az egyébként teljesen látszólagos ellentétek 
felkutatására hajlanának; emiatt van aztán a köztudatban az a tarthatat¬ 
lan, abszurd vélemény, amely szerint ha találhatóak is a kereszténységben és 
a keleti doktrínákban szinte azonos formákban kifejezett megegyező részek, 
azok a két esetben nem azonos, sőt ellentétes jelentésűek! Azok, akik az ef¬ 
féle tévedéseket produkálják, csak arról tesznek tanúbizonyságot, hogy bármi 
legyen is a célkitűzésük, nemigen jutottak messzire a tradicionális doktrínák 
megértésében, s így képtelenek felismerni azt a fundamentális azonosságot, 
amely ezek összes eltérő felszíni formája mögött húzódik; az ilyenek aztán 

akár odáig is elmehetnek, hogy alkalomadtán a teljesen nyilvánvaló esetekben 
is tagadják ezt az azonosságot. Ugyanilyen végletesen félrevezető' az a nézet, 
miszerint ó'k tartják fenn magát a keresztény szellemiséget, azok, akik egy 
minden területet felölelő', teljes szintézist nyújtó valódi tradicionális doktrína 
eszméjének megfelelni képtelenek; pontosan a kulcsprincípiummal nincsenek 
tisztában, s ezzel többet ártanak, mint amennyit azzal az állítólagos szán¬ 
dékkal használnak, hogy fellépnek a modern szemléletmód ellen; így amikor 
alkalomadtán „tradícióról” beszélnek, nyilván nem abban az értelemben te¬ 
szik azt, mint mi. 

A korunkat fémjelzó' mentális zavarodottságban magát a „tradíció” szót 
válogatás nélkül, a legkülönbözőbb fajtájú, gyakran teljesen jelentéktelen 
dolgokra, például minden egyetemes vonatkozást nélkülöző, olykor teljesen 
újkeletű szokások megnevezésére alkalmazzák. Másutt mutattunk rá hasonló 
típusú visszaélésekre a „vallás” szó használata kapcsán. Ezekkel a nyelvi per¬ 
verziókkal a lehető legbizalmatlanabbnak kell lennünk, mivel a szóban forgó 
ideák degenerálódásának hű tükörképei. Az a tény, hogy valaki „tradiciona- 
listának” vallja magát, még korántsem jelenti azt, hogy akárcsak nagyjából 
is tisztában lenne azzal, mit is jelent a „tradíció” szó valódi értelmében. Ré¬ 
szünkről abszolúte tarthatatlannak „minősítjük”, hogy ezt a kifejezést bármi 
olyasmire vonatkoztassák, ami pusztán emberi szintű. Nem felesleges ezt 
határozottan kimondani abban a korban, amelyben - csak egyetlen példát 
véve - olyan kifejezések, mint a „tradicionális filozófia” minden sarkon fel- 
felbukkanak. A filozófia - legyen bár tökéletesen az, aminek lennie kellene - 
sohasem jogosult a „tradicionális” jelzőre, mivel még akkor is pusztán racio¬ 
nális szintű, ha semmit sem tagad, ami ezen a szinten túlmegy. A filozófia 
nem több, mint a mindenfajta kinyilatkoztatás és inspiráció nélküli, emberi 
individualitás emelte építmény, amit egyetlen szóba kondenzálva úgy jelle¬ 
mezhetnünk, hogy „profán”. Azonkívül, minden sokak által dédelgetett illúzió 
ellenére, egy faj vagy egy korszak mentalitása nyilvánvalóan nem korrigálható 
pusztán valamilyen tudálékos, „információhalmozó” tudomány segítségével, 
hanem csak olyasmiével, ami abszolút meghaladja azokat a filozófiai spe¬ 
kulációkat, amelyek - pontosan természetükből kifolyólag - még a legjobb 
időkben is arra vannak kárhoztatva, hogy teljes mértékben külsőek és sokkal 
inkább nyelviek, mintsem valóságosak legyenek. Az elveszett tradíció csak az 
élő tradicionális szellemiséggel felvett kapcsolat révén állítható helyre és kelt¬ 
hető életre, ez a szellem pedig - mint fentebb elmondtuk - már csak Keleten 
él. A kapcsolatfelvétel mellett ugyanakkor a leglényegesebb az lenne, hogy 
legalább a törekvés meglegyen Nyugaton a tradicionális szemléletmód hely¬ 
reállítására, de aminek egyben a puszta törekvésnél jóval többnek is kellene 
lennie. A már felébredt - szemünkben igen tökéletlen - „anti-modern” reakció 
különböző megnyilvánulásai csak megerősítik ugyanezt meggyőződésünket, s 

bár elutasító és kritikus oldalukról kitűnnek, mindazonáltal az igazi intellek- 
tualitás restaurációjától nagyon messze állnak, s legfeljebb egy szűk mentális 
horizont keretei között érvényesülhetnek. De ezek legalább arra hangolják a 
kedélyeket, amit az utóbbi években még nyomokban is igen nehéz felfedezni: 
ha többé szolgamód nem minden nyugati ember nyugodna bele a modern 
civilizáció kizárólagosan anyagi kibontakozásába, jel lenne ez arra, hogy a 
gyógyulás minden reménye teljesen még nem veszett ki innen. 

Bárhogyan is történjék, ha Nyugat visszatalálna tradíciójához, ezzel Ke¬ 
lettel szembeni ellentéte - ez a valójában a tradicionális és az antitradicioná- 
lis szemléletmód közötti ellentét - is feloldódna és megszűnne, mivel ennek 
gyökerei kizárólag a nyugati deviációban rejlenek. Ily módon - a fent emlí¬ 
tettek véleményével ellentétben - a tradíciókhoz való visszatérés egyik első 
eredménye a Kelettel közvetlenül kivitelezhető kiegyezés lenne, ami minden, 
a keletiekkel összevethető vagy ekvivalens elemeket birtokló civilizáció kö¬ 
zött lehetséges, de csak ezek közt, miután kizárólag ezek azok az elemek, 
amelyeken egy hatékony egyetértés alapulhat. A tradicionális létszemlélet 
mindig, mindenütt alapvetően ugyanaz, akármilyen formát is öltsön; ugyanis 
az eltérő mentális feltételekhez, illetve a tér és az idő eltérő körülményeihez il¬ 
leszkedő különböző formák kizárólag egyetlen igazság kifejeződései. Azonban 
a látszólagos sokszerűség mögötti fundamentális egységet csak azok foghat¬ 
ják fel, akik képesek a tiszta intellektualitás álláspontját felvenni; mellesleg 
az intellektuális területen találhatóak azok a princípiumok, amelyekből nor¬ 
málisan minden más - akár közvetve, akár közvetlenül - származik. Min¬ 
denekelőtt tehát a princípiumokat kell egyeztetni, hogy ténylegesen mega¬ 
lapozott egyetértés jöhessen létre, tudniillik ezek képviselik azt, ami igazán 
lényeges; mihelyst ezek kölcsönösen elfogadottak és értettek, az egyetértés 
rögtön, „magától” jön létre. Igazság szerint hozzá kell tenni, hogy a princí¬ 
piumok tudása esszenciális, a szó szoros értelmében vett metafizikai tudás, 
valamint egyetemes, ahogyan maguk a princípiumok is egyetemesek; követke¬ 
zésképpen minden individuális esetlegességtől tökéletesen független, amiknek 
viszont rögtön be kell lépniük, mihelyst az ember rátér az alkalmazásokra; ily 
módon tehát az intellektuális terület az egyetlen, ahol a különböző mentali¬ 
tások közötti adaptációk munkáját nem kell elvégezni. Egyébként ha a mű 
intellektuális szinten megvalósult, akkor már csak a konzekvenciák levonása 
marad hátra, s az egyetértés az összes többi területen is megvalósul, mivel 
- mint már elmondtuk - közvetve vagy közvetlenül minden ennek a függvé¬ 
nye; másrészről minden egyéb, a princípiumokon kívüli részterületeken elért 
„egyetértés” mindig nagyon ingatag és bizonytalan marad, s inkább diplo¬ 
máciai megállapodáshoz, mintsem valódi egyetértéshez hasonlatos. Ez azért 
van így - ismételjük meg még egyszer -, mert valódi egyetértés csak felülről 
jöhet létre, alulról sohasem. Ezt pedig kettős értelmében kell akceptálni: a 

műnek abból kell kiindulnia, ami a legmagasabb, vagyis a princípiumokból, 
s innen kell alászállania a különböző szintű alkalmazások síkjára, a közöt¬ 
tük fennálló hierarchikus egymásrautaltságot mindvégig szem előtt tartva; 
szükségszerű továbbá, hogy a mű egy, a szó legvalódibb és legtökéletesebb 
értelmében vett elit alkotása legyen, és ezalatt szigorúan intellektuális elitet 
értünk, de tulajdonképpen másmilyen nem is létezik. 

E néhány gondolat talán képes lesz bemutatni, menynyi minden hiányzik 
a modern nyugati civilizációból ahhoz, hogy normálissá és teljessé legyen, 
nemcsak a keleti civilizációkkal való lehetséges igazi egyetértés tekintetében, 
hanem általában véve; a két probléma természetesen szoros kapcsolatban áll, 
sőt valójában a kettő egy, s ennek okát éppen most adtuk meg. Ily módon 
ezután azt kell bővebben bemutatnunk, mi is az az antitradicionális - vagyis 
modern - szemléletmód, miből áll, mik a következményei ha egyeduralomra 
jut, hogy ennek tudatában aztán könyörtelen logikával leplezhessük le a je¬ 
lenlegi eseményeket. Mielőtt azonban rátérnénk erre, még egy megjegyzés 
elengedhetetlen: határozottan „antimodernnek” lenni, a szó semmilyen értel¬ 
mében sem jelenti azt, hogy „Nyugatellenesnek” lenni; ellenkezőleg, az egyet¬ 
len olyan erőfeszítést jelenti, amely értékelhetően képes lehet Nyugatot saját 
konfúziójából kimenteni. Mellesleg nincs az a tradíciójához hű keleti, aki 
másként látná mindezt, és az is biztos, hogy Nyugatra onnan messzemenőkig 
kevesebb veszély leselkedik - amely veszélyeztetésnek aligha van értelme -, 
mint a modern civilizációval eggyé vált Nyugat részéről. És még itt szor¬ 
galmazzák manapság „Nyugat defenzíváját”, ami felettébb figyelemreméltó 
akkor, amikor - mint később látni fogjuk - pontosan a Nyugat az, ami egyre 
inkább azzal fenyeget, hogy az egész emberiséget belerántja saját tébolyodott 
aktivitásának örvényébe; figyelemreméltó mint mondottuk, továbbá teljesen 
igaztalan, amennyiben ezalatt - mint azt bizonyos záradékok ellenére látha¬ 
tóan komolyan gondolva - azt értik, hogy ennek a „defenzívának” egyenesen 
Kelet ellen kell irányulnia, holott az igazi Keletnek esze ágában sincs megtá¬ 
madni vagy leigázni senkit, és nem óhajt mást, mint független békességben 
maradni - ami el kell ismerni, aligha túlzott kívánság. Tulajdonképpen Nyu¬ 
gatnak tényleg óriási szüksége van „defenzívára”, de egyes-egyedül önmaga 
és saját tendenciái ellen, amelyek - mihelyst megérlelik következményeiket - 
elkerülhetetlenül Nyugat romlásában és pusztulásában érnek véget; ezért (a 
„Kelet elleni defenzíva” helyett) Nyugat „reformját” kell szorgalmazni, vagyis 
a tradíció igazi restaurációját, ami mintegy természetes következményként 
vonná maga után a Kelethez fűződő kapcsolatok rendeződését. Részünkről - 
már amennyire eszközeink engedik - sem a reform, sem az egyeztetés ügyé¬ 
ben nem kérdéses a közreműködés, ha van egyáltalán még idő bárminemű 
eredmény elérésére ama végső katasztrófa előtt, ami felé a modern civilizáció 
siet. Már ha a katasztrófa elkerülhetetlen is, a mű építése mégsem értel- 

metlen, mivel bármennyire távolról is, de ez fogja mintegy eló'készíteni az 
Előszóban említett „elválasztást”, ezáltal biztosítva azoknak az elemeknek a 
megőrzését, amelyeknek szükségképpen meg kell menekedniök a jelen világ 
hajótöréséből, hogy egy eljövendő új világ csíráit képezhessék. 


Jegyzetek 

1 Lásd Orient et Occident, 1924. 

3. fejezet 

Tudás és cselekvés 


Most vizsgáljuk meg közelebbről a keleti és nyugati mentalitás között feszülő 
különbség egyik fő jellemzőjét. Mint már említettük, e különbség a legátfo¬ 
góbb értelemben megfogalmazva megegyezik a tradicionális és az antitradicio- 
nális létszemlélet közötti ellentéttel. Az egyik leglényegibb szempontból ez az 
ellentét a szellemi szemlélődés és a cselekvés közötti különbség, pontosabban 
ezek viszonylagos fontosságáról alkotott vélemények különbségének formájá¬ 
ban nyilatkozik meg. Ezek viszonya számos különböző formában vethető fel: 
tényleg ellentétek, mint azt a legáltalánosabb vélemény súgja, vagy inkább 
egyik a másik kiegészítője? Vagy talán nem is egyenrangúak, hanem egyik 
a másik alárendeltje? íme a kérdés különböző változatai, megannyi állás¬ 
ponttal összefüggésben, amelyek bár távolról sem azonos érvényűek, mégis 
bizonyos fokig mindegyik indokolt és egy meghatározott valóságszinttel áll 
összefüggésben. 

Kezdjük a legsekélyesebb, legkülsőségesebb állásponttal, amely a szellemi 
szemlélődést és a cselekvést egyszerűen úgy kezeli, mintha ezek összebékít- 
hetetlen ellentétekként egymással diametrálisan szembenállanának. Vitán 
felül áll, hogy - legalábbis látszat szerint - ez a szembenállás létezik. Ha 
azonban a szellemi szemlélődés és a cselekvés mintegy végletesen összeegyez¬ 
tethetetlen lenne, őket se összehasonlítani, se együtt megvalósulva látni nem 
lehetne. Ez azonban nem így van; nincs olyan nép (legalábbis normális eset¬ 
ben), illetve nem lehetséges olyan egyén, amely kizárólag szemlélődő, vagy 
kizárólag tevékenykedő lenne. Bár igaz, hogy a két tendencia közül az egyik, 
vagy a másik, elkerülhetetlenül majdnem mindig túlsúlyba jut, úgy, hogy az 
egyik kibontakozása látszólag a másik elől veszi el a helyet. Mégpedig annál 
az egyszerű oknál fogva, hogy a kifejezés legtágabb értelmében vett emberi 
aktivitás képtelen egyidejűleg minden irányba és minden területre egyenlő 
mértékben kiterjeszkedni. Ez kelti a szembenállás látszatát. Ám tudjuk jól, 
hogy az ellentétek, pontosabban az úgynevezett ellentétek kibékíthetőek; sőt, 

azt is kimondhatjuk, hogy tulajdonképpen nem lehetségesek kibékíthetetlen 
ellentétek, tudniillik mihelyst magasabb szintről tekintünk le rájuk, rögtön 
megszűnnek ellentéteknek lenni. Szembenállás és ellentét diszharmóniát és 
egyensúlytalanságot jelent, ami - mint azt már kellőképpen megvilágítottuk 
- csak viszonylagos, egyéni és korlátolt szempontból létezhet. 

A szellemi szemlélődés és a cselekvés kiegészítőknek tekintése, ezek szerint 
egy, az előzőnél komolyabb álláspont elfogadását jelenti, amely az ellentétet 
áthidalta és feloldotta, a két tagot pedig egymással valamilyen értelemben 
egyensúlyba hozta. Itt láthatólag két egyformán szükséges elemről van szó, 
amelyek kiegészítik, támogatják egymást, és kétféle, benső illetve külső ak¬ 
tivitását képezik egy adott létezőnek, legyen az az egyes ember önmagában, 
vagy az emberiség egészében véve. Ez az elgondolás mindenesetre harmoni¬ 
kusabb és kielégítőbb, mint az előbbi. Ha azonban az ember kizárólag ehhez 
tartja magát, akkor - a megállapított kölcsönviszony értelmében - a szellemi 
szemlélődést és a cselekvést egy szintre kell helyeznie, és köztük feltétlenül a 
lehető legtökéletesebb egyensúly fenntartására kell törekednie, anélkül, hogy 
egy pillanatra is felvetődhetne az egyik másik fölé való rendelésének kérdése. 
Ez az álláspont azonban még mindig tökéletlen, ha felvetjük - mint ahogy 
mindig is felvetették - az alá-fölérendeltségi viszony kérdését, függetlenül 
attól, hogy ez milyen módon válaszolható meg. 

Ám ebben a viszonyban nem a merő gyakorlati túlsúly a lényeg - amely 
végül is vérmérsékleti vagy rasszkérdés -, hanem hogy melyiket nevezhetjük 
ténylegesen magasabbrendűnek; a kettő ugyanis csak bizonyos mértékig kap¬ 
csolható egybe. Úgy tűnik, hogy a két tendencia közül az egyik felsőbbren¬ 
dűségének az elismerése, esetleg annak legmesszebbmenőkig történő kibonta¬ 
kozásához vezethet, a másik rovására. A gyakorlatban azonban az emberek 
sajátos képességei a mérvadóak, azt tehát, hogy a szellemi szemlélődés és a 
tevékenykedés egy ember vagy egy nép életében milyen szerepet tölt be, ily 
módon mindig nagymértékben az egyes ember illetőleg a nép természete ha¬ 
tározza meg. Teljesen nyilvánvaló, hogy a szellemi szemlélődésre való hajlam 
Keleten sokkal szélesebb körű és általánosabb; de talán nincs még egy olyan 
terület, amire ez jobban állna, mint Indiára, amit ezért a fent említett keleti 
mentalitás legtipikusabb képviselőjének tekinthetünk. Másrészről vitán felül 
áll, hogy a tettvágy, pontosabban az ebből a vágyból következő irányulás 
(legalábbis ami az emberek döntő többségét illeti) a nyugati népek körében 
uralkodik. Még ha ez az irányulás nem is volna olyan óriási és természetelle¬ 
nes méretű, mint manapság, akkor is megmaradna annyira, hogy Nyugaton a 
szellemi szemlélődés mindig is a kiválasztottak egy szűkebb körének privilégi¬ 
uma lenne. Ezért tartják úgy Indiában, hogy ha Nyugat netalán visszatérne 
egy normális állapotba és rendes társadalmi szervezete lenne, akkor nyil¬ 
ván számos ksatriyayá és kevés brdhmaná ja lenne 1 . Ez azonban nem lenne 

probléma, mivel a helyzet teljes rendbehozatalához mindössze az intellektu¬ 
ális elit tényleges kialakulása és fensőbbségének zavartalan érvényre jutása is 
elegendő lenne, tudniillik a szellemi tekintély sohasem az anyagi törvénysze¬ 
rűségeket kifejező számokra épül. Azonkívül igen lényeges, hogy az őskorban 

- vagy még talán kifejezettebben a középkorban - a nyugatiak eredendő tett¬ 
vágya nem gördített akadályt a szellemi szemlélődés, vagy mondjuk így, a 
tiszta intelligencia fensőbbrendűsége elismerésének útjába. Miért van ez így 
a modern korban? Vajon azért, mert Nyugat eredendő tettvágyát szolgálva 
elveszítette intellektualitását, és eközben olyan fedőelméletekkel vigasztalta 
magát, amelyek mindenek fölébe helyezik a cselekvést, akár odáig elmenően 
is - mint például a pragmatizmus esetében -, hogy megkérdik, létezhet-e 
egyáltalán bármiféle érték is túl a tevékenységen? Vagy az ellenkezője igaz 
ennek, miszerint ennek az álláspontnak az elfogadása vezetett napjaink intel¬ 
lektuális elcsökevényesedéséhez? Mindkét felvetésben, illetve abban az igen 
valószínűnek tűnő harmadikban is, amely szerint az igazság e kettő kombi¬ 
nációjában rejlik, az eredmény pontosan ugyanaz. Mikor egy tendencia elér 
egy kritikus pontra, ideje a visszahatásnak. Mindig azzal a feltétellel, hogy 
maga Nyugat is hajlik erre, mondjuk ki mégegyszer, ez az ahol Kelet Nyugat 
segítségére jöhet. Nem úgy, mint sokan félnek tőle, hogy ráerőlteti Nyugatra 
koncepcióit, amelyek az itteni mentalitástól idegenek, hanem úgy, hogy segít 
újrafelfedezni saját tulajdon tradíciójának elveszített értelmét. 

A Kelet-Nyugat közötti antitézis a világ jelenlegi állása szerint mondhatni 
abban a tényben jelenik meg, hogy amíg Kelet a szellemi szemlélődést, s nem 
a cselekvést, addig a modern Nyugat - ezzel ellenkezőleg - a cselekvést, s nem 
a szellemi szemlélődést tartja fensőbbrendűnek. Ha így vetődik fel a kérdés, 
tulajdonképpen nincs tovább mit megvitatni, hiszen ezen álláspontok minde¬ 
gyike nyerhet igazolást és elfogadható legalábbis egy bizonyos relatív igazság 
kifejeződéseként, ugyanúgy, mint annál az esetnél, amikor a szellemi szemlélő¬ 
désről és a cselekvésről - egy köztük lévő mellérendelő viszony következtében 

- mint egymás ellentéteiről, illetve mint egymás kiegészítőiről beszéltünk. 
Az alárendelő viszonyok ugyanakkor lényegük szerint megfordíthatatlanok. 
A két elgondolás pedig tulajdonképpen egymással ellentétes, miáltal a mási¬ 
kat kizárja. Ha tehát az ember elfogadja, hogy itt tényleg alárendelésről van 
szó, akkor az egyik elgondolásnak igaznak, a másiknak pedig tévesnek kell 
lennie. Mielőtt azonban a probléma mélyére hatolnánk, engedtessék meg egy 
további észrevétel: míg az a szemlélet, amely Keleten maradt fenn - mint 
azt előzetesen említettük - fellelhető a korok mindegyikében, addig a má¬ 
sik attitűd egészen a legutóbbi időkből ered. Ez pedig már minden további 
vizsgálat előtt önmagában is azt súgja, hogy itt valami nincs rendben. Ezt 
a benyomást erősíti meg az a túlzás is, amibe a modern nyugati mentalitás 
esett saját inherens irányulását követve akkor, amidőn nem elégedve meg 

minden lehetséges alkalomkor a cselekés fensőbbrendűségének hangoztatásá¬ 
val, az emberek olyan mérvű tevékenykedésbe kezdtek, hogy ez már szinte 
monomániájuk lett; ezzel egyidőben már-már teljesen általános a szellemi 
szemlélődés mély megvetése, aminek igazi természetét, vagy egyáltalán nem 
ismerik, vagy teljesen félreértik. Ezzel szemben a keleti doktrínák, jóllehet 
(az emberi esetlegességek körén belül méltányolva jelentőségét) elismerik a 
cselekvés létjogosultságát, a lehető legvilágosabban hirdetik, hogy a szellemi 
szemlélődés magasabbrendű, sőt transzcendens a cselekvéshez képest . 2 

Úgy a keleti, mint az őskori nyugati doktrínák egyhangúlag hirdetik tehát, 
hogy a szellemi szemlélődés a cselekvésnél - akárcsak a változatlanság a válto¬ 
zásnál - magasabb rendű 3 . A lét pusztán felszíni megváltoztatására irányuló 
cselekvés saját princípiumát és elégséges okát nem önmagában hordozza; va¬ 
lamely transzakcionális (a cselekvés relatív hatókörén túli) princípium által 
nem vezérelt cselekvés merő illúzió; az a princípium pedig, amelytől a cselek¬ 
vés önnön realitását (exisztenciáját és általában vett létjogosultságát) nyeri, 
csak a szellemi szemlélődésben, vagy ha úgy tetszik a tudásban található 
meg. A szemlélődés és a tudás alapvetően egyjelentésű, vagy legalábbis egy¬ 
bevágó fogalmak, ugyanis a tudást a végrehajtásához szükséges folyamattól 
képtelenség valamiféleképpen elválasztani 4 . Ugyanakkor a puszta, öncélú vál¬ 
tozás nemcsak értelmetlen, hanem tulajdonképpen lehetetlen is, s ez azt je¬ 
lenti, hogy egy olyan princípium nélkül semminemű változás nem lehetséges, 
amely nem tartozik a változás körébe, következésképpen örökre változatlan; 
ezért hirdette nagyon helyesen az ókori Nyugaton Arisztotelész, hogy lennie 
kell egy, a mozgások összességének centrumában álló „mozdulatlan mozga¬ 
tónak”. A tett „mozdulatlan mozgatója” a tudás; világos továbbá, hogy a 
cselekvés teljesen a változások, a „valamivé válások” világához tartozik, és 
hogy e világ és a szorosan hozzátartozó korlátok meghaladására egyedül a 
tudás nyújt lehetőséget. És amidőn a tudás, mint eredeti, önnön esszenci- 
alitásának tudatában lévő metafizikai tudás eléri a változatlant, eggyé válik 
a változatlansággal, mert lényege szerint minden igazi tudás önnön tárgyá¬ 
val való azonosulásból áll. Pontosan ez az, amiről a modern Nyugat nem 
vesz tudomást: a reflektív tudásként meghatározható, és éppen ezért szük¬ 
ségképpen közvetett és tökéletlen diszkurzív, racionális tudásnál magasabbat 
nem ismer, de még ezt az inferióris tudást is csak olyan mértékben becsüli, 
amennyiben az közvetlen gyakorlati célokat képes szolgálni. 

Minden ezen túlinak elutasításáig merülve a cselekvésben, senki sem látja 
többé, hogy maga a cselekvés, ha a princípium elvész, hiábavaló és meddő 
jövés-menéssé degerenálódik. 

Szemügyre véve a modern kort, a legfeltűnőbb a szakadatlan nyüzsgés, a 
loholás, a nyughatatlanság, s általában a folytonos változás és az egyre roha¬ 
mosabban növekvő sebesség és az egymást egyre gyorsabban követő esemé- 

nyekkel való versenyfutás; szétaprózódás a sokféleségben, amelyet nem egye¬ 
sít már többé egy magasabb princípium ismerete. Analízis analízis hátán a 
hétköznapi életben, a tudományos elméletekben, az emberi aktivitás szélsősé¬ 
ges, végnélküli elaprózódásához és menthetetlen széteséséhez vezetve minden 
olyan szinten, amelyben emberi aktivitás egyáltalán végbemehet. Szintézis¬ 
képtelenség, dekoncentráció, amely utóbbi ellentéte pedig oly feltűnő a keleti 
szemekben; nos ezek a magától értetődő, elkerülhetetlen következményei az 
egyre fokozódó materializálódásnak, tudniillik maga az anyag nem más, mint 
az osztás és a multiplicitás alapelve; mellesleg ez az, amiért a materializmus 
a népek és emberek közt szigorúan csak viszályt, háborút és számtalan súlyos 
emberi konfliktust képes szülni. Mélyebb anyagba süllyedés: egyre szélesebb 
körű megoszlás, egyre több viszály, az ellenerők egyre nagyobb mérvű akti¬ 
vitása, hatalombitorlása. Ezzel szemben az ember minél inkább felemelkedik 
a tiszta spiritualitáshoz, annál inkább részesévé válik az egységnek, ami ki¬ 
zárólag az egyetemes princípiumok elfogadó igenlése révén valósítható meg. 

Igen figyelemreméltó, hogy az egyre lendületesebb változás pusztán ta¬ 
lálomra, s nem valamiféle elérendő cél érdekében zajlik; mint már jeleztük, 
ez a közvetlen következménye, hogy az összes emberi képesség feloldódik a 
szükségképpen felszíni cselekvésben; ebben a még teljesebb szétszóródás je¬ 
leit figyelhetjük meg; a pillanat-szolgalelkűség ez, ami minden rendet feldúl, 
s a teljes egyensúlytalanság megvalósítására készül, de ami természetesen so¬ 
hasem valósulhat meg, mert ez a világ totális disszolúciójával lenne egyenlő; 
mindazonáltal átmenetileg súlyos egyensúlytalanságok igenis lehetségesek, s 
mivel manapság is pontosan ez a helyzet, bárki meggyőződhet róla, hogy a 
kali-yuga , a Sötét Kor utolsó fázisa elközelgett. 

Ami a tudomány területét illeti, itt is ugyanez a jelenség figyelhető meg: 
az öncélú kutatások száma messze meghaladja azokét, amelyek elérik a töre¬ 
dékes részeredményeket; alaptalan feltételezések és elméletek egyre rohamo¬ 
sabb egymásra következését figyelhetjük meg, amelyeket alighogy felállítot¬ 
tak, rögtön össze is dőlnek; valóságos zűrzavar közepette adva át helyüket 
még rövidebb életűeknek. Kereshet itt az ember biztos támpontokat, de 
hiába; mert csak adatok és részletek hasznavehetetlenül monstruózus gyüle¬ 
kezetére lel, amelyek semmit sem igazolnak, és semmit sem tárnak fel. És 
ekkor még csak az úgynevezett elméleti tudományokról szóltunk, ha ilyenek 
egyáltalán még léteznek; ami az alkalmazott tudományokat illeti, ezeknél vi- 
tathatlanul születnek bizonyos eredmények, ám ez magától értetődő, hiszen 
ezek a tudományok foglalkoznak közvetlenül az anyagi területtel, azzal az 
egyetlen területtel, amelyen a modern ember tényleges elsőbbséggel dicseked¬ 
het. Ezért valószínűsíthető, hogy a felfedezések, pontosabban a mechanikus, 
ipari találmányok megjelenése egyre nagyobb számban és ütemben fog folyta¬ 
tódni egészen a jelenkor végéig. És ki tudja, nem ezek lesznek-e, a magukban 

hordozott romboló lehetó'ségeiknél fogva, a végső katasztrófa fő kivitelezői, 
amidőn a folyamatok elérnek arra a pontra, ahol már nem fordíthatók meg? 

Egy-két elhanyagolható kivételtől eltekintve mindenki érzi ma már, hogy 
a világ jelenlegi állapotában nincs többé stabilitás. Míg azonban alig akad 
valaki, aki érzi is a veszélyt és meg is próbál ellene valamit tenni, addig kor¬ 
társaink legtöbbjét tökéletesen kielégíti ez a zavarodottság, amelyben úgy¬ 
szólván saját mentalitásuknak hű tükörképét látják. Tulajdonképpen mindig 
tökéletes megfelelés van egy világ - amelyben, mivel nem hagy helyet a vál- 
tozhatatlannak és az állandónak, minden a vak „fejlődés” állapotában lévőnek 
látszik - és az emberek tudatállapota között, akik mindent egyformán „fej¬ 
lődni” látnak, megtagadva ennek gondolkozás nélküli elfogadásával az igazi 
tudást, valamint e tudás lényegét: a transzcendens és egyetemes princípi¬ 
umokat. De mehetünk tovább is és mondhatjuk azt, hogy mindez még ha 
viszonylagos szinten is, de minden igazi tudás tagadása, mivel (mint fentebb 
rámutattunk) a relatív értelmetlen és lehetetlen az abszolút nélkül, a felté¬ 
teles a feltétlen nélkül, a változás a változatlanság, a sokság pedig az egység 
nélkül. A „relativizmus” önellentmondás, mivel a mindent a változásra vissza¬ 
vezetni próbáló törekvésben, az embernek éppen a változás létének tagadásá¬ 
hoz kell elérkeznie. Tulajdonképpen ez volt az egyetlen értelme az eleai Zénó 
híres argumentumainak. De mivel túlozni sem óhajtunk, hozzá kell tenni, 
hogy efféle elméletekkel nemcsak a modern korban lehet találkozni. Példák 
vannak erre a görög filozófiában is, amelyek között Herakleitosz „egyetemes 
folyama” a legismertebb. Igazság szerint ez volt, ami elvezette az eleai iskolát 
- egyfajta reductio ad absurdummal - Herakleitosz, valamint az atomisták 
koncepcióinak megtámadásához. De még Indiában is felfedezhető valami ha¬ 
sonló, bár itt természetesen figyelembe kell venni egy, a filozófiáétól eltérő 
szemléletmódot, tudniillik a buddhizmus is felvett egy hasonló jelleget, lévén 
egyik leglényegesebb tétele az, hogy „a világon minden múlandó” 5 . Ezek az 
elméletek azonban sokáig nem voltak többek, mint kifogások, esetleg lázongá¬ 
sok a tradicionális létszemlélet ellen, amelyek - bár időről-időre felbukkantak 
az egész kali-yuga alatt - minden különösebb hatás nélküliek voltak. Az 
új, amit ma látunk Nyugaton, vagyis hogy kritikátlanul elfogadják ezeket az 
elgondolásokat. Meg kell jegyezni azt is, hogy a „haladás” enyhén szólva új¬ 
keletű elgondolásának hatására, a „történetfilozófiáknak” a modern időkben 
kialakult egy sajátos formája, amihez még csak hasonlót sem ismertek a ré¬ 
gebbi korokban. Ez a számos változatban fel-felbukkanó forma átfogóan az 
„evolucionizmus” elnevezéssel jelölhető meg. Nem térünk ki itt arra, amit már 
máshol elmondtunk ezzel kapcsolatban; pusztán arra emlékeztetnénk, hogy 
minden olyan elgondolás, amely semmi mást, pusztán „fejlődést” képes téte¬ 
lezni, feltétlenül „naturalista”; és mint ilyen, radikális tagadása a természeten 
túliaknak, a metafizika, a változhatatlan örök princípiumok birodalmának. 

A „fejlődés” radikálisan antimetafizikai gondolata kapcsán arra is rámutatha¬ 
tunk, hogy a „tiszta tartamok” bergsoni koncepciója tökéletes párhuzamban 
áll ama pillanat-szolgalelkűséggel, amiről fentebb szóltunk; s a bergsoni álin¬ 
tuíció, amely a lét-formák szakadatlan áramlását veszi mintaképül, nemhogy 
nem képes az igazi tudás elérésének eszközeként szolgálni, de pontosan ennek 
a tudásnak a végső disszolúcióját reprezentálja. 

Ez vezet el egy maximálisan lényeges pont újbóli megismétléséhez, amely¬ 
nek kapcsán a legcsekélyebb kétértelműség fönnmaradása sem engedhető meg; 
tudniillik az intellektuális intuíciónak, az egyedülinek, ami által a metafizi¬ 
kai tudás elérhető, érintőlegesen sincs semmi köze eme másik fajta, bizonyos 
kortárs filozófusok által emlegetett intuícióhoz. Ez utóbbi ugyanis az érzéki 
világhoz tartozik, és tulajdonképpen szubracionális; míg ellenben az előző, a 
szellemi intuíció szupraracionális. A modern embernek azonban - mivel nem 
birtokol komolyabb szellemi képességet, mint a tematikus gondolkozást - fo¬ 
galma sincs mi is az intellektuális intuíció, míg ellenben az ó- és a középkori 
tanítások (még azok is, amelyek jellegükben nem voltak többek filozófiaiak¬ 
nál, s ennélfogva nem voltak képesek igazán hasznosítani az intuíció eme for¬ 
máját), nos még ezek is explicite ismerték el létezését és minden más képesség 
feletti főhatalmát. Ez az, amiért nem volt Descartes előtt racionalizmus; és 
a tipikusan modern jelenségnek tekinthető racionalizmus, mivel kéz a kézben 
jár az úgynevezett individualizmussal, semmi más, mint minden szupraindi- 
viduális szellemi képesség egyértelmű tagadása. És mindaddig, amíg Nyugat 
képtelen az intellektuális intuíciót kiaknázni, illetve amíg kitart ennek taga¬ 
dása mellett, sem a szó igazi értelmében vett tradíciója nem lehet, sem egy 
nevezőre nem juthat a keleti civilizációk hiteles képviselőivel; itt ugyanis - 
összhangban a tradicionális normákkal - úgyszólván minden ettől az abszolút 
változhatatlan és kikezdhetetlen, ugyanakkor minden kibontakozás számára 
az egyetlen lehetséges kiinduló pontot jelentő intuíciótól függ. 


Jegyzetek 

X A szellemi szemlélődés (kontempláció) és a cselekvés (akció) tulajdonképpen az első 
két kaszt; a brahmana- illetve a ksatriya -kaszt hivatása; az ezek között fennálló különbség 
megfelel annak, ami a szellemi tekintély (autorité spirituelle) és az időbeli hatalom (pouvoir 
temporel) között van; ezúttal azonban nincs szándékunkban mélyebben belemenni a kérdés 
eme arculatának vizsgálatába, amely külön tanulmányt követelne meg. 

2 Ha valaki kételkedne a cselekvés Kelet és főként India tradicionális doktrínái szerinti 
nagyon is valós, egyszersmind azonban relatív jelentőségében, emlékezzen csak a bhagavad- 
g%tá ra, amelynek helyes értelmezéséhez azonban szem előtt kell tartani, hogy elsősorban 
ksatriyá k számára készült alkotás. 

3 Abból az összefüggésből kifolyólag, amely szerint a brcihmana állandó, a ksatriya pedig 
mozgó, változó lénytípus; ekként mivel a kozmikus és az emberi rend között tökéletes 
megfelelés áll fenn, egyik vagy másik típusba - természete alapján - a világ összes lényét 
be lehet sorolni. 

4 Ellenkezőleg, észrevehető, hogy a tettek világában született eredmények - teljesen el¬ 
múló természetük következtében - mindig leválnak létrehozójukról, ellentétben a tudással, 
amely gyümölcseit önmagában hozza meg. 

5 Rögtön születése után Indiában a buddhizmus a ksatriyá k brahmana-uialom elleni 
lázadásának egyik fő megnyilvánulási formája lett, ami könnyen érthető abból, ami elő¬ 
zetesen történt. Általános értelemben, közvetlen kapcsolat van minden változhatatlan 
princípium tagadása és a szellemi tekintély semmibe vevése között, minden realitás „fej¬ 
lődéssé” redukálása és az időbeli hatalom jogtalan előtérbe helyezési igénye között, amely 
utóbbinak igazi birodalma a tettek világa. Kimutatható, hogy a „naturalista” vagy an- 
timetafizikai tanítások, mindig akkor bukkannak fel, amikor egy civilizációban az időbeli 
hatalmat reprezentáló elem fölébe keveredik a szellemi tekintélyt képviselőnek. 

Megállapítottuk, hogy a tradicionális karakterű civilizációkban minden az 
intellektuális intuícióra épül. Más szavakkal, a tiszta metafizikai doktrína a 
lényeg, s minden más, bármely szinten álljon is a valóságban, a levezetettség 
értelmében ehhez kapcsolódik; nemcsak a társadalmi intézmények, hanem 
a tudományok, a viszonylagosságok birodalmát értelmező tudásformák is a 
metafizikai doktrínából nyerik legitimitásukat. A tradicionális civilizációk¬ 
ban a tudományokat nem tekintik többnek, mint az abszolút, principiális 
tudás egyszerű levezetéseinek, kiterjesztéseinek vagy tükröződéseinek; így az 
igazi hierarchia mindig, mindenütt fenn van tartva. Természetesen a vi¬ 
szonylagosságokat létezőknek tekintik, ám csak annyiban veszik számításba, 
amennyit szigorúan másodrendű és alárendelt létük ténylegesen megérdemel; 
ugyanakkor még a viszonylagosságok területén is számos valóságszintet kü¬ 
lönítenek el, attól függően, hogy a vizsgált entitás közel, vagy távol fekszik a 
princípiumok szférájától. 

Általánosságban vizsgálva a tudományokat, megállapítható, hogy két ra¬ 
dikálisan eltérő és kölcsönösen összeegyeztethetetlen tudományértelmezés lé¬ 
tezik, amelyeket elválasztva tradicionálisnak illetve modernnek nevezhetünk. 
Az ó- és a középkori „tradicionális tudományokról” már több ízben is be¬ 
széltünk, amelyek - bár pontos fogalmuk tökéletesen ismeretlen a jelenkori 
Nyugaton - még mindig működnek Keleten. Tegyük hozzá, hogy minden 
civilizációnak voltak saját, csak rájuk jellemző „tradicionális tudományai”, 
ami azért lehetséges, mert itt már az adaptációk és nem az egyetemes prin¬ 
cípiumok szférájában vagyunk, amely utóbbiba kizárólag a tiszta metafizika 
tartozik. Az adaptációk területén - pontosan a tartományok viszonylagos 
léte miatt - egy adott nép (helyesebben valamely nép adott exisztenciális 
időszakának) komplex mentális és egyéb feltételeinek összességét kell szá¬ 
mításba venni, mert mint fentebb megmutattuk, vannak olyan időszakok, 
amikor a „readaptáció” elengedhetetlenné válik. Ez a readaptáció azonban 

csak formaváltoztatás, amely sohasem érinti a tradíció lényegét; egy metafi¬ 
zikai doktrína esetében csak a kifejezésmód változtatható, s ez több-kevesebb 
szerencsével az egyik nyelvről a másikra való fordításhoz hasonlítható; akár¬ 
milyen is legyen a kifejezésre szánt forma (ha egyáltalán még lehetséges a 
kifejezés) akkor is kizárólag egyetlen metafizika, miként csak egyetlen igaz¬ 
ság létezik. Természetesen más a helyzet, amikor áttértünk az alkalmazá¬ 
sok területére: a tudományokkal, csakúgy mint a társadalmi intézményekkel, 
a sokszerű alakvilágba lépünk. Ezért joggal mondható, hogy a különböző 
formák különböző tudományokat alkotnak, még akkor is, ha eme tudomá¬ 
nyoknak - legalábbis részben - ugyanaz a tárgyuk. A logicisták hajlamosak 
állítani, hogy egy tudományt teljes egészében tárgya definiál, ez azonban tú¬ 
legyszerűsített, s ezáltal félrevezető szemlélet; egy tudomány definíciójánál a 
szemszöget is figyelembe kell venni, amelyből a témát vizsgálja. Határozat¬ 
lan számú tudomány lehetséges, s az is megtörténhet, hogy több tudomány 
is vizsgálja ugyanazokat a jelenségeket, csak éppen más szempontokból, kö¬ 
vetkezésképpen eltérő módszerekkel és célokkal; mindazonáltal ezek valóban 
különböző tudományok. Ennek az esetnek különösen az eltérő civilizációk 
tradicionális tudományai felelnek meg, amelyek bár kölcsönösen összehason¬ 
líthatóak, mégsem olvaszthatóak egymásba, s gyakorta még ugyanazokkal 
az elnevezésekkel sem illethetőek. Szembeszökően jóval nagyobb a különb¬ 
ség, ha a fundamentálisan azonos jellemzőjű különböző tradicionális tudo¬ 
mányok egymással való összehasonlítása helyett, e tudományokat mintegy 
egybefogva, az úgynevezett modern tudománynyal vetjük össze. Látszólag 
a tanulmányozott téma mindkét esetben ugyanaz, azonban a kettejük által 
megszerezhető tudás olyannyira különbözik, hogy tüzetesebb vizsgálat után 
az ember ráeszmél, hogy ezek egyetlen parányi vonásban sem egyeznek meg. 

Helyénvaló, ha mondandónkat egy-két példával világosabbá tesszük. Ve¬ 
gyük először az egyik legszerteágazóbb tudományt, nevezetesen a fizikát, 
külön-külön tradicionális és modern értelmezésben; itt a két koncepció kö¬ 
zötti alapvető különbség anélkül látható, hogy elhagynánk a nyugati világot. 
A „fizika” kifejezés eredeti, etimológiai értelmében, mindenféle lehatárolás 
nélkül a „természet tudományát” jelenti, azt a tudományt, amely a „fejlődés” 
legáltalánosabb törvényszerűségeit kutatja (itt a természet és a „fejlődés” 
tulajdonképpen egyet jelentenek). A görögök, kiváltképp Arisztotelész, e tu¬ 
dományt még így értelmezték; lehet, hogy több ugyanezzel a valóságszinttel 
foglalkozó speciális tudományról hallunk, ám azok is csak a fizika egy vagy 
más meghatározott területtel közelebbről foglalkozó „specifikáció”. És itt már 
jelentős mérvű az a deviáció, amelynek során a modern világ - kizárólag egy 
természettudományok közötti résztudomány jelölésére kezdve használni - a 
„fizika” szót átértelmezte. Ez csak egy példája az alosztályokra való bontás 
folyamatának, amire - mint a modern tudomány egyik fő jellegzetességére - 

már utaltunk. Az analizáció értelmi beállítottságból származó „specializáció” 
aztán odáig fajul, hogy a hatása alá kerülők képtelenek már elgondolni egy 
olyan tudományt, amely a természet egészével foglalkozik. A specializáció 
néhány kellemetlensége nem hagyható ismételt megjegyzés nélkül, amelyek 
közt az első az elkerülhetetlen szűklátókörűség; azonban, akik a legvilágo¬ 
sabban érzékelik ezt, láthatóan még azok is lemondóan elfogadják, mint a 
részletfelhalmozó tudás szükségszerűen rossz velejáróját, amellyel kapcsolat¬ 
ban szerintük senki sincs, aki remélhetné, hogy azt egy személyben átfogja. 
Az ilyenek egyrészről nem képesek megérteni, hogy a részletek ismerete ön¬ 
magában teljesen értéktelen, és hogy nem érdemes a szintetikus tudásért 
feláldozni, ami még, amikor viszonylagosságokra szorítkozik, akkor is egy jó¬ 
val magasabb szinthez tartozik. Másrészről nem sikerül megérteniük azt sem, 
hogy a szerteágazó részlettudás egyesítése azért lehetetlen számukra, mert - 
makacsul ragaszkodva az alsóból és a külsőből való származás elméleteihez 
- elvágják magukat a magasabb princípiumokkal való kapcsolat megterem¬ 
tésének lehetőségétől. Ezzel szemben az ellenkező módszerre van szüksége 
annak, aki valódi elméleti értéket óhajt egy tudománynak adni. 

Ha össze akarjuk hasonlítani az ősi fizikát, nem a modernek által így neve¬ 
zettel, hanem - mivel ez a valódi ekvivalense - a mai természettudományok 
összességével, az első különbség, amit szóvá kellene tenni, az az elaprózó¬ 
dás, amely tulajdonképpen úgy vezetett a sokrészű „specialitásokhoz”, hogy 
azok közben egymástól elidegenedtek. Ez azonban csak a probléma legkülső 
oldala, s nem feltételezhető, hogy a résztudományok akár összességének össze¬ 
kapcsolása ugyanazt eredményezné, mint az ősi fizika. Az igazság az, hogy 
a két nézőpont teljesen más, s ebben rejlik a két koncepció közötti lényegi 
különbség. Mint mondottuk, a tradicionális koncepció a princípiumokhoz 
kapcsolja az összes tudományt, amiknek ezek partikuláris alkalmazásai, míg 
ellenben a modern koncepció előtt ez a kapcsolat ismeretlen. Arisztotelész 
szemében a fizika csak „másodlagos” volt a metafizika tekintetében, vagyis a 
fizika a metafizikától függött, és valójában csak a természet felett álló és a 
természet törvényeiben tükröződő princípiumok természetének tanulmányo¬ 
zásával foglakozott; ugyanez mondható el a középkori kozmológiáról is. Ezzel 
ellentétben a modern koncepció megpróbálja a tudományokat függetleneknek 
beállítani, mindannak létét, ami ezek elérhetőségi körén kívül esik határozot¬ 
tan tagadva, vagy legfeljebb „megismerhetetlennek” nyilvánítva, következés¬ 
képpen eleve elutasítva ezek számításba, vagy ami ugyanaz, gyakorlati alkal¬ 
mazásba vételének lehetőségét. Ez a tagadás már jóval azelőtt kezdődött, 
hogy az olyan rendszerelméletek, mint a „pozitivizmus”, vagy az „agnoszticiz- 
mus” megjelentek volna, miáltal joggal mondható, hogy e tagadás az összes 
modern tudomány tulajdonképpeni kiindulási pontja. Mindazonáltal igazán 
csak a tizenkilencedik században kezd az ember - felhőtlenül agnosztikus- 

nak kiáltva ki magát - hódolni az ostobaságnak, minden, számára ismeretlen 
tudást radikálisan elutasítva; és ez képezte a Nyugat intellektuális hanyatlá¬ 
sának következő állomását. 

Keresve a módját a tudományok minden magasabb princípiumtól való 
elvágásának - függetlenségük bizonygatásának örve alatt -, a modern kon¬ 
cepció elsikkasztotta a tudományok összes mélyebb értelmét, sőt a tudás 
szempontjából, azok minden valódi érdekességét zsákutcába hajtva, bebör¬ 
tönözve őket egy reménytelenül sivár, korlátokkal teli világba 1 . Továbbá, 
ellentétben a közkedvelt szofizmával, még a szűk részterületeken elért „fej¬ 
lődés” sem a tudás elmélyülése; ellenkezőleg, az itt szerzett „tudás” mindig 
szigorúan felszíni marad, s minden kutatás kizárólag a már jelzett részletekbe 
való beleveszésből áll, amely végeláthatatlanul folytatható úgy, hogy az em¬ 
ber az igazi tudáshoz egy lépéssel sem jut közelebb. Azt is meg kell jegyezni, 
hogy korántsem valamiféle tudományos öncél az, amiért általában a nyugati 
ember tudománnyal foglalkozik; ellentétben a hangoztatottakkal, legelső cél¬ 
juk mégcsak nem is egy bár alacsony rendű, mégis valódi tudás megszerzése, 
hanem a gyakorlati alkalmazás. Ez könnyen levezethető abból a könnyed¬ 
ségből, amellyel kortársaink döntő többsége összekeveri a tudományt és az 
ipart, és azoknak az óriási számából, akiknek szemében a tipikus tudóst a 
mérnök testesíti meg; ez azonban már egy másik problémával áll összefüg¬ 
gésben, amellyel később még bővebben foglalkozunk. 

Modern formájában véve a tudomány nemcsak mélységét, hanem joggal 
mondható, állandóságát is elveszítette, mivel egykor a princípiumokkal való 
kapcsolata tette képessé, hogy teljes mértékben részesedjék a változhatatlan- 
ságból, amit ily módon témája is lehetővé tett. Míg ellenben léte jelenleg 
teljesen a változás világára korlátozódik, ahol egyetlen állandó, fix pont sem 
található, amire alapot vethetne, többé már nem valami abszolút bizonyos¬ 
ságból kiindulva, valószínűségekké, megközelítőlegességekké, merő hipoteti¬ 
kus értelmezésekké silányul, amelyek pusztán az egyéni fantázia termékei. 
Azonkívül, ha a modern tudománynak - hatalmas kerülőúton - esetleg al¬ 
kalma is nyílik az ősi tradicionális tudományok egyes tanításaival egybevágó 
következtetések levonására, teljesen hibás lenne ebben az ősi tanítások igazo¬ 
lását keresni, amire ezeknek nincs szükségük. Felesleges időpocsékolás lenne 
megpróbálni összeegyeztetni őket a végletesen elütő modern szempontokkal, 
netalán összecsengésüket megállapítani a hipotetikus elméletekkel, amelyek 
hamis voltával már évekkel „hivatalos” megdőlésük előtt mindenki tisztában 
van 2 . A modern tudomány kérdéses következtetései csupán a hipotézisek vi¬ 
lágába tartoznak; míg ellenben a tradicionális tudományok tanításai kivétel 
nélkül örök érvényűek, mivel ezek a metafizikai szinten intuitíve - tehát ab¬ 
szolút bizonyosságként - felismert igazságok levezetései vagy kiterjesztései 3 . 
A modern experimentalizmus annak a végletes illúziónak az áldozata, misze- 

rint egy elméletet igazolhatnak a tények, jóllehet a valóságban ugyanazok a 
tények számtalan eltérő elmélettel ugyanolyan jól magyarázhatóak. A kísér¬ 
letező módszer egyes úttörői, mint amilyen Claude Bemard, maguk ismerték 
be, hogy előfeltevések nélkül nem tudnának mit kezdeni a tényekkel; előfelte¬ 
vések híján a kísérleti eredmények minden jelentőséget és tudományos értéket 
nélkülöző, értelem nélküli „puszta tények” maradnának. 

Miután szóba került az experimentalizmus, kedvező alkalom nyílt a követ¬ 
kező témába vágó kérdés megválaszolására: miért éppen a (korábbi civilizáci¬ 
ókban erősen háttérbe szorított) kísérleti tudományok virágzanak a modern 
korban? Nos azért, mert ezek a tudományok tartoznak az érzéki világhoz, 
ezek anyagiak és gyakorlati alkalmazására is ezek a legközvetlenebbül alkal¬ 
masak. Kibontakozásuk, kéz a kézben azzal, amit joggal a „tények baboná¬ 
jának” nevezhetünk, teljesen a speciálisan modern tendenciák szerint megy 
végbe, míg ellenben a régebbi korok nem találták őket elég érdemeseknek 
ahhoz, hogy a kedvükért egy magasabbrendű tudást mellőzzenek. Világosan 
kell látni, hogy ez a szempont nem valamiféle illegitim, s főleg nem valamiféle 
inferióris tudás védelmét foglalja magában. Törvénytelen csak a visszaélés, 
amely akkor kezdődik el, amikor a fenti eszmék beleivódnak az emberi te¬ 
vékenység egészébe, úgy, ahogyan azt manapság végignézhetjük. Ebből az 
is levezethető, hogy egy normális civilizációban a kísérleti módszerre épülő 
tudományok ugyanúgy kapcsolatban vannak a princípiumokkal, mint más tu¬ 
dományok, s így valódi elméleti értéket sajátíthatnak el. Valójában ha ez úgy 
tűnik, hogy nem történt meg, az azért van, mert inkább egy másik irányba 
fordították figyelmüket, illetve azért, mert még akkor is, amikor az esetleg 
érdekesnek minősülő érzéki világ tanulmányozásába kezdtek, a tradicionális 
premisszák más módszereknél és rátekintéseknél előnyösebb tanulmányozást 
tettek lehetővé. 

Fentebb jeleztük, hogy korunk egyik jellegzetessége azoknak a dolgok¬ 
nak a használatba vétele, amelyeket mind ez idáig nem tartottak érdemes¬ 
nek arra, hogy rájuk az ember időt és energiát vesztegessen. Mindazonáltal 
ezeknek is ki kell bontakozniuk még a ciklus lefutása előtt, mivel ugyanúgy 
helyük van a cikluson belül megvalósulandó lehetőségek között, mint mások¬ 
nak; a legutóbbi századokban világrajött kísérleti tudományokkal pontosan 
ez a helyzet. Vannak aztán olyan modern tudományok, amelyek szó szerint, 
a többé már nem értett, ősi tudományok „reziduumait” képezik. Hanyatló 
korban ezen tudományok legalsóbb részei leválnak a lényegről, és ez a durván 
materializálódott legalsó rész szolgál aztán kiindulópontul egy teljesen eltérő 
irányú, a modern tendenciákhoz tökéletesen alkalmazkodó „fejlődéshez”: ez 
eredményezi azokat a tudományformákat, amelyekben tulajdonképpen meg¬ 
szűnt minden közös elődeikkel. Ezek szerint téves az az általános vélekedés, 
hogy az asztrológia illetve az alkímia vált külön-külön a modern csillagá- 

szattá, illetve a modern kémiává, még akkor is ha mindez puszta történeti 
szempontból rejt is némi igazságelemet. Az igazság azonban az, amire már 
rámutattunk, tudniillik, hogy ha késó'bbi tudományok le is vezethetőek vala¬ 
miféleképpen az előbbiekből, az - mint állítják - még véletlenül sem az „evolú¬ 
ció” vagy a „haladás”, hanem ezzel szöges ellentétben, csakis a degenerálódás 
útján történhet; ez azonban úgy véljük, további magyarázatot igényel. 

Először is érdemes megjegyezni, hogy az „asztrológia” és az „asztronómia” 
kifejezéseknek tulajdonított eltérő jelentés viszonylag újkeletű; a görögök meg 
nem különböztetve használták még e két szót annak az egésznek a jelölésére, 
amit ma a kettő együtt fed. Ezekután rögtön fel kellene tűnnie, hogy ez itt 
további példája a specializáció által megindított részekre bontásnak, az ere¬ 
detileg mindössze egyetlen tudományt alkotó ágak szétszabdalásának. Ebben 
az esetben azonban nemcsak erről van szó, mert amíg az asztrológia mate- 
riálisabb oldalát képező csillagászat korlátlan kibontakozásba kezdett, addig 
maga a lényeg teljesen elveszett. Ennek tulajdonképpen az az egyszerű oka, 
hogy a modern embernek tulajdonképpen fogalma sincs mi is volt egykor az 
ősi asztrológia, és még a rekonstrukciós kísérletek sem eredményeznek mást, 
mint legfeljebb ennek a paródiáját. Egyesek megkísérlik az asztrológiát egy, 
az ó- és középkortól a legmesszemenőkig idegen módszer, a statisztika, a va¬ 
lószínűségszámítás felhasználásával egy modern kísérleti tudománnyá alacso- 
nyítani; míg mások egy hajdan létező „jósművészet” helyreállítását szorgal¬ 
mazzák, holott ez mindig is kizárólag az asztrológia öregkori pervertálódása 
volt, és (mint azt még mindig láthatjuk a keleti civilizációkban) a legjobb 
esetben is komolyabb vizsgálatra érdemtelen, alantas vonatkoztatásnak te¬ 
kintették. 

A kémia esete talán még ennél is tipikusabb; a modern értetlenség az 
alkímiát illetően sem kisebb, mint az asztrológia esetében. Az igazi alkí¬ 
mia lényegében kozmológiai tudomány, ugyanakkor - a „makrokozmosz” és 
a „mikrokozmosz” közötti analógia révén - emberi szintre is vonatkoztat¬ 
ható; ugyanakkor az alkímiát tudatosan úgy szerkesztették meg, hogy az 
ember átléphessen általa a tiszta spirituális birodalmába, s ez az, ami az 
egyik legjellegzetesebb, legtökéletesebb tradicionális tudománnyá téve, szim¬ 
bolikus értelmet és magasabb értéket adott tanításainak. Ám az alkímiából 
a kémiába nem származott át semmi, s kettejükben tulajdonképpen semmi 
közös nincs; a kémia egyszerűen megromlás, és a szó szoros értelmében elút- 
talanodás az alkímiához képest, ami azoknak az embereknek az értetlenségé¬ 
ből jött létre, akik már talán a középkorban is képtelenek voltak behatolni 
a szimbólumok mélyebb rétegeibe, s mindent szó szerint értelmeztek. Úgy 
hívén, hogy mindössze anyagi operációkról van szó, többnyire zavaros kí¬ 
sérletezgetésbe kezdtek; ezeket a jelenkori kémikusok jellegzetes előfutárait 
képező embereket egyébként maguk az alkimisták ironikusan „fájtatoknak” 

vagy „szénégetőknek” nevezték. A modern tudományok tehát az ősi tudomá¬ 
nyok kiselejtezett, a dilettánsoknak és „profánoknak” hátrahagyott elemeiből 
jöttek létre, mégpedig úgy, hogy ezek lerombolták elődeiket. Hozzá kell tenni, 
hogy az alkímia úgynevezett helyreállítói, akik között van néhány kortársunk 
is, merőben ugyanennek a deviációnak a folytatói, és hogy búvárlásuk leg¬ 
alább annyira távol van a tradicionális alkímiától, mint az imént említett 
„asztrológusoké” az ősi asztrológiától. Joggal mondhatjuk tehát, hogy Nyu¬ 
gat tradicionális tudományai a modern ember számára teljesen elvesztek. 

Csak erre a néhány példára szorítkozunk, jóllehet könnyűszerrel hozhat¬ 
nánk, némileg eltérő területekről, további példákat is, bemutatva mindenütt 
ugyanezt a degenerálódást. Kimutathatnánk például, hogy a pszichológia 
mai értelmezésében, úgyszólván a mentális jelenségek tanulmányozása, ami 
természetes következménye az angolszász empiricizmusnak, a XVIII. század 
lelki beállítottságának, annak az ősi világ által oly jelentéktelennek ítélt szem¬ 
pontnak, amelyet ha néha mellékesen figyelembe is vett, senki sem ábrándo¬ 
zott arról, hogy abból külön tudományt csináljon, mivel mindaz az érték, 
amit esetlegesen tartalmazott, más, magasabb szempontokban átalakult és 
felolvadt. Teljesen más területen arra is rá lehetne mutatni, hogy a mo¬ 
dern matematika sem képvisel többet, mint a pythagóreus matematika külső 
kérgét, úgymond, „exoterikus” oldalát; a számok ősi ideáját a modern ember 
valójában abszolút képtelen felfogni, mivel - nagyon hasonlóan az asztrológia 
esetéhez - a matematika tradicionális karakterét, és ezáltal valódi intellektu¬ 
ális értékét adó felső részét maradéktalanul elveszítették. De a tudományok 
egyenkénti sorravétele kissé unalmas lenne; az elmondottak elegendőek meg¬ 
világítani annak a változásnak a természetét, amivel a modern tudományok 
tartoznak saját eredetüknek, és amely - lévén a „haladás” szöges ellentéte 
- nagymérvű szellemi hanyatlásként írható le. Most pedig térjünk vissza, a 
tradicionális és a modern tudományok által külön-külön kitűzött célok álta¬ 
lános vizsgálatára, ily módon mutatva be a kettejük tényleges rendeltetése 
közötti fundamentális különbséget. 

A tradicionális koncepció szerint valamely tudomány érdekessége nem is 
annyira önmagában, mint inkább abban áll, hogy annak a doktrínának a ki- 
terjesztése vagy meghosszabbítása, amelynek (mint fent mondottuk) esszen¬ 
ciális része a tiszta metafizika 4 . Valójában, bár addig minden tudománynak 
feltétlenül van létjogosultsága, amíg a saját természete folytán hozzá tartozó 
helyet foglalja el, azt sem nehéz azonban megérteni, hogy az alacsonyabb 
szintű tudás az egyre nagyobb tudású ember számára egyre kisebb jelen¬ 
tőséggel bír. Tulajdonképpen csak a principiális tudás járulékaként marad 
érdekes, vagyis amennyiben képes egyfelől tükrözni e tudást egy esetleges 
területen, másfelől ha képes magához e tudáshoz elvezetni, ami esetünkben 
sohasem veszítődhet szem elől vagy áldozódhat oda többé-kevésbé esetleges 

megfontolásoknak. 

A tradicionális tudományok két, egymást kiegészítő hivatása a következő: 
egyrészről, mint doktrínaalkalmazások lehetővé teszik a valóság különböző 
szintjeinek összekapcsolását, egyetlen szintézis egységében, egyszersmind ta¬ 
goltan fejezve ki őket; másrészről, legalábbis az emberek többsége számára, 
összhangban egyéni hajlamaikkal, előkészületeket jelentenek egy magasabb 
tudásra és az ahhoz vezető útra. Az exisztenciális szintekkel összefüggő, és az 
azokra utaló, hierarchikus előkészítő jellegüknél fogva, úgyszólván megannyi 
lépcsőfokot alkotnak, amelyeken keresztül lehetséges a tiszta intellektualitás 
szintjére felemelkedni 5 . 

Teljesen világos, hogy a modern tudományok semmilyen értelemben sem 
voltak képesek eme szándékokból megőrizni egyet sem: ez az amiért nem 
lehetnek többek „profán tudományoknál”, míg ellenben a tradicionális tudo¬ 
mányok a metafizikai princípiumokhoz való kapcsolódásuk révén, ténylegesen 
„szakrális tudományként” testesültek meg. 

Az említett két szerep egyidejű megléte - ellentétben a probléma felületes 
vizsgálóinak nézetével - sem ellentmondást, sem circulus vitiosust nem rejt; 
mindazonáltal e pont további vizsgálatot igényel. Minden érthetővé válik 
annak kimondásával, hogy két szempontról van szó, egy felülről lefelé, és egy 
alulról felfelé tekintőről, ahol az egyik a princípiumokból származtatott tudás 
kiterítésével függ össze, belőlük kiindulva az egyre távolabbi alkalmazásokig 
eljutva, míg a másik - egy alulról felfelé, vagy ha úgy tetszik, egy kívülről 
befelé haladás értelmében - a tudás fokozatos megszerzését implikálja. Ér¬ 
telmetlen lenne tehát felvetni a kérdést, hogy a tudományokat vajon alulról 
felfelé, vagy felülről lefelé kell származtatni, és hogy létüket igazolandó, vajon 
a princípiumok, vagy az érzéki világ ismeretén kell alapulniuk. Ez a kérdés 
csak a „profán” filozófia szempontjából vetődhet fel; s valóban úgy tűnik, 
hogy többé kevésbé kifejezetten ezen területen keletkezett a hajdani Görög¬ 
országban; s az egyértelműen egyetemes princípiumokra alapozó „szakrális 
tudomány” számára azonban sohasem létezett. Az ok, amiért a kérdés ez 
utóbbi esetében értelmetlen az, hogy itt az elsődleges tényező az intellektu¬ 
ális intuíció, ami a tudás összes formája közül a legközvetlenebb, valamint a 
legmagasabb rendű, s ami minden érzékelő, vagy éppen racionális szintű ké¬ 
pesség működésétől tökéletesen független. Tudományt, mint szakrális tudo¬ 
mányt, csak azok szerkeszthetnek érvénnyel, akik mindenekelőtt tökéletesen 
ismerik a princípiumokat, s ennek következtében képesek - a legszigorúbb tra¬ 
dicionális ortodoxiával összhangban - az idő és a tér szabta körülményekhez 
igazodó adaptációkat végrehajtani. Amikor azonban a tudományok alapjai 
ily módon letétettek, tanításaik követhetnek egy fordított rendet: ekkor an¬ 
nak az egyetlen doktrínának úgymond „illusztrációul” szolgálnak, amelynek 
egy bizonyos lelkűiét számára könnyebb megközelítéséről gondoskodnak. Az, 

hogy kapcsolatban állnak a sokszerűség világával, szinte határozatlan számú 
különböző szempontot ad számukra, azoknak a nem kevésbé változatos egyéni 
hajlamaihoz alkalmazkodva, akiknek értelme még a világ ugyanazon soksze¬ 
rűségére korlátozódik. A tudáshoz vezető utak szélsőségesen különbözhetnek 
a legalsó szinten, amelyek azonban magasabb szinteket elérve, egymáshoz 
egyre jobban és jobban közelednek. Mindez természetesen nem azt jelenti, 
hogy eme előkészítő fokozatok abszolút szükségszerűek, mert mivel merőben 
esetleges módszerek, az elérendő céllal semmiféle közös mértékük sincsen. 
Sőt, a főként a szellemi szemlélődésre hajló személyek számára az is lehet¬ 
séges, hogy ilyen eszközök segítsége nélkül, mintegy közvetlenül éljék át az 
intellektuális intuíciót 6 . Ez azonban meglehetősen kivételes eset, így aztán 
nem marad más, mint a fokozatonként! felfelé haladás. Az egész probléma 
illusztrálható a „kozmikus kerék” tradicionális eszméjével; eszerint, a kerület 
valójában csak a középpont folytán létezik, a kerületekre szorult lényeknek 
azonban szükségképpen a kerületről kell elindulniuk, pontosabban arról a 
pontról, amelyen aktuálisan találják magukat, követve a középpontba vezető 
sugarat. Továbbá, a valóság összes szintje közötti megfelelés értelmében, 
egy alacsonyabb szint törvényei mindig vehetőek magasabb szintű törvények 
szimbólumainak, és olyan „támasztékok” szolgáltatóinak, amelyek által a ma¬ 
gasabb szintek megismerhetőek. 

Azzal, hogy egy magasabb, vagy másképpen megfogalmazva, hogy egy, az 
általa hordozottnál mélyebb, „analogikus” jelentést ad neki, ez teszi minden 
tudomány számára lehetővé, hogy szakrálissá váljék'. 

Minden tudomány válhat - témájától függetlenül szakrálissá, ha tradici¬ 
onális alapokra épül, s ha a tradicionális szempontokra mindig figyelemmel 
van; mindazonáltal a különböző tudományok jelentőségét az általuk vizsgált 
valóság-szintek hiearchicitása szerint kell meghatározni; ugyanakkor bármi¬ 
lyen helyet is foglaljanak el a különböző tudományok, karakterük és funkcióik 
a tradicionális koncepcióban lényegileg hasonlóak. Ami igaz a tudományokra, 
teljes mértékben igaz a művészetekre is, mert minden művészet rendelkez¬ 
het igazi szimbolikus értékkel, amely képessé teszi arra, hogy a meditáció 
támasztékául szolgáljon, és mert szabályai - a tudományok tanulmányozta 
törvényekhez hasonlóan - a fundamentális princípiumok tükröződései, alkal¬ 
mazásai. Ily módon minden tradicionális civilizációban vannak „tradicionális 
művészetek”, amelyek azonban legalább annyira ismeretlenek a modern Nyu¬ 
gat számára, mint a tradicionális tudományok 8 . Igazság szerint, tulajdon¬ 
képpen nincs semmiféle „profán terület”, amely valamiféleképpen a „szakrális 
területtel” szembenállhatna; tudniillik csak „profán szempont” van, és amely 
valójában nem más, mint a tudatlanság szempontja 9 . Ennek megfelelően 
a modern vagy „profán tudomány” (mint már máshol említettük) nem más, 
mint a „tudatlan tudomány”, egy kizárólag a valóság legalacsonyabb szintjére 

korlátozódó, alacsonyrendű lexikális ismeret, amiben fel sem vetődik, hogy 
lehetséges olyasmi, ami az ő szintjét meghaladja, aminek emelkedettebb a 
célja és ezáltal törvényes - ám az egyetemesség értelmében vett tudás kü¬ 
lönböző szintjei között, alantas - helyét neki is kiszabja. Orvosolhatatlanul 
egy relatív és szűk világba zárva, amelyben megpróbálja magát függetlennek 
kikiáltani (és ez a transzcendens igazsággal és a szupremális bölcsességgel 
való összeköttetés önkéntes megszakítását jelenti), csak egy hiábavaló, illuzó¬ 
rikus „ismeret”, amely az igazat megvallva sehonnan se származik és sehova 
se vezet. 

Ez az áttekintés elegendő lesz annak bemutatására, mekkora hiányosságai 
is vannak a modern világnak a tudományok területén, és hogy minden egyes 
nagyra tartott tudománya semmi mást, mint az igazi „tradicionális tudomá¬ 
nyok” szakrális tudásának elsötétedését és elveszítését jelenti. A megismerés 
önkényes lehatárolásával önmagát a valóság partikuláris, mindenek közül a 
legalacsonyabb, anyagi és érzéki részére korlátozó modern tudomány (pon¬ 
tosan e lehatárolás miatt) híján van minden intellektuális értéknek, és az 
ebből közvetlenül következő igazi lehetőségeknek - mindaddig, amíg van még 
egyáltalán valaki, aki szem előtt tartja az „intellektuális” szó valódi jelentésé¬ 
nek teljességét és vonakodik részesedni a tiszta intelligenciát az ésszerűségbe 
olvasztó, vagy ami ugyanaz, az intellektuális intuíciót tagadó racionalista 
eltévelyedésben. Ennek, mint annyi más tévedésnek a gyökere, valamint a 
fent leírt tudományos deviáció kútfeje az úgynevezett „individualizmus”, ez 
az antitradicionális beállítottságtól oly elválaszthatatlan attitűd, amelynek 
minden területen megfigyelhető számtalan megnyilvánulása képezi a jelenkori 
felforgatásban az egyik legfélelmetesebb tényezőt; most ezért az individualiz¬ 
must kell közelebbről kritika alá vennünk. 


Jegyzetek 

x Mint megfigyelhető, hasonló törés következett be a társadalmi rendben, ahol a mo¬ 
dernek követelték az időbelinek a szellemitől való elválasztását. Nem azt akarjuk ezzel 
tagadni, hogy ezek ne különböznének, hiszen - hasonlóan a metafizika és a tudományok 
esetéhez - valóban különböző területekkel állnak összefüggésben; azonban az analizáló ér¬ 
telmi beállítottsággal járó hiba következtében azt szokták elfelejteni, hogy a különbség nem 
elválasztottságot jelent. Ennek az elválasztásnak a következtében vesztette el legitimitását 
az időbeli hatalom, és ez intellektuális szinten a tudományok kapcsán is elmondható (lásd 
Autorité spirituelle et pouvoir temporel). 

2 Ugyanez az észrevétel érvényes a vallás területén bizonyos „apologetikákra”, vagyis 
„mentegetésekre” amelyek a modern tudományos eredményekkel való összeegyeztetés vég¬ 
rehajtását sürgetik. Végletesen illuzórikus feladat ez, amely állandó újrakezdést igényel, s 
azt a feltűnően súlyos veszélyt rejti, hogy hozzáköti a vallást azokhoz az állandóan változó, 

légbőlkapott elméletekhez, amelyektől pedig tökéletesen függetlennek kellene maradnia. 

3 Erre könnyű lenne példákat felhozni; mivel azonban ez az egyik legkézenfekvőbb, csak 
a hindu kozmológiában és a modern fizikában is megtalálható éterkoncepciók teljesen eltérő 
természetét említenénk. 

4 Ez fejeződik ki például az Indiában bizonyos tradicionális tudományokra alkalmazott 
upaveda megjelölésben, mutatva ezek alárendeltségét a Védának, a szakrális tudásnak. 

5 L’Esotérisme de Dante tanulmányunkban szóltunk a létra szimbolikájáról, amelynek 
fokai a különböző tradíciókban összefüggésben vannak - létállapotokkal egyidőben - bi¬ 
zonyos tudományokkal; ez szükségszerűen implikálja, hogy a tudományokat nem merőben 
„profán” módon kezelték, mint a modern világban, hanem arról volt szó, hogy magasabb 
tudatállapotokba lehetett rajtuk keresztül emelkedni, ami igazi iniciatórikus jelentőséggel 
ruházta fel őket. 

6 Ez az, amiért a hindu doktrína szerint a bráhmaná nak figyelmét állandóan a legfen- 
sőbb tudásra kell összpontosítania, míg ellenben a ksatriya az egymást követő állapotok 
tanulmányozásának kell, hogy szentelje magát, miáltal fokozatosan éri el a legfensőbb 
tudást. 

7 Ez a célja például a különböző tradicionális tanításokban oly általánosan használt 
csillagászati szimbolikának; az, amiről itt szólunk, elképzelést nyújthat az ősi asztrológia 
valódi természetéről. 

8 A középkori építőművészet említhető különösen figyelemreméltó példájaként eme tra¬ 
dicionális művészeteknek, amelyek gyakorlata számos tudomány igen komoly tudását imp¬ 
likálta. 

9 Belátni ennek igazát elegendő figyelembe venni a következő tényeket: az egyik leg- 
szakrálisabb tudomány a kozmogónia, amelynek mindig megvolt a maga helye minden 
Szentkönyvben - beleértve a héber Bibliát is - a modern világ számára teljesen „profán” 
hipotézisek tárgya lett; a két tudományterület mindkét esetben ugyanaz, csak a szempon¬ 
tok különböznek - végletesen. 


47 




5. fejezet 

Individualizmus 


Individualizmus alatt az összes szupraindividuális princípium tagadását és 
a civilizáció minden területének pusztán emberi elemekre való következetes 
korlátozását értjük; az individualizmus alapjában véve azonos azzal, amit a 
reneszánsz idején „humanizmusnak” hívtak; a humanizmus pedig a már vizs¬ 
gált „profán szempont” jellegzetes terméke. Ezek valójában csak különböző 
megnevezései ugyannak a jelenségnek; és arra is rámutathatunk, hogy a „pro¬ 
fán” szemléletmód voltaképpen azonos az összes tipikusan modern tendencia 
gyökerénél fekvő antitradicionális szemléletmóddal. Ez a szemlélet természe¬ 
tesen nem teljesen új; többé-kevésbé hangsúlyozott formákban feltűnt már 
más időszakokban is, csakhogy megnyilvánulásai hatáskörükben mindig kor¬ 
látozottak, fő trendjükben mindig külszíniek voltak, és sohasem merészkedtek 
odáig, mint az utóbbi évszázadokban Nyugaton, hogy egy egész civilizációt 
elárasszanak. Amit ezelőtt sohasem lehetett látni, egy egész civilizáció puszta 
negatívumra való építése, valami olyasmire, amit joggal nevezhetünk princí¬ 
piumhiánynak. Ez az, ami a modern világ jellegzetes abnormalitását adja, 
és ez teszi a szörnyűség egy nemévé, s ami csak akkor érthető meg, ha az 
ember egy világciklus végével összefüggésben gondolja el úgy, ahogy e mű 
elején kifejtettük. Az ily módon definiált individualizmus a Nyugat jelenkori 
hanyatlásának meghatározó oka, mégpedig azért, mert ez ama kizárólago¬ 
san legalacsonyabb rendű emberi lehetőségek kibontakozásának úgyszólván 
főrugója, amely lehetőségek nemhogy nem követelik meg bizonyos emberfe¬ 
letti elemek beavatkozását, hanem ezzel ellentétben, szabad teret kizárólag 
minden emberfeletti elem hiányában nyerhetnek, tudniillik lényegükre nézve 
minden spiritualitás és valódi intellektualitás ellenlábasait képezik. 

Az individualizmus mindenekelőtt az intellektuális intuíció - mint esszen¬ 
ciálisán szupraindividuális képesség - és ezen keresztül a valódi értelmében 
vett metafizikai tudás tagadását jelenti. Emiatt mindaz, amit a modern fi¬ 
lozófusok a metafizika szó alatt értenek (ha egyáltalán felvetik még valami 

olyannak a létét, amire e kifejezést alkalmazhatják) tökéletesen idegen az 
igazi metafizikától; tulajdonképpen semmi másból, mint racionális rendsze¬ 
rekből, képzeletszülte hipotézisekből, illetve merőben egyéni elgondolások¬ 
ból áll, amelyek nagy része ráadásul kizárólag a „fizika”, vagy más szóval a 
„természet” birodalmával van összefüggésben. Ha esetleg érintenek is bizo¬ 
nyos ténylegesen metafizikai szintű problémákat, a rátekintés és a tárgyalási 
mód - minden valódi, értékelhető megoldást eleve kizárva - azokat az „ál¬ 
metafizika” szintjére alacsonyítja. Már-már úgy tűnik, hogy a filozófusok 
sokkal jobban érdekeltek a nyilvánvalóan illuzórikus álproblémák fenntartá¬ 
sában, mint azok megoldásában; és ez csak egyrészről tudható be a zavaros 
és öncélú kutatás imádatának, a mentális, egyszersmind a korporális tarto¬ 
mányon belüli tökéletesen céltalan tapogatózásnak. Másrészről ugyanis az 
is fontos szempont egy valamirevaló modern filozófus számára, hogy képes 
legyen valamiféle „rendszert” kieszelni, vagyis összeállítani egy erősen korlá¬ 
tolt és körmönfont elmélet garnitúrát, amit később (mint kizárólagosan saját 
csinálmányukat) a nevük mellett emlegetnek; ezért mindenáron eredetiségre 
vágynak, még akkor is, ha az igazságot kell feláldozni ennek az eredetiség¬ 
nek; a filozófusi renomé magasabbra ível akár egy tévedés kieszelésével is, ha 
az új, mint a már mások által kifejtett igazság megismétlésével. Az indivi¬ 
dualizmus eme formája, a számtalan, egymással lényegtelenségében azonos, 
egyszersmind kölcsönösen összeegyeztethetetlen „rendszer” nemzője, a tudo¬ 
mányok és a művészetek képviselőinek a körében is általános; mégis talán a 
filozófia az, amiben az individualizmushoz elidegeníthetetlenül hozzátartozó 
intellektuális anarchia a legnyilvánvalóbb. 

Egy tradicionális civilizációban tulajdonképpen elképzelhetetlen, hogy az 
ember mint sajátjára formáljon jogot egy elgondolásra; és ha ezt bizonyos 
okok miatt mégis megteszi, a jelentéktelen fantáziálás színvonalára csök¬ 
kentve megfosztja azt ezáltal minden érvényétől és hitelétől. Ha egy eszme 
igaz, egyaránt tartozik mindazokhoz, akik képesek felfogni; ha téves, nem 
tarthat számot megbecsülésre. Az igaz eszme nem lehet „új”, mivel az igaz¬ 
ság nem az emberi elme terméke; tőlünk függetlenül létezik, s a legtöbb, amit 
tehetünk, hogy eljutunk megismeréséhez; ezen a tudáson kívül semmi, kizá¬ 
rólag tévedés lehetséges. Mit törődnek azonban a modernek az igazsággal, 
vagy tudják-e még egyáltalán, hogy mi az? Ám itt a szavak ismét elveszí¬ 
tik valódi jelentésüket, amennyiben néhány ember (például a kortárs prag¬ 
matista) odáig megy, hogy az egyszerű gyakorlati hasznosság, azaz valami 
olyasmi nevében sikkasztja el az „igazságot”, ami az igazi intellektualitástól 
tökéletesen idegen; az intelligenciának valamint az intelligencia tárgyának, az 
igazságnak eme tagadása a modern deviáció logikus következménye. Enged¬ 
tessék meg azonban, hogy ne vágjunk jelenlegi mondandónk elébe, és hogy e 
ponthoz pusztán annyit tegyünk hozzá, hogy az individualizmus e szóvá tett 

változata a fő forrása az úgynevezett „nagy emberrel” kapcsolatos szánalmas 
illúziónak is; pedig a szó „profán” értelmében vett „zsenialitás” valójában 
egyáltalán nem valami nagy érdem, sőt még azt is megkockáztathatjuk ki¬ 
jelenteni, hogy egy modern „zseni” az igazi tudás hiányának felszámolására 
tökéletesen képtelen. 

Az individualizmusnak a filozófia területén okozott főbb következményei a 
következők: az első az intellektuális intuíció tagadása, és ennek következtében 
az ész, e pusztán relatív emberi képesség mindenek fölé állítása, amit - ha ép¬ 
pen nem az intelligencia egészével egybeesőnek tekintenek - az intelligencia 
legmagasabb formájaként kezelnek; ez képezi a katexochen racionalizmust, 
aminek első megalapozója Descartes volt. Az intelligencia eme lehatárolása 
azonban csak az első fázis volt; maga az ész már jóval előbb és egyre in¬ 
kább a gyakorlati tevékenységekre való kárhoztatása felé tartott, abban a 
mértékben, ahogy az alkalmazások kezdtek felülkerekedni azokon a tudomá¬ 
nyokon, amelyek még megtartottak némi elméleti arculatot; maga Descartes 
szívében már sokkal inkább ezekkel a gyakorlati alkalmazásokkal foglalkozott, 
mintsem a tiszta tudománnyal. Ezen túlmenően, az individualizmus elkerül¬ 
hetetlenül implikálja a naturalizmust, mivel ami a természeten túl fekszik 
az egyértelműen szupraindividuális; a naturalizmus és a metafizika tagadása 
valójában egy és ugyanaz, és ha az intellektuális intuíciót már egyszer sem 
élik át, egyáltalán nem lehetséges többé metafizika; egyesek azonban mégis 
kitartanak egy-egy „álmetafizika” hangoztatásánál, míg mások becsületeseb¬ 
ben kijelentik ennek lehetetlenségét, amiből következik aztán a „relativizmus” 
összes lehetséges formája, legyen az akár Kant „kriticizmusa”, akár Auguste 
Comte pozitivizmusa; és miután maga az ész teljességgel relatív, továbbá ér¬ 
vénnyel kizárólag egy ugyanilyen relatív területtel foglalkozhat, teljesen igaz 
az, hogy a „relativizmus” egyenes logikai következménye a racionalizmusnak. 
Ám a relativizmussal a racionalizmus önmaga érvényét is megdöntötte: mint 
fentebb rámutattunk a „természet” és a „fejlődés” valójában rokonértelmű ki¬ 
fejezések, ily módon következetes naturalizmus csak valamely „fejlődéselmé¬ 
let” lehet, amelyeknek sajátosan modern típusa az evolucionizmus; csakhogy 
pontosan ez az, ami végül a racionalizmus ellen fordul, az észt vádolva az¬ 
zal, hogy képtelen, egyrészről magyarázatot adni arra, ami semmi más, mint 
puszta változás és sokszerűség, másrészről átfogni az érzéktárgyak határta¬ 
lan komplexumát. Ezt az „antiracionalista” pozíciót leghatározottabban az 
evolucionizmus ama formája vette fel, amely a bergsoni intuicionizmus né¬ 
ven ismeretes, és amely természetesen semmivel sem kevésbé individualista 
és antimetafizikai, mint maga a racionalizmus; ugyanakkor ez utóbbi „alulról” 
való kritizálásával és egy olyan képességhez - a homályosan definiált, több¬ 
nyire a képzelgéssel, az ösztönösséggel és a ráérzéssel összetévesztett érzéki 
intuícióhoz - való fordulással, amely tulajdonképpen infraracionális, az intu- 

icionizmus valójában még mélyebbre süllyed. Felettébb jelentésteljes, hogy 
itt már szóba sem kerül az „igazság”, csak a kizárólag érzéki szintre degradált, 
lényegére nézve valami mozgónak, állandótlannak tekintett „realitás”; ezek¬ 
kel az elméletekkel az intelligencia valójában önnön legalacsonyabb szintjére 
redukálódik, olyaddig, hogy később már magát az észt is trónfosztják, pon¬ 
tosabban csak annyiban ismerik el, amennyiben anyagmegmunkálásra, ipari 
alkalmazásra képes. Ezután egyetlen lépés maradt hátra: az intelligencia és 
a tudás egészében vett elutasítása, vagy ami ugyanaz, az „igazságnak” „hasz¬ 
nosságra” való felcserélése. Ezt a lépést az a pragmatizmus tette meg, amiről 
már szóltunk; itt többé már mégcsak nem is a pusztán emberi tartomány¬ 
ban vagyunk, mint a racionalizmus esetében; tudniillik a „tudatalattihoz” 
való fordulás (ami az igazi hierarchia teljes felborulását implikálja) szó sze¬ 
rint leszállít az emberalattiságba. Ez nagy vonalakban az útirány, amelyre 
a „profán” filozófia minden tudás saját szintjére való süllyesztéséhez ragasz¬ 
kodva, önmagát is megszégyenítve rákényszerült, és amelyen tulajdonképpen 
jelenleg is jár; mindaddig, amíg létezett egy magasabb tudás, semmi ilyesmi 
nem történhetett meg, mivel a filozófia köteles volt legalábbis figyelembe 
venni azt, amit nem ismert, következésképpen létét sem tagadhatta; amikor 
azonban ez a magasabb tudás elveszett, tagadása - tényként fogadva el, hogy 
soha nem is létezett - rögtön elméletbe épült, s ily módon létre is jött az egész 
modern filozófia. 

De eleget időztünk a filozófiánál, aminek hiba lenne túlzott jelentőséget 
tulajdonítani, akármilyen fontos szerepet is töltsön be a modern világban; 
szempontunkból főként azért érdekes, mert ez tükrözi a lehető legvilágosab¬ 
ban a modern kor különböző fázisainak tendenciáit, és sokkal inkább csak 
tükrözi, mintsem valóban teremti őket; és még ha el is mondható, hogy a 
filozófia bizonyos fokig irányítja a kortendenciákat, azt csak mintegy másod¬ 
sorból teszi, amikor azok már kialakultak. így például az biztos, hogy az 
egész modern filozófia Descartes-ban veszi kezdetét; a hatás azonban, amit 
Descartes elsősorban saját korára, másodsorban az azt követőekre gyako¬ 
rolt (és ez nemcsak filozófusokra korlátozódott) nem jöhetett volna létre 
ha elgondolásai nem lettek volna összhangban a már működő tendenciák¬ 
kal, amelyek kortársai körében tulajdonképpen már általánosan uralkodtak. 
A modern szemléletmód tükröződik a karteziánizmusban, ugyanakkor ez a 
karteziánizmuson keresztül szerzett magának egy, a korábbiaknál világosabb 
megfogalmazást. Mert ha egy ösztönzés bármely területen olyan nyilvánvaló, 
mint a filozófiában a kartezianizmusé, az mindig inkább folyomány, semmint 
tényleges kiindulási pont; nem önmagából való, hanem terjengős munkál¬ 
kodások egész sorozatának végeredménye. Kétségtelen, hogy Descartes a 
modern deviáció egyik kulcsfigurája, olyaddig, hogy bizonyos fokig és bizo¬ 
nyos szempontból a deviáció megszemélyesítőjének tekinthető, ám az sem 

kevésbé igaz, hogy nem ő a modernkori felforgatás egyetlen és első képvise¬ 
lője, és ha az igazi úttörőket akarnánk meghatározni, jóval korábbra kellene 
visszanyúlnunk. Ugyanezen a módon a modern szemléletmód első nagyobb 
méretű megnyilvánulásainak tekintett reneszánsz és reformáció is inkább tö¬ 
kéletesítette, mintsem kezdeményezte a tradícióval való szakítást; a szakítás 
tényleges kezdete a XIV. századra esik, ily módon erre az időpontra, nem 
pedig egy-két évszázaddal későbbre kell a modern idők kezdetét tenni. 

A tradícióval való szakítás azonban további kritikát kíván, tudniillik pon¬ 
tosan ez adott életet a modern világnak, amelynek minden jellegzetessége 
összefogható egybe - s ez a tradicionális létszemlélettel való szembenállás; és 
a tradíció tagadása újfent nem más, mint az individualizmus. Ez tulajdon¬ 
képpen tökéletesen egybevág azzal, amit már elmondtunk, miszerint az összes 
tradicionális civilizációt az intellektuális intuíció és a metafizikai doktrína köti 
össze a Princípiummal; ha egyszer aztán a Princípiumot megtagadják - lega¬ 
lábbis implicite - meg kell tagadni annak minden konzekvenciáját is, ezáltal 
pedig mindaz összeomlik, ami a tradíció elnevezést ténylegesen megérdemli. 
Már láttuk, hogy ez a folyamat hogyan ment végbe a tudományok eseté¬ 
ben, amire nem térünk vissza, hanem továbblépünk más területre, ahol az 
antitradicionális szemléletmód megnyilvánulásai talán még szembeötlőbbek, 
mégpedig azáltal, hogy az itt kiharcolt változások a nyugati emberek döntő 
többségére közvetlen hatással voltak. A középkor tradicionális tudományait 
tulajdonképpen csak egy kis számú elit ismerte, amelyek közül egyet-egyet 
szigorúan zárt iskolák foglaltak le magunknak, miáltal egy, a szó igazi ér¬ 
telmében vett ezoterizmust tartottak fenn; volt azonban a tradíciónak egy 
olyan része is, amely megkülönböztetés nélkül mindenkinek szólt: ez az a 
külső rész, amelyről szólni óhajtunk. Abban az időben Nyugaton a tradíció 
külsőleg egy speciális vallási formába volt öltözve a katolicizmus képében; 
ezért most a vallás területén kell szemügyre vennünk a tradicionális szemlé¬ 
letmód elleni lázadást, amely lázadás, amikor már definiálható formát öltött, 
protestantizmus néven vált ismertté. Nem nehéz meglátni, hogy a protestan¬ 
tizmus tényleg az individualizmus megnyilvánulása, sőt ez tulajdonképpen 
olyan egyértelmű, hogy a protestantizmus akár a vallás síkján megjelenő in¬ 
dividualizmusnak is nevezhető. A protestantizmus, mint az egész modern 
világ, csupa tagadásra épül, a princípiumoknak ugyanarra az elutasítására, 
amely pontosan az individualizmus veleje; itt pedig az ember további és egy¬ 
ben legfeltűnőbb példáját láthatja annak az anarchikus állapotnak és disszo- 
lúciónak, amely ebből a tagadásból támadt. 

Az individualizmus szükségszerűen foglalja magában minden szupraindi- 
viduális tekintély, valamint minden individuális észt meghaladó tudás elu¬ 
tasítását: és e két attitűd egymástól elválaszthatatlan. Következésképpen 
a modern szemléletmód minden, a szó igazi értelmében vett emberfeletti 

eredetű szellemi tekintély valamint minden tradicionális (azaz szellemi tekin¬ 
télyen alapuló, de természetesen minden civilizációban más és más formát 
öltő) organizáció elutasításával hozható összefüggésbe. Tulajdonképpen az 
történt, hogy a protestantizmus fellázadt a Nyugat vallási tradíciójának leg¬ 
itim értelmezésére hivatott organizáció tekintélye ellen, és helyébe az akár 
avatatlan és inkompetens magán-véleményekből eredő „szabad kritikagyakor¬ 
lás”, a pusztán az emberi ész gyakorlatoztatásán alapuló egyéni értelmezések 
bevezetését követelte. A protestantizmus tehát ugyanazt a szerepet játszotta 
a vallás területén, mint amit a racionalizmus a filozófiáén; kitárták a kaput 
mindenféle vita, nézeteltérés és deviáció előtt, és a következmény elkerülhe¬ 
tetlen lett: széthullás az egyre növekvő számú szektákba, amelyek minde¬ 
gyike mindössze bizonyos egyének magánvélekedéseit képviselte. Mivel ilyen 
körülmények között lehetetlenné lett a doktrína felőli egyetértés, hamarosan 
háttérbe is taszították, és helyette a vallás másodrendű arculata, a moralitás 
lépett előtérbe; megindult tehát a moralizmussá degenerálódás, amely már 
oly feltűnő a jelenkori protestantizmusban. Párhuzamos jelenség jött létre 
azzal, amire a doktrína disszolúciójának elkerülhetetlen következtében a fi¬ 
lozófia kapcsán utaltunk, s ez a vallás intellektuális elemeinek az eltűnése. 
A racionalista vallásból óhatatlanul sekélyes szentimentalizmus lesz, aminek 
legmegdöbbentőbb példái az angolszász országokban találhatóak meg. Ami 
ezután marad, már csak nem is egy sekélyes és deformált vallás, hanem a 
bárgyú „vallásosság”, az úgyszólván semmiféle igazi tudás által nem igazolt 
szentimentális, tutyimutyi vakbuzgóság; ehhez az utolsó fázishoz is kapcso¬ 
lódnak egyébként elméletek, mint amilyen például William James „vallásos 
tapasztalata”, amely odáig megy, hogy a „tudatalattiban” találja meg az em¬ 
ber Istennel való kapcsolatba lépésének eszközét. Ezen a szinten a vallási és 
a filozófiai hanyatlás végtermékei egymással összekeverednek, és a „vallásos 
tapasztalat” egybevegyül a pragmatizmussal, aminek nevében egy korlátok 
közé szorított „Isten” van hivatalosan szerződtetve, merthogy ez jobban ért¬ 
hető” és „hasznosabb” mint a végtelen Isten, olyaddig, hogy az iránta érzendő 
szentimentális közhelyek ahhoz hasonlíthatóak, amit egy beosztottnak kell 
felettese iránt éreznie! Ugyanakkor a „tudatalattihoz” való folyamodás kéz 
a kézben jár a modern spiritualizmussal és mindazokkal az „álvallásokkal”, 
amelyek oly jellemzőek korunkra (és amelyeket már más műveinkben bőveb¬ 
ben tanulmányoztunk). Másrészről a protestáns moralizmus - fokozatosan 
eltávolítva minden doktrinális bázist - azzá az úgynevezett „laikus morali¬ 
tássá” degenerálódott, amely hívei közé számítja a „liberális protestantizmus” 
összes változatának képviselőit, valamint a vallási ideák összességének nyílt 
ellenségeit; mindkét gyülekezet szívét ugyanazok a tendenciák irányítják, és 
a kizárólagos különbség az, hogy nem egyenlő mértékben mennek el azon 
tételek logikai kibontásában, amiket ezek a tendenciák magukban foglalnak. 

Mivel a vallás lényegére nézve a tradíció egy formája, így az antitradici- 
onális szemléletmód tulajdonképpen orvosolhatatlanul vallásellenes; a vallás 
eltorzításával kezdi, s mihelyt teheti, annak teljes elpusztításával végzi. A 
protestantizmus a következők miatt logikátlan: miközben teljes mértékben 
„humanizálni” szeretné a vallást, legalábbis elvben megtartja a kinyilatkoz¬ 
tatást, holott ez emberfeletti elem. Tagadását nem meri logikusan végig¬ 
vinni, mindazonáltal a kinyilatkoztatást - mindenféle emberi értelmezésnek 
alávetve - majdnem semmivé redukálja; és látva azt, hogy vannak olyan 
emberek, akik bár állhatatosan keresztényeknek vallják magukat, mégis pon¬ 
tosan Krisztus Istenségét tagadják, nem kerülhetjük el a felvetést, miszerint 
az ilyenek sokkal közelebb vannak a teljes vaksághoz, mintsem az igazi ke¬ 
reszténységhez, jóllehet e ténynek aligha képesek tudatára ébredni. Ám az 
ilyen ellentmondások nem adhatnak okot túl nagy meglepetésre, mivel csak a 
jelenkori mindenre kiterjedő káosz és felforgatás jellegzetes tüneteit képezik, 
ugyanúgy, ahogy a protestantizmus is csak egyik megnyilvánulása annak a 
sokságban való szétszóródásnak, amelyet a modern életben és tudományban 
mindenütt felfedezhetünk. Azonkívül a protestantizmust szülő tagadásnak 
köszönhetően természetes, hogy a protestantizmus hozta világra azt a rom¬ 
boló „kriticizmust”, amely az úgynevezett „vallástörténészek” kezében olyan 
összvallásellenes fegyverré lett, ami által a csak a Szentkönyvek tekintélyé¬ 
nek elfogadásához való ragaszkodás közben, a protestáns mozgalom nagyon 
nagy mértékben lett éppen e tekintély - vagyis a még megőrzött tradíciómini¬ 
mum - lerombolásának közreműködője. A már egyszer elindult tradicionális 
létszemlélet elleni lázadás nem állhatott meg félúton. 

Itt felmerülhet a következő ellenvetés: a protestantizmus annak ellenére, 
hogy elszakadt a katolikus organizációtól, a Szentkönyvek érvényének elfo¬ 
gadása által, miért ne őrizhette volna meg az azokban foglalt tradicionális 
doktrínát? Azonban a „szabad kritikagyakorlat” bevezetése alapjaiban dönti 
meg ezt a hipotézist, mivel ez szabad utat nyit mindenféle egyéni fantázi- 
álásnak; azonkívül a doktrínamegőrzésnek elengedhetetlen előfeltétele egy, 
az ortodox értelmezést életben tartó organizált tradicionális tanítás, és ez 
Nyugaton a katolicizmus. 

Más civilizációk kétségtelenül teljesen más szervezeti formákkal is rendel¬ 
kezhetnek a megfelelő hivatást betöltendő, itt azonban minket a hozzá tartozó 
feltételekkel együtt, a nyugati civilizáció érdekel. Hiábavaló lenne ezért fel¬ 
hozni, hogy például Indiában nincs a pápasághoz hasonló intézmény; az eset 
ott teljesen más, először is, mert a tradíció nem veszi fel egy, a szó nyugati 
értelmében vett vallás formáját, úgyhogy a megőrzés, az átadás eszköze sem 
lehet egyforma, illetve mert - lévén a hindu mentalitás az európaitól teljesen 
eltérő - a hindu tradíció önmagán belül birtokol egy inherens erőt, amelynek 
az európai tradíció egy külső felépítésében merevebb szervezet támasztéka 

nélkül nem örvendhet. Már mondtuk, hogy a nyugati tradíció szükségkép¬ 
pen ölt vallási formát a kereszténység elterjedése óta. Túlságosan hosszú 
lenne ennek minden okát bemutatni, ugyanis ezek az okok összetett vizsgála¬ 
tokba való bocsátkozások nélkül nem érthetőek igazán; ez azonban valóságos 
tény, amit az ember nem hagyhat számításon kívül 1 ; és ha egyszer az ember 
ezt elfogadta, mindazokat a következményeket is el kell fogadnia, amelyeket 
egy ilyen tradicionális formára teremtett organizáció léte maga után von. 

Mindezek után a leghatározottabb egyértelműségekkel kell kimondanunk, 
hogy ha esetleg fennmaradt még valami a tradicionális szellemiségből Nyuga¬ 
ton, az kizárólag a katolicizmusban található meg; de - legalább a katoliciz¬ 
musban - a tradíció teljes, a modern szemléletmód által teljesen fertőzetlen 
megőrzéséről beszélhetünk-e? Sajnálatos módon nem ez a helyzet; de hogy 
bővebb választ adjunk, azt kell mondani, hogy ha a tradíció otthona érintet¬ 
len is maradt, ami már önmagában is jelentős tény, az még mindig felettébb 
kétséges, hogy vajon mélyebb értelmét is teljesen ismeri-e még akárcsak egy 
szűk körű elit is, mert ha igen, akkor ennek feltétlenül tettben vagy vala¬ 
miféle láthatatlan hatásban is meg kellene nyilvánulnia. Épp ezért a leg¬ 
valószínűbb, hogy a tradíciónak csak egy látens-állapotbani fennmaradásról 
beszélhetünk, amely állapotból azonban esetleg még mindig életre kelthetik 
azok, akik képesek megtalálni igazi értelmét, annak ellenére akár, hogy ezt 
a maga teljességében már talán senki sem ismeri; segítségükre lehet, hogy a 
vallás területén kívül, szórványosan a nyugati világban számos, az ősi tradi¬ 
cionális doktrínákból származó, ugyanakkor értelmére nézve már ismeretlen 
jel és szimbólum is fennmaradt. 

Esetükben a teljesen élő tradicionális szellemmel való kapcsolatfelvétel 
szükséges annak felébresztéséhez és helyreállításához, ami egyrészről egyfajta 
álomba zuhant, másrészről elveszítette értelmét; és mégegyszer kimondva; fő¬ 
leg ebben a tekintetben kérhet Nyugat segítséget Kelettől, saját tradíciójának 
tudását visszaszerezendő. 

Az imént azokról a lehetőségekről szóltunk, amelyeket a katolicizmus prin¬ 
cípiumai révén - elidegeníthetetlenül, kezdettől fogva birtokol; ezek miatt a 
katolicizmusban a modern szemlélet nem tehet nagyobb kárt, mint hogy - 
legalábbis egy időre - megakadályozza bizonyos eszmék lényegi megértését. 
A modern szemléletnek a jelen állapotú katolicizmusra gyakorolt hatását ki¬ 
zárólag akkor értékelhetnénk pozitívabban, ha oly módon ítélnénk meg a 
katolicizmust, ahogyan jelenlegi „híveinek” döntő többsége; vagyis ha meg¬ 
engednénk magunknak azt a tévedést, hogy valami olyasmire használjuk a 
„pozitívum” szót, ami valójában abszolúte negatívum. És eközben nemcsak 
arra a többé-kevésbé zavaros mozgalomra gondolunk, amelyet talán nem egé¬ 
szen véletlenül „modernizmusnak” hívtak, és amely nem más volt, mint egy 
- szerencsére meghiúsult - kísérlet a protestáns szemléletnek magába a ka- 

tolikus egyházba való becsempészésére; hanem elsó'sorban egy ezzel szorosan 
összefüggő', egyre szélesebb körű és általánosabb, egyszersmind rendkívül ne¬ 
hezen definiálható - tehát annál veszedelmesebb - lelkiállapotra, amelynek 
fő veszélye abban áll, hogy azoknak, akik a hatása alá kerülnek, gyakran fo¬ 
galmuk sincs róla. Lehetséges, hogy valaki őszintén vallásosnak hiszi magát, 
miközben lénye szerint egyáltalán nem az, sőt lehetséges, hogy valaki anélkül 
tekinti magát „tradicionálistának”, hogy akár csak a leghalványabb fogalma 
lenne az igazi tradicionális szellemiségről; és ez újabb tünete korunk men¬ 
tális konfúziójának. Az a lelkiállapot tehát, amire célzunk, mindenekelőtt a 
vallás úgynevezett „minimalizálásában” jut kifejeződésre, amelynek jegyében 
a vallást - ha egyáltalán még fenntartják - egy olyan abszolút jelentéktelen 
és mellékes területre száműzik, ahol a hétköznapi élet lapos nyugalmára való 
minden komolyabb hatás nélkül, tökéletesen elszigetelt marad. Találkozunk- 
e még olyan katolikussal manapság, akinek gondolkozásmódja és tettei a 
hétköznapi életben észrevehetően különböznének legvallástalanabb kortársa¬ 
iétól? A majdnem teljes doktrínatagadókra is célzunk, illetve a doktrínával 
szembeni közönyösökre; a vallás sok ember számára egyszerűen „szerep” és 
szokás kérdése, a sablonosságról nem is beszélve. Van egy szándékos visszau¬ 
tasítás, megkísérelni bármi efeletti megvalósítását, amely akár elérhet a „gon¬ 
dolkozás” azon pontjára, ahol az illető már képtelen bármit is megérteni; de 
talán itt már nincs is mit megérteni, és egyáltalán, elképzelhető-e valaki, aki 
tényleg érti a vallást, s közben azt gondjaiba feledkezve élete jelentéktelen 
epizódjává zülleszti? A doktrína következetes, tételes mellőzése és majdnem 
semmivé alacsonyítása olyan folyamat, amely a katolikus praxist a protestáns 
koncepció közvetlen közelébe helyezi, ugyanazoknak a modern tendenciák¬ 
nak a következtében, amelyek minden intellektualitással szembeszegülnek; és 
ami még sajnálatosabb, hogy az általánosan nyújtott tanítás, ahelyett, hogy 
eme lelkiállapot ellen radikálisan fellépne, felettébb készségesen támogatja a 
kizárólagosan ehhez való alkalmazkodást. Mialatt alig esik szó a doktríná¬ 
ról, állandóan moralizálnak, holott a moralizmust és a doktrínát nem lehet 
összekeverni; puszta moralizmus lesz a vallásból, ha senki sincs többé, aki de¬ 
monstrálná, mi is a vallás valójában. Amikor aztán a doktrína olykor mégis 
diszkusszió tárgyává válik, a vita a „profán” ellenfelek révén gyakorta azok 
„profán” szintjére süllyed, ez pedig elkerülhetetlenül vezet teljesen igazolha¬ 
tatlan engedmények megtételéhez. Feltűnő példa, hogy egyesek szükségét 
érzik a modern „kriticizmus” által szült „eredmények” komoly figyelembe vé¬ 
telének, míg ellenben ha eltérő állásponton lennének, mi sem lenne könnyebb, 
mint megmutatni, mekkora ostobaság is ez; ilyen feltételek mellett azonban 
hogyan maradhat meg bármi is az igazi tradicionális szellemiségből? 

Úgy tűnik, nem igazolatlan a kitérő, amely által az individualizmus meg¬ 
nyilvánulásainak áttekintését a vallás területére vezettük, megmutatva, hogy 

a bűn e területen sokkal súlyosabb és széles körben elterjedtebb, mint azt 
első ránézésre feltételeznénk; azonfelül természetesen nem felejtettük el az 
eredetileg felvetett problémát, s utolsó megjegyzésünket ezzel lesz összefüg¬ 
gésben; már tudniillik, hogy az individualizmus felelős a mindenütt elterjedt 
vitaszellemért. Rendkívül nehéz kortársainkkal megértetni, hogy vannak dol¬ 
gok, amelyek pontosan lényegüknél fogva nem megvitathatóak. A modern 
ember - kivéve, aki megpróbálja magát az igazsághoz felemelni - jogot for¬ 
mál az igazság saját szintjére való lealacsonyítására, s kétségtelenül ez az 
oka, hogy oly sokan vannak, akik úgy képzelik, hogy amidőn valaki „tradici¬ 
onális tudományokról”, vagy netalán tiszta metafizikáról szól, az pusztán a 
„profán tudományról” vagy a „filozófiáról” beszél. Mindenkor lehetséges vitát 
tartani az egyéni vélemények területén belül, ami mint olyan, természete¬ 
sen soha sem megy túl a racionalitás szintjén, és könnyűszerrel találhatóak 
többé-kevésbé alapos érvek egy kérdés mindkét oldala mellett, ha nem for¬ 
dulnak semmilyen magasabb princípium felé. Valójában számtalan esetben 
végeláthatatlanul folytatható a vitatkozás anélkül, hogy bármiféle megoldás 
kerekedne. Ez az oka, hogy majdnem az egész modern filozófia szócsava¬ 
rásra és félresikerült tételekre épül. Távol a kérdések megválaszolásától (amit 
egyébként feltételeznek, hogy megtesznek), a vita általában csak még jobban 
összezavarja és elhomályosítja a vitatkozókat, s a legáltalánosabb eredmény 
minden egyes részvevőre nézve - az ellenfél megtérítésére való próbálkozás 
közben -, a saját véleménybe való makacsul szilárd begyepesedés, az abba 
való minden eddiginél kizárólagosabb önbebörtönzés lesz. A valódi indíték 
nem az igazság megismerésének szándéka, hanem az, hogy minden ellenvéle¬ 
mény dacára, mindenki önmagát igazolja, vagy ha valaki képtelen meggyőzni 
másokat, az, hogy a saját igazáról legalább önmagát meggyőzze; mindamel¬ 
lett mások sikertelen meggyőzése természetesen folyton keserűséget ébreszt, 
a modern nyugati mentalitás egyik legjellegzetesebb vonása, a „térítésre” való 
csillapíthatatlan vágy következtében. Az individualizmus olykor a szó legala¬ 
csonyabb és legvulgárisabb értelmében még ennél is megdöbbentőbb módon 
nyilvánul meg, mégpedig abban a gyakran megmutatkozó törekvésben, ami 
egy ember cselekedeteire az úgynevezett magánéletéből következtet, mintha 
a kettő között valami szétszakíthatatlan kapcsolat lenne. Ugyanez a tenden¬ 
cia, a részletezési mániával kombinálódva, felelős a „nagy ember” életének 
legapróbb sajátosságai után szimatoló érdeklődésért, és azért az illúzióért, 
miszerint minden cselekedet megmagyarázható egyfajta „pszichofiziológiai” 
analízis révén; mindezek felettébb jelentésteljes adalékok a jelenkori menta¬ 
litás valódi természetét megérteni kívánók számára. 

Visszatérve egy pillanatra a nem diszkutábilis igazságok értelmetlen meg- 
vitatási szokásához, nagyon határozottan kell kijelenteni, hogy az „apologe- 
tikus” attitűd önmagában végletesen erőtlen, lévén - a szó jogi értelmében - 

pusztán „defenzív”; nem véletlen, hogy ezt az „apológiából” származó szó fe¬ 
jezi ki, amelynek valódi jelentése az, hogy ügyvédi védőbeszéd, de ami a nyelv 
jelenlegi gyakorlatában felveszi még a „mentegetőzés” jelentést is; az apolo- 
getikának tulajdonított túlzott fontosság tagadhatatlan bizonyítéka a vallási 
szellem hanyatlásának. Az erőtlenség még jobban elhatalmasodik, amidőn 
az apologetika, a mind módszerében, mind szempontozásában teljesen „pro¬ 
fán” vitatkozássá fajul, amelyben a vallás ugyanarra a síkra zuhan, mint a 
legviszonylagosabb, leghipotetikusabb filozófiai, tudományos vagy áltudomá¬ 
nyos elméletek, és amelyben - avégből, hogy a „békéltetőknek” tűnjenek - az 
apologéták olyan kiagyalt koncepciók elfogadásáig merészkednek, amelyek¬ 
nek egyetlen céljuk minden vallás tönkretétele; az apologéták maguk nyújtják 
bizonyítékát, azon doktrína valódi mibenlétét illető teljes tudatlanságuknak, 
amelyeknek - jogosan-jogtalanul - felhatalmazott képviselőinek vélik magu¬ 
kat. Azoknak, akik hivatottak beszélni egy tradicionális doktrína nevében, 
nincs szükségük vitázni „profánokkal”, s a polémiába bocsátkozás felesleges; 
nekik a dolguk csak a doktrína hiteles, tökéletesen érthető kifejtése, illetve 
ezzel egyidőben a bárhol felbukkanó hibáknak az igazi tudás fényében végre¬ 
hajtott leleplezése. Feladatuk nem mindenféle elvharcban való részvétellel a 
doktrína kompromittálása, hanem az ítélet kimondása, amit nekik van joguk 
kimondani, feltéve, ha ténylegesen birtokolják a princípiumokat, amelyeknek 
ekkor tévedhetetlenül kell ihletniük őket. A harc birodalma, a cselekvés bi¬ 
rodalma voltaképpen individuális és időbeli birodalom; a mozgásokat viszont 
a „mozdulatlan mozgató” generálja, anélkül, hogy azokban részt venne; a 
cselekvést a tudás világítja be, anélkül, hogy annak viszontagságaiban osz¬ 
tozna; a szellemi vezeti az időbelit, anélkül, hogy abban elmerülne; így marad 
minden saját megfelelő helyén, abban a sorban, amely az egyetemes hierar¬ 
chiában sajátja. De hol található valódi hierarchia a modern világban? Senki 
és semmi nincs többé a helyén, ha az emberek nem ismerik el többé a szellemi 
rendben a tekintélyt, nem ismerik el az időbeli hatalmat sem; a szent dol¬ 
gokat megérintik a „profánok”, s kétségbe merik vonni azok jelentőségét, sőt 
létjogosultságát; az inferióris ítélkezik a fensőbbrendű fölött, a korlátolt az, 
aki fölényben van a bölcs fölött, a tévedés az, amelyik legyőzi az igazságot, 
az emberi helyettesíti az istenit, a föld játssza azt a szerepet, amit az ég, az 
egyéni az, ami mértéket szab mindennek, és ami azt követeli, hogy az egyén 
hozhassa meg saját viszonylagos és gyarló eszével az egyetemes törvényeket. 
„Jaj néktek vak vezérek” - mondja az Evangélium, és tényleg, sehol sem lát 
mást az ember manapság, mint hogy vak vezet világtalant, akik, hacsak nem 
tartja vissza őket néhány jól időzített akadály, elkerülhetetlenül kísérik majd 
egymást a feneketlen mélységbe, hogy ott aztán együtt vesszenek. 

Jegyzetek 

1 Mi több, ez az állapot az Evangélium szerint a „világ végezetéig”, vagy úgyszólván a 
jelenlegi ciklus végéig tart. 

A modern világ válsága kapcsán nem lenne szerencsés a fundamentális prin¬ 
cípiumoknak csak távoli alkalmazását képviselő - épp ezért csak közvetve 
idekapcsolódó - társadalmi szempontot túlhangsúlyozni; semmilyen körül¬ 
mények között sem lehet tehát ez az a terület, ahol a modern világválság fel¬ 
számolását kezdeni lehetne. Ha ugyanis a felszámolást innen, vagyis fordítva, 
a princípiumok helyett a konzekvenciákból kiindulólag kezdenénk, minden re¬ 
ális alapot elveszítenénk, s a dolgot végleg lehetetlenné tennénk. így semmi 
maradandót nem lehetne teremteni, nem beszélve arról, hogy a munkát foly¬ 
ton elölről kellene kezdeni, mivel éppen a legfontosabbat, az esszenciális igaz¬ 
ságok egyeztetését felejtettük ki. Ugyanezért nem tekinthetjük többnek az, 
akár a szó legtágabb értelmében vett politikai eseményeket a kormentalitás 
puszta felszíni jeleinél; annak ellenére azonban, hogy így értelmezzük őket, 
még véletlenül sem hagyhatjuk figyelmen kívül a modern felforgatás azon 
megnyilvánulását, amelyek a társadalmi szférát fertőzik. 

Mint már megmutattuk, Nyugaton a világ jelenlegi állása szerint szinte 
egyetlen ember sincs azon a helyen, amelyet saját természetének megfelelően 
normálisan el kellene, hogy foglaljon; ez a következménye annak, hogy nin¬ 
csenek többé kasztok, ugyanis a kaszt tradicionális értelmében semmi más, 
mint egyéni természet, az ezzel hordozott speciális hajlamok teljes sorával 
egyetemben, amelyek az embert a megfelelő egyéni hivatás betöltésére képe¬ 
sítik. Miután egyetlen hivatásválasztást sem határoz meg többé semmilyen 
legitim szabály, elkerülhetetlen következmény gyanánt a legtöbb ember arra 
eszmél, hogy olyan munkát kénytelen vállalni, amilyet éppen kap, és amire 
gyakran éppen ő a legalkalmatlanabb. A közösségben játszott szerepét ter¬ 
mészetesen nem a véletlen határozza meg, ami valójában nem létezik 1 , hanem 
legfeljebb az, ami véletlennek tűnik, vagyis ami mindenféle esetleges körül¬ 
mények szövevénye; a közösségi szerepek kialakulására éppen az a tényező 
gyakorolja a legkisebb hatást, aminek a legnagyobb súllyal kellene latba es- 

nie, s ez az emberek között fennálló természetbeli különbség. E különbség 
tagadása - karöltve minden társadalmi hiearchia tagadásával - okozza a je¬ 
lenkori teljes felfordulást; lehetséges, hogy a tagadás eló'ször nem tudatos, és, 
hogy eleinte inkább gyakorlati, mintsem teoretikus, miután a kasztok eltűné¬ 
sét is teljes elmosódásuk előzi meg, vagy másképpen kifejezve, eló'ször csak 
háttérbe szorulnak az egyéni természetek, s csak ezután vesznek el teljesen; 
mindenesetre később ugyanez a tagadás okozza, hogy a modernek lefektet¬ 
nek egy pszeudoprincípiumot: az „egyenlőség” név alatt. Igen könnyű lenne 
bemutatni, hogy „egyenlőség” a világon sehol sem létezik, annál az egyszerű 
oknál fogva, hogy nem lehetséges két olyan létező, amelyek egyszerre valóban 
különböznek is, ugyanakkor minden vonatkozásban tökéletesen egyformák is; 
nem kevésbé lenne könnyű leleplezni eme „egyenlőség” agyrémszülte gondo¬ 
latának képtelen következményeit is, amelynek nevében teljes egyformaságot 
akarnak ráerőltetni mindenkire, például a mindenki számára egyöntetű ok¬ 
tatás kötelezővé tételével, mintha mindenki egyaránt képes lenne megérteni 
ugyanazokat a dolgokat, vagy mintha ezek megértéséhez válogatás nélkül, 
ugyanazon módszerek alkalmazása mindenki számára megfelelő lenne. 

Továbbá joggal tehető fel a kérdés, nem inkább „betanulásról” van-e szó 
valódi „megértés” helyett, vagy úgyszólván nem a memória került-e az intel¬ 
ligencia helyébe a modern, pusztán verbális és „információhalmozó” oktatás¬ 
koncepcióban, amelynek célja kizárólag a különböző kezdetleges elgondolások 
„bemagoltatása”, amikor is a minőség teljesen odaáldozódik a mennyiségnek, 
pontosan úgy, ahogyan az - a lentebb majd bővebben tárgyalt okokból ki¬ 
folyólag - végbemegy mindenütt a modern világban; íme ismét a sokságban 
való szétszóródás tünete. A „kötelező oktatás” gazságai kapcsán a fentiekhez 
sok más is hozzátehető lenne, azonban, hogy belül maradjunk a mű keretein 
nem időzhetünk el itt; az „egyenlőségelméletek” e sajátos következményének 
csak mintegy érintőleges jelzésére kell szorítkoznunk, hiszen ez is mindössze 
egyike a felforgatás elemeinek, amelyek száma mára jóval túlnőtt azon, hogy 
egyenkénti felsorolásuk lehetséges lenne. 

Természetesen amikor olyan eszmékkel, mint az „egyenlőség”, a „haladás” 
vagy bármely más, majdnem minden kortársunk által vakon bevett, laikus 
dogmával találkozunk - amelyek legtöbbje a XVIII. században kezdett hatá¬ 
rozott alakot ölteni -, naivság lenne, ha azt feltételeznénk, hogy ezek a maguk 
jószántából keletkeztek. Ezek ugyanis a szó szoros értelmében „szuggesztiók”, 
de amelyek természetesen semmiféle hatást nem tudnának a társadalomra 
kifejteni, ha az előzetesen nem lenne befogadásukra előkészítve; maguk a té¬ 
veszmék tulajdonképpen nem is létrehozzák, mint inkább fenntartják a mo¬ 
dern időket fémjelző mentális beállítottságot, illetve egy olyan állapotba jut¬ 
tatásában működnek közre, amelyet nélkülük kétségtelenül sohasem érhetne 
el. Ha ezek a szuggesztiók eltűnnének, az általános mentalitás nagyon hamar 

- akár száznyolcvan fokkal is - megváltozhatna; és nyilván pontosan emiatt 
tartják őket fenn oly lankadatlanul mindazok, akiknek valamiféle érdekűk 
fűződik a felforgatás életben tartásához, netalán még további fokozásához, 
illetve ez az, amiért a mindennek nyílt megvitatását követelő korban, e témák 
sohasem kerülhetnek megvitatásra. Nem könnyű megítélni, hogy mennyire 
őszinték a modern eszmék propagandistái, és azt is nehéz megtudni, hogy 
milyen mértékben sikerül bizonyos embereknek saját hazugságaik csapdá¬ 
jába esni, s úgy rászedni magukat, ahogyan másokat rászednek; valójában 
az efféle propagandák kezében legtöbbször a rászedett balekok a leghatáso¬ 
sabb fegyverek, mivel ők végzik a szimulálok számára nehezebb meggyőzés 
munkáját, ami így aztán járványos gyorsaságú. De mindezeken túlmenően, 
legalábbis eleinte, jóval óvatosabb tevékenységre van szükségük, és az irányt, 
csak a szabadjára engedett eszmék igazi természetét elég jól ismerők szab¬ 
hatják ki. „Eszmékről” szóltunk, holott jelen esetben e szó csak rendkívül 
tökéletlenül alkalmazható, hiszen teljesen egyértelmű, hogy ezek semmiféle¬ 
képpen sem „tiszta eszmék”, semmi közös nem lévén bennük az intellektuális 
renddel; sokkal inkább „téveszmék”, ámbár még helyesebb lenne, mindenek¬ 
előtt szentimentális reakciókat kiváltani szándékozó „áleszméknek” nevezni 
őket, amelyekkel - mint azt néhányan nagyon is jól tudják - a legkönnyeb¬ 
ben, leghatásosabban lehet a tömegekre hatni. Hogy a hatás tökéletes legyen 
valójában a szóhasználat módja jóval fontosabb, mint a szavak által állítólag 
kifejezett elgondolás. Épp ezért a legtöbb modern „bálvány” pusztán szó¬ 
beli, minthogy életre kelt egy figyelemre méltó, „verbalizmusként” ismeretes 
jelenség, ami által a hangzatos szavaknak sikerül a „nagy gondolatok” illú¬ 
zióját kelteni. A tömegtájékoztatási eszközök által a tömegekre gyakorolt 
hatás eklatáns példája ennek, és aligha igényel komolyabb gondolkozást an¬ 
nak belátása, hogy a tömegek szuggesztióját célul kitűző eljárások teljesen 
egybevágnak a hipnotizőrök által használatosakkal. 

Anélkül, hogy e pontnál hosszabban elidőznénk, engedtessék meg, hogy 
visszatérjünk az igazi hiearchiák összességének tagadását kísérő következmé¬ 
nyekre; a világ jelenlegi állása szerint, már nemcsak arról van szó, hogy az 
ember kivételes esetekben, csak mintegy véletlenül tölti be a neki megfelelő 
hivatást - noha pontosan az ellenkezőjének kellene kivételesnek lennie - ha¬ 
nem általánosan fordul elő az is, hogy ugyanaz az ember egymás után teljesen 
eltérő hivatások betöltésére kényszerül, mintha csak hajlamait tetszés szerint 
változtatgathatná. Mindez paradoxonnak tűnhet a szélsőséges „specializá- 
ció” korában, mindazonáltal ez ma már - különösen a politika világában - 
úgyszólván „természetes”. 

Amikor a „szakemberek” illetékessége - bár ez, mint köztudomású, teljesen 
illuzórikus, és minden esetben egy nagyon szűk tartományra korlátozódik - 
egekig van magasztalva, akkor joggal merül fel a kérdés, hogy hogyan válhat 

manapság minden jöttment „politikussá”, és hogy egy politikus számára az 
akár teljeskörű inkompetencia is miért csak ritkán akadály? Azonban egy kis 
elmélkedés rögtön megmutatja, hogy nincs ebben semmi meglepő, és hogy 
mindez a demokratikus rögeszme nagyon is természetes velejárója, merthogy 
- eszerint - a hatalom alulról származik és állítólag a többségre épül, aminek 
viszont ki nem mondott, ám szükségszerű korolláriuma minden olyan igazi 
hozzáértésnek a kizárása, ami - legalábbis egy relatív - fensőbbrendűséghez, 
tehát szükségképpen egy kisebbséghez tartozik. 

Hasznos lesz itt egyrészről a demokratikus téveszme alapját képező szofiz- 
mák leleplezésére, másrészről a demokratizmus és az egészében vett modern 
szemléletmód közötti összefüggés bemutatására irányuló további magyarázat. 
Álláspontunkat ismerve, aligha kell hozzáfűzni, hogy észrevételeink minden¬ 
féle pártérdek és politikai csatározás iránt tökéletesen közömbösek, amelyekre 
nem óhajtunk időt pazarolni. A felvetett témákat teljesen pártatlanul kezel¬ 
jük, miként remélhetőleg tanulmányaink más tárgyait is, és csak azt kívánjuk 
bemutatni, amilyen világosan csak lehet, hogy mi is rejlik mindezek hátte¬ 
rében; ezt valóban szükséges megtenni, és ezt az egyet feltétlenül, ha a kor¬ 
társaink által ez ügyben táplált minden illúziót el akarunk oszlatni. Ez itt 
tulajdonképpen megint szuggesztiós kérdés, miként a némileg eltérő, mind¬ 
azonáltal hasonló jellegű előbb említett téveszméké is; mihelyst valamiről 
kiderül, hogy szuggesztió és működési módja is felismertté lesz, nem lehet 
további befolyása: efféle dolgokkal foglalkozva, a kissé közelebbi, tisztán „ob¬ 
jektív” vizsgálat - hogy a német filozófusoktól kölcsönvett manapság divatos 
„szaknyelven” szóljunk - sokkal inkább célravezető, mint minden szentimen¬ 
tális szavalat és pártvita, amelyek nem igazolnak semmit, és semmi egyebek, 
mint szánalmas egyéni érdekek kifejeződései. 

A legdöntőbb érv a demokráciával szemben néhány szóban összefoglal¬ 
ható: fensőbb nem származhat alsóbból, mert nagyobbat nem eredményezhet 
kisebb; ez abszolút matematikai bizonyosság, ami megcáfolhatatlan. (Érde¬ 
mes megjegyezni, hogy ugyanez az érv, egy másik területen, a materializmus 
ellen is tökéletesen helytálló; és mindez természetesen nem véletlen, hiszen e 
két attitűd sokkal szorosabban fonódik össze, mint ahogy azt első pillantásra 
vélnénk). Teljesen nyilvánvaló, hogy a nép senkire nem ruházhat olyan ha¬ 
talmat, amivel saját maga nem rendelkezik; törvényes hatalom csak felülről 
származhat, és ez az, amiért a hatalom csak valami olyasminek a szentesí¬ 
tése révén legitimálható, ami a társadalmi rend felett áll, ez pedig nem más, 
mint a szellemi tekintély. Máskülönben valamennyi princípium hiánya foly¬ 
tán végzetes hatalombitorlás folyik, ami úgyszólván melegágya a felforgatás 
és rendfelborítás erőinek. Az igazi szent uralmon alapuló rend aláásása akkor 
kezdődik el, amikor az időbeli hatalom függetleníteni kezdi magát a szellemi 
tekintélytől, hogy később ezt - vele szemben politikai célok szolgálatának tel- 

jesíthetetlen követelményét támasztva - erőszakosan maga alá rendelje. Ez a 
kezdeti ballépés nyit utat az összes többinek; így például kimutatható, hogy 
a francia monarchia maga volt az tudattalanul, ami a XIV. századtól kezdő¬ 
dően előkészítette az őt megdöntő forradalmat; lehetséges, hogy egy napon 
alkalmunk nyílik majd ezt az álláspontot megfelelőképpen kifejteni, jelenleg 
azonban csak futólag villanthattuk fel. 

Annak a végletes értelmetlenségnek, amit „népönkormányzás” meghatá¬ 
rozással „demokráciának” hívnak, sem ma, sem máskor még csak de facto 
exisztenciája sem lehetséges. Tulajdonképpen csak a szavak összezavará¬ 
sát kell megszüntetni: feloldhatatlan ellentmondás ugyanis azt állítani, hogy 
ugyanazok az emberek egyidőben kormányzók és kormányozottak is lehet¬ 
nek, tudniillik Arisztotelész kifejezésmódjával élve - ugyanazon létező, az 
összefüggéseknek egyazon körében, nem lehet „ténylegességben” és „lehető¬ 
ségben” is egyszerre. A kormányzó-kormányzott reláció mindkét tag szük¬ 
ségszerű meglétét előfeltételezi - nem lehetne kormányzat, ha nem lennének 
kormányzók is, legyenek ezek bár törvénytelenek, akiknek nincs más jogcímük 
a hatalomra, mint saját igényük; mindazonáltal a modern világban hatalmon 
lévők felettébb ügyesen el tudják hitetni, hogy az emberek önmagukat kormá¬ 
nyozzák; az emberek pedig nagyon szeretik ezt elhinni, merthogy ez hízelgő 
reájuk nézve, és mert ennek lehetetlenségét tulajdonképpen képtelenek kie¬ 
légítő gondolkozással meglátni. Igazság szerint ezt az illúziót az „általános 
választójog” kieszelésével teremtették meg; a törvények ennek életbe léptekor 
állítólag a többség véleménye alapján készülnek, azt azonban nem szeretik 
hangoztatni, hogy ez a vélemény olyasvalami, ami könnyűszerrel befolyásol¬ 
ható és megváltoztatható; bármikor lehetséges, megfelelő szuggeráló eszközök 
segítségével, a közvélemény pillanatnyi hangulatát akár homlokegyenest el¬ 
lenkező előjelűre változtatni. Mellékes, hogy ki beszélt először a „futószalag 
véleményekről”, mindazonáltal a kifejezés rendkívül találó, s csak azt kell 
hozzátenni, hogy nem mindig a látszólag hatalmon lévők azok, akiknek tény¬ 
legesen rendelkezésére állnak az ennek kialakításához szükséges eszközök. E 
megállapításnak egyébként világossá kell tennie, hogy a leginkább kulcspozí¬ 
cióban lévő politikusok alkalmatlansága miért nyom csak nagyon keveset a 
latban, de mivel ezúttal nem kívánjuk az úgynevezett „államgépezet” mun¬ 
kálkodásáról lerántani a leplet, mindössze arra kell rámutatnunk, hogy a po¬ 
litikusok teljes alkalmatlansága pontosan a szóban forgó illúzió fenntartását 
szolgálja: az inkompetencia tulajdonképpen elengedhetetlen feltétel, ha egy 
politikus a többség véleményét képviselőként szándékszik fellépni, ugyanis a 
többség - bármilyen kérdés kapcsán kérjék is ki véleményét - mindig az abszo¬ 
lút hozzá nem értőkből tevődik össze, akiknek száma mindig mérhetetlenül 
nagyobb, mint a véleményüket a tárgykör tökéletes ismeretére alapozóké. 

Innen származik az a kolosszális tévedés, amely szerint a többségnek kell 

a törvényeket hoznia; még ha ez az elgondolás szükségképpen örökre elmé¬ 
leti marad is, és semmiféle tényleges realitáshoz nem kapcsolódhat, akkor 
is magyarázatot kíván, miképpen eresztett gyökeret a modern szemléletben, 
melyek az ezzel összefüggő, illetve az ezt - legalábbis látszólag - igazoló ten¬ 
denciák. A legnyilvánvalóbb tévedést éppen az imént jeleztük: a többség vé¬ 
leménye - akár az intelligenciahiány, akár a teljeskörű és végletes tudatlanság 
alakítja ki - mindig az inkompetencia megnyilatkozása; bizonyos „tömegpszi¬ 
chológiai” megfigyelésekre is lehetne itt utalni, amelyek értelmében a tömeget 
alkotó egyének körében feltámadó mentális mozgások aggregátuma egyfajta 
generális pszichózisban kristályosodik ki, amelynek színvonala még csak nem 
is az átlag, hanem a legalacsonyabb rendű elemek szintjének felel meg. Vala¬ 
melyest eltérő összefüggésben azt is megjegyezhetjük, hogy bizonyos modern 
filozófusok még magára az intellektuális területre is megpróbálják becsem¬ 
pészni a demokratikus elgondolást, azt, amely szerint a többség véleményé¬ 
nek kell érvényre jutnia, és elsősorban annak igényével keresendő az „igazság 
kritériuma”, amit ők „általános konszenzusnak” hívnak. Még ha feltennénk 
is, hogy lehetséges olyan kérdés, amelyben mindenki egyetértene, ez az egyet¬ 
értés önmagában még semmit sem bizonyítana; még ha ténylegesen létezik 
is nézetazonosság - ami a kérdéstől függetlenül már csak azért is nagyon va¬ 
lószínűtlen, mert mindig vannak az ügyben tartózkodó, vagy a problémán 
még soha el nem gondolkozott egyének - teljesen lehetetlen lenne ezt a gya¬ 
korlatban próbára tenni, úgyhogy ami egy vélemény alátámasztása végett 
előtérbe kerül, és ami ennek mintegy igazságjeléül szolgál, az manapság a 
puszta többség, pontosabban egy térben és időben szükségképpen nagyon 
korlátolt csoport többségének pillanatnyi összhangja. Ezen a területen az 
elméleti megalapozatlanság éppen annyira nyilvánvaló, mint amilyen könnyű 
észrevenni a szentimentalitás hatását, ami egyébként majdnem mindig já¬ 
tékba kerül, amikor az ember a politika mezejére lép. Ez a hatás az egyik 
fő akadály bizonyos dolgok megértésének útján, még azok számára is, akik¬ 
nek máskülönben bőségesen elegendő intellektuális kapacitásuk lenne ezek 
nehézség nélküli megértésére; az emocionális impulzusok gátolják a gondol¬ 
kozást, s az egyik aljas fogás a politikában ezek összeegyeztethetetlenségének 
kihasználása. 

De engedtessék meg, hogy mélyebbre hatoljunk a kérdésben: mi ez a nagy 
számok törvénye, amelyet a modern kormány segítségül hív, és amelyben 
szereti egyedüli igazolását megtalálni? Egyszerűen az anyag, a brutális erő 
törvénye, ugyanaz a törvény, ami által a tömeg saját súlya által vonszoltatva 
szétzúzza mindazt, ami útjába kerül. Pontosan itt találjuk meg a demokrata 
koncepció és a materializmus találkozási pontját, és itt fedezhetjük fel annak 
okát is, hogy a „demokrácia” gondolata a jelenkori mentalitásba miért van 
oly szilárdan belegyökerezve. Ennek folytán a dolgok normális rendje száz- 

nyolcvan fokkal megfordul, és a sokaság uralma kezd egyre fenyegetőbben 
érvényesülni, az az uralom, amely valójában kizárólag az anyagi világban 
képzelhető el 2 ; a spiritualitás világában viszont, vagy még tisztábban a az 
egyetemes rendben, az egység tetőzi be a hierarchiát, tudniillik az egység az 
a princípium, amelyből minden sokság ered 3 . Ha egyszer aztán az egység 
princípiumát megtagadják vagy szem elől tévesztik, nem marad más, mint 
az anyag, a tiszta passzív sokság. Mellesleg a „súlyra” tett előzetes célzásunk 
messze több mint puszta hasonlat, ugyanis a szó legáltalánosabb értelmében 
vett súly a természeti erők mezején ténylegesen a lehúzó, összenyomó tenden¬ 
ciát képviseli 4 , ami a lét egyre erőteljesebb korlátozódásával, egyszersmind 
az egyre nagyobb sűrűség által reprezentált sokaságban való disszolúcióval 
áll összefüggésben; és a modern idők kezdete óta az emberi aktivitás menetét 
pontosan ez a tendencia irányítja. Azt is érdemes megjegyezni, hogy az anyag 
- egyszerre megosztó és korlátozó erejénél fogva - az, amit a skolasztikus fi¬ 
lozófia „az individuáció princípiumának” nevezett. Ez teremt kapcsolatot a 
most tárgyalt probléma és az individualizmus kapcsán korábban tett megálla¬ 
pítások között: a szóban forgó tendencia azonos az „individuáló” irányulással, 
ami a zsidó-keresztény hagyományban azoknak a „bukásaként” jelenik meg, 
akik kiszakadtak az eredeti egységből 5 . 

A princípiumától elszakított, az egységbe visszarendeződni többé képte¬ 
len sokság a társadalmi szférában egy olyan közösség alakját veszi fel, amelyet 
egyszerűen a közösséget alkotó individuumok számtani összegeként kezelnek; 
s az a közösség, amely kapcsolatát minden szupraindividuális princípium¬ 
mal elveszítette, tulajdonképpen tényleg nem egyéb, mint az egyének puszta 
számtani összegéből összeverődő jellegtelen tömeg. Ennek a „közösségnek” 
a törvénye valóban a nagy számok törvénye, az egyetlen, amire alapozhat a 
demokratikus téveszme. 

Az esetleges félreértést elkerülendő, itt kell megjegyeznünk, hogy a mo¬ 
dern individualizmusról szólva, kizárólag intellektuális rendbeli megnyilvánu¬ 
lásaival foglalkoztunk, így esetleg felmerülhet, hogy a társadalmi szférában 
más a helyzet. Amikor az ember legszorosabb értelmében kezeli az „indivi¬ 
dualizmus” kifejezést, hajlamos lehet arra, hogy a közösséget szembeállítsa 
az egyénnel, és hogy úgy vélje, az Állam minden kormányzati ágazatában 
tapasztalható egyre nagyobb beavatkozása, az individualizmussal szembeni 
tendencia jele. Nos, erről természetesen szó sincs, mert miután a közösség ma 
már semmi más, mint az egyének puszta számtani összege, ily módon nem 
lehet az individuumokkal szembeállítani, ugyanúgy, ahogy magát a modern 
koncepciójában vett „Államot” sem, ami voltaképpen semmi egyéb, mint az 
egyetlen fensőbb princípiumot sem tükröző tömeg arctalan képviselője; és itt 
kell visszaemlékeznünk arra, hogy fenti meghatározásunk szerint az individu¬ 
alizmus pontosan minden szupraindividuális princípium tagadása. Ha tehát a 

társadalmi szférában a modern szemléletmódhoz egyaránt illeszkedő tenden¬ 
ciák között konfliktusok támadnak, ezek nem az individualizmus és valami 
más, hanem csupán az individualizmus különböző formái közötti csatározá¬ 
sok; továbbá azt sem nehéz belátni, hogy minden, a sokféleséget egyesíteni 
képes princípium hiányának, továbbá az individualizmus által szükségképpen 
implikált megosztottságnak köszönhetően, e konfliktusoknak minden eddigi¬ 
nél gyakoribbakká és súlyosabbakká kell válniuk. A megoszlás, a világ ebből 
származó kaotikus állapotával karöltve, a végletesen anyagi civilizáció végső 
következménye, ugyanis valójában maga az anyag nem más, mint a megosztás 
és a sokság ősméhe. 

Végezetül a demokratikus téveszme egyik közvetlen következményének, 
nevezetesen az elit eszme tagadásának értelmezése maradt hátra; nyilván 
nem véletlen, hogy a „demokrácia” tagadja az „arisztokrácia” létjogosultsá¬ 
gát, tudniillik ez utóbbi kifejezés - legalábbis etimológiai értelmében - a 
„legjobbak uralmát” jelenti. „A legjobbak”, az elit körébe, éppen a kifeje¬ 
zés értelmében; csak az a kisebbség tartozhat, amely hatalmának, ponto¬ 
sabban intellektuális fensőbbrendűségének köszönhető tekintélyének semmi 
köze sincs ahhoz a számbeli fölényhez, amire a demokrácia alapoz, s aminek 
benső szándéka, hogy feláldozza a kisebbséget a többségnek, a minőséget a 
mennyiségnek, a „legjobbakat” a tömegeknek. Ennélfogva az igazi elit által 
gyakorolt vezető szerep, sőt már az elit léte is - miután csak akkor gyako¬ 
rolhatja e szerepet, ha egyáltalán létezik - végletesen összeegyezhetetlen a 
demokráciával, amit szigorúan köt az egyenlőségelmélet, és ennek folyomá¬ 
nyaként minden igazi hiearchia tagadása; a demokratikus téveszme legalap¬ 
vetőbb bázisa az a feltételezés, miszerint az egyik ember annyit ér, mint a 
másik, merthogy számtanilag egyenlőek, holott az emberek éppen azért nem 
lehetnek soha egyenlőek, mert csak számtanilag ekvivalensek. Az igazi elit, 
mint azt már említettük, csak intellektuális elit lehet, és ez az, amiért demok¬ 
rácia csak ott ütheti fel a fejét, ahol nem létezik többé tiszta intellektualitás, 
és pontosan ilyen a modern világ. Továbbá, miután az egyenlőség tényleg 
lehetetlen, és miután - a mindent egy szintre alacsonyítani akaró összes kí¬ 
sértés ellenére - két ember közti különbség gyakorlatilag nem szüntethető 
meg teljesen, bizonyos emberek - meglehetősen logikátlanul - álhierarchiák 
felállításába kezdenek, hogy ezekben elfoglalt magas rangjukkal aztán az igazi 
elit helyét birtokolhassák. A modern álhierarchiák természetesen kizárólag 
viszonylagos és esetleges megfontolásokra, és mindig leplezetlenül egy anyagi 
rend talajára épülnek. Ez abból is teljesen nyilvánvaló, hogy a világ jelenlegi 
állása szerint a legfontosabb társadalmi megkülönböztetés egy kizárólago¬ 
san mennyiségi rend teljesen külsőséges elsőbbségén, a „gazdagságon”, vagyis 
azon a szánalmas elsőbbségen alapul, ami - egy szemponton való alapulásuk 
révén - tulajdonképpen az egyetlen, amely a demokráciával összefér. Hoz- 

zátehetjük, hogy akik állítólag e helyzet ellen fellépni kívánnak, még azok 
is képtelenek valami igazi orvosságot kínálni a felfordulás ellen, só't, azáltal, 
hogy ó'k sem folyamodnak egy fensó'bb rend valamely princípiumához - néha 
még messzebbre menve ugyanebbe az irányba, csak még fokozzák a bajt. 
A harc csak a demokrácia különböző' változatai között folyik, amelyeknek 
meglehetősen szorult helyzete az egyenlősítő tendenciából ered, ahogyan a 
küzdelem a már tárgyalt másik esetben is csak az individualizmus különböző 
változatai között dúl; és a kettő tulajdonképpen pontosan ugyanazt jelenti. 

E néhány gondolat talán elegendő, hogy képet adjon a jelenkori világ 
társadalmi feltételeiről, és hogy ezzel egyidőben bemutassa, a társadalmi 
szférában ugyanúgy, mint az összes többiben, csakis egyetlen út vezethet 
ki a jelenlegi káoszból: az intellektualitás restaurációja, aminek ismét egy 
elit kialakulásához kellene vezetnie. Elit jelenleg tulajdonképpen nem létezik 
Nyugaton, ugyanis az elnevezés a bizonyos értelemben pusztán kibontako- 
zatlan lehetőségeket reprezentáló néhány elszigetelt, elkülönült elemre nem 
vonatkoztatható. Ezek az elemek rendszerint alig többek tendenciáknál, tö¬ 
rekvéseknél, amelyek jóllehet elvezetik őket a modern szemléletmód elleni 
reakcióig, létük azonban igazán nem képes erre effektív hatást gyakorolni. 
Tulajdonképpen azt az igazi tudást, illetve azokat a rögtönözhetetlen tra¬ 
dicionális premisszákat nélkülözik, amiket a saját leleményességére hagyott 
intelligencia - különösen ilyen minden tekintetben rendkívül kedvezőtlen fel¬ 
tételek között - csak nagyon tökéletlenül és minimális mértékben képes pó¬ 
tolni. Ennek következménye a sok zavaros kísérlet, amelyek princípium és 
doktrinális támogatás hiányában többnyire tévútra siklanak; mellesleg a mo¬ 
dern világ azzal az abnormális szétszórtságával védelmezi magát, amiből még 
ellenfeleinek sem sikerül menekülniük. Mégpedig mindaddig, amíg tartják 
magukat azon a „profán” síkon, amelyen a modern „szellem”, mint kizárólagos 
és egyetlen otthonában, nyilvánvalóan elsőbbséget élvez; és valójában ponto¬ 
san ez mutatja meg, hogy minden látszat ellenére, a modern „szellem” még 
mindig milyen keményen kézben tartja őket. Emiatt képtelen aztán a leg¬ 
több - olykor akár kétségtelenül helyes törekvéseket ápoló - ember megérteni, 
hogy kezdeni csak a princípiumoknál lehet, és emiatt ragaszkodnak energi¬ 
áik néhány esetleges, társadalmi vagy hasonló területen való elfecsérléséhez, 
holott ezeken a területeken, ilyen feltételek mellett egyetlen igazi eredmény 
sem érhető el. Ezzel szemben az igazi elit ezekbe a szférákba közvetlenül nem 
is avatkozik be, illetve externális cselekvésbe sohasem bonyolódik; valójában 
egy, az emberek előtt ismeretlen, egyszersmind minél láthatatlanabb, annál 
hatalmasabb befolyás révén kell irányítania mindent. Elég csak megfigyelni 
a korábban említett, semmiféle igazi intellektualitást nem előfeltételező szug- 
gesztiók erejét, hogy képet kapjunk, egy intellektuális szintről származó, épp 
ezért jóval láthatatlanabb befolyás ereje mennyivel hatalmasabb lenne. Mert 

ez az erő a sokaságban honos megosztottság, az összes hazugság és illúzió 
keltette ernyedtség helyett a principiális egységbeli koncentráció révén mér¬ 
hetetlenné intenzifikálódna, és magává az igazság mindent elsöprő erejévé 
magasztosulna. 


Jegyzetek 

1 Amit az emberek véletlennek neveznek, az egyszerűen az okokat illető tudatlanságuk; 
ha az állítás, miszerint valami véletlenül történt, azt jelentené, hogy nem volt a megtörté- 
nésre oka, akkor ez az állítás kifejezésmódbeli ellentmondást tartalmazna. 

2 Aquinói Szent Tamást tanulmányozva az ember azt látja, hogy „numerus stat ex parte 
matériáé”. 

3 Ebben az esetben, akár az összes többiben, a valóság egyik illetve másik rendje közötti 
analógia szigorúan fordított értelemben érvényes. 

4 Ez a tendencia az, amit a hindu doktrína tamásnak hív, és a tudatlansággal, a sö¬ 
tétséggel társít. Abból, amit az összes analógia fordított érvényessége kapcsán fentebb 
elmondtunk, látható lesz, hogy a kérdéses összenyomás vagy összesűrítés diametrális el¬ 
lentéte a spirituális vagy intellektuális koncentrációnak, olyannyira, hogy valójában a sok- 
ságban való szétoszlással, szétszóródással áll összefüggésben, annak ellenére, hogy ez első 
pillantásra különösnek tűnhet. Ugyanez érvényes az egyenlőségelmélet szerint alulról, a 
legalsó szintről nyert uniformitásra is, ami homlokegyenest ellenkezője a legfelső, principi¬ 
ális egységnek. 

5 Ez az, amiért Dante Lucifer szimbolikus hazáját a föld centrumába helyezte, arra a 
pontra, ahol úgyszólván a nehézkedési erők minden irányból összefutnak; ebből a szem¬ 
pontból ez a spirituális vagy „mennyei” vonzáscentrummal ellentétes, amit a legtradicio- 
nálisabb doktrínák a Nappal szimbolizálnak. 

7. fejezet 

Anyagi civilizáció 


Mindabból, amit eddig elmondtunk egyértelműen kiderül, hogy teljesen jo¬ 
gos Kelet részéről a vád, miszerint a modern nyugati civilizáció merőben 
anyagi jellegű; csak anyagi irányban bontakozik ki, és akárhonnan nézze is az 
ember, előbb-utóbb szembekerül a materializálódás közvetett vagy közvetlen 
következményeivel. Ezen túlmenően azonban hozzá kell még tenni valamit 
az eddig elmondottakhoz: először is a „materializmus” szónak adható külön¬ 
böző jelentéseket kell tisztáznunk, ugyanis ha ezt használjuk a jelenkori világ 
fémjelzésére, a modernségre igényt tartó, egyszersmind önmagukat egyálta¬ 
lán nem materialistáknak tekintő emberek bizonyára tiltakozni fognak, és 
meg lesznek győződve, hogy ez pusztán rágalom; ily módon tehát e probléma 
kapcsán esetleg felmerülő félreértések eloszlatásával kell kezdenünk. 

Már önmagában sokatmondó, hogy a „materializmus” szó nem régibb a 
XVIII. századnál; a filozófus Berkeley vezette be, aki az anyag tudattól füg¬ 
getlen objektív realitását tételező elméletek jelölésére használta; aligha szük¬ 
séges mondani, hogy itt minket a szónak nem ez a jelentése érdekel, mivel 
mi mégcsak fel sem vetjük az anyag tudattól független objektív realitásának 
kérdését. Nem sokkal később a szó szűkebb jelentést vett fel, és ezt tulaj¬ 
donképpen a mai napig megőrizte; azon koncepció jelölője lett, amely szerint 
semmi más nem létezik csak anyag és ennek derivátumai. Érdemes megje¬ 
gyezni, hogy egy efféle elgondolás akkoriban teljesen új és egyértelműen a 
modern szemléletmód terméke, így tehát összefügg e szemlélet számos inhe- 
rens tendenciájával 1 . Ezúttal azonban mégis főként egy másik, jóval tágabb 
és kifejezettebb értelemben kívánunk a materializmusról szólni; ekkor a ma¬ 
terializmus egy átfogó mentális beállítottságot jelöl, amelynek az imént leírt 
koncepció, számos más ok közt, csak egy megnyilvánulása, és amely önma¬ 
gában minden filozófiai elmélettől független. Ez a mentális beállítottság el¬ 
sősorban az anyagi dolgokba való belefeledkezésként jellemezhető, legyen ez 
a belefeledkezés akár „elméleti”, akár már tisztán gyakorlati; és aligha vitat- 

ható, hogy kortársaink döntő' többségére ez a mentális beállítottság jellemző'. 

Az utóbbi évszázadok folyamán létrejött egész „profán” tudomány kizáró¬ 
lag az érzékvilág tanulmányozása, végletesen bezáródva ebbe a világba és az 
olyan munkamódszerekbe, amelyek csak ezen az egy területen alkalmazha¬ 
tóak; e proklamált „tudományos” módszerek minden más módszert kizárnak, 
ami egyenlő annak tagadásával, hogy lehetséges nem anyagi valóságokkal fog¬ 
lalkozó tudomány. Sokan vannak, akik osztják e nézetet, de még többen, akik 
kizárólag a kérdéses tudományoknak áldozzák magukat, mindezek ellenére 
mégis tiltakoznának ha materialistáknak vagy materialista filozófiai elmélet 
elfogadóinak neveznénk őket. Jónéhányan vannak aztán olyanok, akik öröm¬ 
mel tesznek vallásos hitet, és ez részükről kétség kívül őszinte is, azonban 
szcientifista attitűdjük semmiben sem különbözik a magukat nyíltan materi¬ 
alistáknak vallókétól. Gyakran merül fel vallási szempontból a kérdés, hogy 
a modern tudományt, mint ateistát, mint materialistát kell-e elutasítani; a 
kérdés azonban, szokás szerint, rosszul van feltéve: teljesen bizonyos, hogy a 
tudomány nem kinyilvánítottan ateista vagy materialista, nem hivatalosan, 
mint ez vagy az a filozófus, hanem pusztán előfeltevései következtében ta¬ 
gad bizonyos igazságokat; ily módon a modern tudománnyal kapcsolatban 
az ember csak de facto materializmusról, vagy ha szabad azt mondanunk, 
gyakorlati materializmusról beszélhet, de aminek veszélye - igen széles körű 
elterjedtsége révén - talán még hatalmasabb. Egy filozófiai attitűd, még a 
„professzionális” filozófusoké is, lehet nagyon felszínes; ehhez járul, hogy az 
ember a tételes tagadástól általában visszariad, a teljes közöny ellen azonban 
nincs kifogása; és ez az, ami a legfélelmetesebb, mivel valami elutasításakor 
az embernek bármilyen kis mértékben is, de gondolkoznia kell, míg ellenben 
a közömbös viselkedés lehetővé teszi a gondolkozás teljes mellőzését. Amikor 
a kizárólagosan materialista tudomány követeli, hogy az egyetlen lehetsé¬ 
ges tudománnyá váljék, amikor az embereket rászoktatják, hogy ezt olyan 
megkérdőjelezhetetlen szükségszerűségként fogadják el, amelyen kívül érvé¬ 
nyes tudomány nem lehetséges, és amikor minden elnyerhető oktatás arra 
törekszik, hogy ezt a tudományt - vagy ahogyan valójában nevezni kellene e 
felszínes „tudományosságot” - verje mindenkibe, vajon hogyan lehetnének az 
emberek nem vérbeli materialisták, vagy más szavakkal, hogyan ébredhetné¬ 
nek fel mélységes anyagba feledkezettségükből? 

A modern ember számára tulajdonképpen semmi sem létezik azon túl, 
ami látható vagy megfogható; és ha esetleg elvileg el is ismeri, hogy létez¬ 
het valami ezen túl, azt nem egyszerűen közvetlenül nem-ismertként, hanem 
„megismerhetetlenként” deklarálja, ami aztán mentesíti attól, hogy azon gon¬ 
dolkoznia kelljen. Igaz, hogy vannak, akik próbálnak bizonyos képet alkotni 
a maguk számára egy „másik világról”, azzal azonban, hogy semmi másra, 
kizárólag saját képzeletükre támaszkodnak, abban a földi világ hasonmását 

jelenítik meg, felruházva azt az e világhoz tartozó összes feltétellel, ideértve a 
teret, az idó't, só't egyfajta „finomtestiséget” is; a spiritualista elgondolásokról 
szólva másutt már rámutattunk az efféle durva materialista ábrázolások né¬ 
hány különösen kiugró példájára. Ha azonban ezek az elgondolások egy olyan 
szélsőséges esetet képviselnek, amelyben ez a jelleg a karikatúra szintjéig van 
túlozva, hibás lenne feltételezni, hogy mindez egyszerűen a spiritualizmushoz 
és az ezzel többé-kevésbé rokon szektákhoz kötődik. Sokkal általánosabb ér¬ 
telemben, a képzelet behatolása ez arra a területre, ahol nincs számára hely, 
és amelynek rendesen zárva kellene lennie előtte. Ez tulajdonképpen már 
önmagában is nagyon világosan mutatja a modern nyugatiak képtelenségét 
az érzékvilágon való túlhatolásra. Sokan vannak, akik nem látnak különb¬ 
séget a „látás” és a „képzelgés” között, néhány filozófus pedig, mint például 
Kant, odáig megy, hogy kijelenti, mindaz, ami nem fejezhető ki képekben 
szükségképpen „elgondolhatatlan” és „értelmezhetetlen”. Ugyanígy mindaz, 
amit spiritualizmusnak vagy idealizmusnak hívnak voltaképpen semmi más, 
mint egyfajta áttételes materializmus; és ez nem csak arra igaz, amit „ne- 
ospiritualizmusnak” hívnak, hanem magára a filozófiai spiritualizmusra is, 
még akkor is, ha ez határozottan antimaterialistának tartja önmagát. Az 
igazat megvallva, spiritualizmus és materializmus - a szavak filozófiai értel¬ 
mében, amikor is a kartéziánus dualizmus két oldalát képezik - külön-külön 
értelmezhetetlenek, s amiknek radikális szétválasztása egyfajta feloldhatatlan 
ellentétet eredményez; e szétválasztás óta az egész filozófia e két oldal között 
hányódik, anélkül, hogy képes lenne ezeken túljutni. Elnevezése ellenére a 
spiritualizmusnak semmi köze az igazi spiritualitáshoz; harca a materializ¬ 
mussal a legkisebb mértékben sem érintheti érdemben azokat, akik komo¬ 
lyabb álláspontot vesznek fel, és akik látják, hogy e két ellenfél alapjában 
véve nagyon közel áll ahhoz, hogy egymás ekvivalensévé legyen, és hogy szá¬ 
mos ponton színlelt szembenállásuk végül is semmi másba, mint merő nyelvi 
ellentétbe fullad. 

A modern ember általánosan képtelen elgondolni más tudományt, mint a 
számlálható, mérhető vagyis a csak anyagi dolgokét, tudniillik a mennyiségi 
szempont kizárólag ezekre érvényes; és pontosan a minőség mennyiségre ala- 
csonyításának igénye a modern tudomány fő jellegzetessége. Ez a tendencia 
jut el a feltevésig, miszerint nem lehetséges a szó valódi értelmében vett tu¬ 
domány, kivéve ott, ahol a mérést be lehet vezetni, és hogy nem lehetségesek 
tudományos törvények, kivéve azokat, amelyek mennyiségi viszonylatokat fe¬ 
jeznek ki. Ez a tendencia Descartes mechanisztikája révén jött létre, és bár 
a kartéziánus fizikát hamarosan lapátra tették, a mechanisztika - nem csak 
néhány egyéni véleményt, hanem a szcientifista tudás általános koncepcióját 
meghatározva - egyre nagyobb teret nyert. Ezen a szinten nem értik már, 
hogy a mérés lehetősége egy anyagba rejtett minőségből, mégpedig a hatá- 


72 




Anyagi civilizáció 


rozatlan oszthatóságából származik; egyébként úgy vélik, hogy mindaz, ami 
létezik, az szükségképpen mérhető is, s ez egyet jelent azzal, hogy csak anyagi 
dolgok létét feltételezik. Mint azt előzetesen elmondtuk, az anyag a megosz¬ 
tás, minden sokság princípiuma; a mennyiségi szempontnak adott elsőbbség 
- amely mint már megmutattuk, még a társadalmi szférában is fő tényező 
, képezi a fenti értelemben vett, katexochen materializmust; ez azonban 
nem feltétlenül jár együtt a filozófiai materializmussal, ami tulajdonképpen 
előtte haladt a modern szemléletmódba rejtett tendenciák kibontakoztatásá¬ 
ban. Nem fogunk elidőzni a minőséget a mennyiségre visszavezetni próbáló 
tévedésnél, sem az összes többé-kevésbé „mechanisztikus” jellegű magyará¬ 
zatkísérlet tökéletlenségénél. Nem ez jelenlegi célunk, és csak arra fogunk 
emlékeztetni ebben az összefüggésben, hogy a modern, kvantitatív, mecha¬ 
nisztikus tudománynak még az érzéki renden belül is csak kevés köze van a 
valósághoz, amelynek nagyobb része óhatatlanul kitér előle. 

A „valóságról” szólva eljutunk egy másik fontos problémához, ami sokak¬ 
nak elkerülheti a figyelmét, mindazonáltal a szóban forgó mentális beállított¬ 
ság jeleként felettébb figyelemre méltó; az emberek a „valóság” szót teljesen 
általánosan, kizárólag az érzéki rend jelölésre használják. Mivel minden nyelv 
egy nép vagy egy időszak mentalitását fejezi ki, így arra a következtetésre 
kell jutnunk, hogy a „valóság” szót a fenti értelemben használó nép számára 
mindaz, ami az érzékek által megragadhatatlan „nem valóságos”, mondhatni 
illuzórikus, sőt esetleges abszolút nem-létező. Ugyanakkor lehet, hogy ennek 
nincsenek tudatában, mindazonáltal szívük mélyén e negatív meggyőződést 
hordozzák, ha pedig ezt tagadják, az ember szinte biztos lehet benne, hogy 
tagadásuk - jóllehet erről általában fogalmuk sincs - pusztán a mentalitásuk¬ 
ból adódó néhány nagyon felszínes elem kifejeződése, vagy pusztán verbális. 
Ha valaki úgy érzi túlzunk, vizsgálja csak meg mit is fednek például a leg¬ 
több nép úgynevezett vallásos meggyőződései: bizonyos, feldolgozás nélkül, 
akadémikus és mechanikus úton könyv nélkül betanult elgondolásokat, ame¬ 
lyeket soha nem tesznek komolyabb megfontolás tárgyává, hanem csak em¬ 
lékezetükbe vésnek és alkalomadtán egy konvencionális, formális szertartás 
részeként elismételnek; ez minden, amit vallás elnevezésen érteni képesek. 
Már szóltunk a vallás „minimalizálásáról”, aminek a kérdéses verbalizmus 
csak egyik végállomását képezi, s ez az, amiért az úgynevezett „hívők” ép¬ 
pen annyira merülnek bele a gyakorlati materializmusba, mint a „hitetlenek”. 
Erre visszatérünk majd, először azonban végeznünk kell a modern tudomány 
materialista jellegének bemutatásával, mivel ez olyan téma, amely megkí¬ 
vánja, hogy különböző szemszögekből vizsgáljuk meg. 

Ismételten egy, már említett pontra kell utaltunk: a modern tudományok 
nem rendelkeznek ez elfogulatlan tudás jellemzőivel; csupán hívei szemében 
létező elméleti értékük nem más, mint álarc, ami mögött teljesen gyakor- 

lati megfontolások rejtőznek; ez a maszk teszi lehetővé egy álintellektualitás 
illúziójának fenntartását. Maga Descartes, fizikája kidolgozásakor, már rend¬ 
kívül érdeklődött az iránt, hogy hogyan lehetne abból mechanikai, orvostu¬ 
dományi, sőt morális rendszert extrahálni; ám a még hatalmasabb változást 
az angolszász empirizmus elterjedése eredményezte. Tudniillik a modern tu¬ 
domány oly nagy tekintélyét az általános közvélemény szemében majdnem 
kizárólag a gyakorlati eredmények teszik lehetővé, hiszen újfent itt jelennek 
meg a látható és megfogható dolgok. Állítjuk, hogy a pragmatizmus az egész 
modern filozófia végeredményét, illetve hanyatlásának végállomását jeleníti 
meg; a filozófiai pragmatizmuson túlmenően természetesen létezik, és régóta 
létezik, egy széles körű, nem szisztematizált pragmatizmus is, ami a filozófiai 
pragmatizmus viszonylatában olyan, mint a gyakorlati materializmus az el¬ 
méletiében, és ami valójában egybeesik azzal, amit „józan észnek” neveznek. 
Mi több, ez a majdnem ösztönös haszonelvűség elválaszthatatlan a mate¬ 
rialista beállítottságtól, mivel a „józan ész” a földi dolgokon való túl nem 
tekintésben, valamint mindannak a tagadásában áll, aminek nincs közvet¬ 
len gyakorlati folyománya. Elsősorban a „józan ész” az, ami csak az érzékek 
világát látja valóságosnak, és ami azt állítja, nincs más tudás, csak ami az 
érzékekből ered; ehhez jön még az is, hogy a tudás eme korlátolt formájának 
is csak annyiban tulajdonít értéket, amennyiben az lehetőséget nyújt vagy 
anyagi szükségletek, vagy valamiféle zavaros szentimentalizmus kielégítésére, 
hozzátéve, hogy a szentimentalitást - és ezt a kortárs moralizmus megdöb¬ 
benését megkockáztatva nyíltan ki kell jelenteni - tulajdonképpen teljesen 
az anyagba merülés eredményezi. Itt már nem marad hely az intelligen¬ 
cia számára, vagy legfeljebb annyiban, amennyiben beleegyezik gyakorlati 
célok elérésének szolgálatába és odáig aljasodik, hogy pusztán az emberi 
individualitás legalacsonyabb, testi szükségleteinek megteremtését szolgáló 
eszközzé, Bergson jelentésteljes kifejezését használva, „szerszámkészítő szer¬ 
számmá” váljék; és ez az igazsággal szembeni végletes érzéketlenség nemzi a 
pragmatizmus összes változatát. 

Ilyen feltételek mellett az ipar többé nem pusztán alkalmazása a tudo¬ 
mánynak, amitől ennek önmagában teljesen függetlennek kellene maradnia; 
ez válik a tudomány okává és igazolójává, egy olyan úton, ahol a dolgok 
közötti normális viszonyok ismételten megfordulnak. Amin a modern világ 
minden erejével iparkodik - éppen amikor a maga sajátos módján a tudo¬ 
mány útján kíván haladni - tulajdonképpen semmi egyéb, mint ipar- és gép¬ 
fejlesztés; és amidőn ily módon keresi az anyag feletti uralmat és annak saját 
szolgálatába hajtásának módját (ahogyan arról a mű elején szóltunk) az em¬ 
ber válik végül a gép rabszolgájává. Nemcsak, hogy gépek feltalálására vagy 
konstruálására korlátozza intellektuális ambícióját - ha a világ jelenlegi álla¬ 
potában használható még egyáltalán ez a kifejezés -, hanem végül ténylegesen 

géppé válik ő is. Tulajdonképpen nemcsak a tudósok, hanem a szakemberek 
és a munkások is elszenvedik a specializációt, amit bizonyos szociológusok 
oly hangzatos frázissal még „munkamegosztásnak” hívnak; a fentiek számára 
pedig mindez az intelligens munka teljes lehetetlenné válását eredményezi. 
Teljesen eltérően a hajdani kézművesektől, merőben a gépek rabszolgáivá, 
úgyszólván gépalkatrésszé süllyednek. Pusztán mechanikus úton állandóan 
bizonyos meghatározott mozdulatokat végeznek, amelyek - a lehető legcse¬ 
kélyebb időveszteség elérése végett - mindig ugyanazok és mindig ugyanazon 
a módon hajtandók végre; legalábbis a „haladás” állítólagosán legemelkedet- 
tebb állomását képező amerikai módszer ezt követeli meg. A magasztos cél 
egyre rövidebb idő alatt egyre többet termelni; a munka benső minősége 
nem lényeges, csak a mennyiség a fontos, ami ismét visszavezet a már más 
összefüggésekben is megtett észrevételhez: a modern civilizáció tényleg hív¬ 
ható mennyiségi civilizációnak; és ez csak más kifejezésmód arra, hogy anyagi 
civilizáció. 

Aki eme igazság további bizonyítékát keresi, megtalálhatja abban a bor¬ 
zasztó fontosságban, amit a gazdasági tényezőknek tulajdonítanak manapság 
a népek életében ugyanúgy, mint az egyénekében: ipar, kereskedelem, üzlet 
számítanak olyan dolgoknak, amire az életet szentelni érdemes; és ez egy¬ 
bevág a már említett ténnyel, miszerint a modern társadalomban jószerivel 
egyetlen rangbeli különbséget ismernek, és ezt is az anyagi helyzet határozza 
meg. A politikát végképp az üzlet irányítja, és már- már az emberi kapcsola¬ 
tokat is kizárólag a kereskedelmi vetélkedés szabja meg; lehetséges azonban, 
hogy mindez csak látszat, és hogy e tényezők valójában nem annyira indító¬ 
okok, mint inkább cselekvési eszközök, mégis az efféle eszközváltás világosan 
jelzi annak az időszaknak a karakterét, amelyet ezek kielégítenek. Mi több, 
kortársaink szilárd meggyőződése, hogy a történelmi eseményeket szinte ki¬ 
zárólag a gazdasági feltételek szabják meg, és úgy képzelik, hogy ez majd 
továbbra is így lesz; még egy olyan elméletet is kieszeltek, amely szerint 
egyedül a gazdasági tényezők magyaráznak meg mindent, és ezt felettébb je¬ 
lentésteljesen „történelmi materializmusnak” nevezték. Itt ismét látható azon 
szuggesztiók egyikének hatása, amelyekre fentebb utaltunk, a szuggesztióké, 
amelyeknek ereje mindössze abban áll, hogy összhangban vannak az általá¬ 
nos mentalitás tendenciáival; e szuggesztiók következtében tényleg gazdasági 
tényezők határoznak meg majdnem mindent, ami a társadalmi szférában tör¬ 
ténik. Igaz, hogy a tömegeket ilyen vagy olyan módon mindig vezették, és 
lehet azt mondani, hogy történelmi szerepük mindenekelőtt abban áll, hogy 
engedik magukat vezetni, mivel a tiszta passzív elemet, a szó arisztotelészi 
értelmében vett „anyagot” képviselik. Azonban manapság a tömegeket veze¬ 
tendő, elég pusztán, ez egyszer a szó általános értelmében vett, anyagi esz¬ 
közökkel rendelkezni, ami világosan megmutatja, hogy korunk milyen mélyre 

is süllyedt. Ezzel egyidőben persze a néptömegekkel elhitetik, hogy nin¬ 
csenek irányítva, hanem saját jószántukból tevékenykednek és önmagukat 
kormányozzák, a tény pedig, hogy ezt ezek el is hiszik olyan jel, amelyből 
könnyedén lehet következtetni ostobaságuk mértékére. 

Gazdasági tényezőkről szólva, megragadjuk az alkalmat egy ezzel a té¬ 
mával kapcsolatos széles körben elterjedt illúzió, nevezetesen annak a fel¬ 
vetésnek a leleplezésére, miszerint a kereskedelem területére alapozott kap¬ 
csolatok szolgálhatják a népek egymáshoz közelebb hozását és barátságokat 
alakíthatnak ki emberek között: nos, hatásuk ennek valójában pontosan az 
ellenkezője. Az anyag, mint azt több ízben megmutattuk, lényegileg a sokság 
és a megosztás alapelve, következésképpen a viszály és a konfliktus forrása; 
mindegy, hogy népek vagy egyének esetében, de az üzlettársat csak a gazda¬ 
sági terület érdekli, és tulajdonképpen más nem is érdekelheti. Mérhetetlen 
naivság azt feltételezni, hogy a Nyugat majd az ipar, illetve az ettől elválaszt¬ 
hatatlan modern tudomány segítségével lesz képes a Kelettel való kapcsola¬ 
tait rendezni; ha Kelet végül is rááll majd az ipar, mint szükségszerű rossz 
meghonosítására, ez kizárólag arra lesz jó, hogy - saját létének a nyugati 
invázióval szembeni megvédése érdekében - felfegyverkezhessen. Világosan 
lehet látni mi fog történni: azok a keletiek, akik gazdaságilag felveszik Nyu¬ 
gattal a versenyt, így csak egyetlen cél érdekében tehetnek: megszabadulni 
a pusztán brutális erőn és anyagi hatalmon alapuló idegen elnyomástól, amit 
maga az ipar éltet; erőszak pedig erőszakot szül, azt azonban szintén fel kell 
ismerni, hogy a kirobbanó háborúkért korántsem a keletiek a felelősek. 

Félretéve a Kelet-Nyugat közötti kapcsolat problémáját, könnyű belátni, 
hogy az ipari kibontakozás egyik legfeltűnőbb következménye a hadászati esz¬ 
közök folyamatos tökéletesedése és romboló erejük vészjósló ütemű növeke¬ 
dése. Ez önmagában elég kellene legyen, hogy elkergesse a modern „haladás” 
bizonyos bámulóinak pacifista álmait; azonban az álmodozók és idealisták 
javíthatatlanok, és naivságuk úgy tűnik nem ismer határokat. Az olyannyira 
felkapott „humanitarianizmus” nyilván még arra sem érdemes, hogy reá ko¬ 
molyabb szót vesztegessünk: az azonban különös, hogy az emberek egyre 
többet beszélnek „világbékéről” akkor, amikor a háborúk okozta pusztítás 
minden eddigieket messze felülmúl, és nemcsak mert a pusztító eszközök 
megsokszorozódtak, hanem azért is, mert - mivel a háború többé nem vi¬ 
szonylag kis létszámú, kizárólag hivatásos katonákból álló hadseregek között 
folyik - mindkét oldalon mindenki válogatás nélkül bevetésre kerül, ideértve 
azokat is, akik katonai szolgálatra a legkevésbé sem alkalmasak. íme egy 
további megdöbbentő példája a modern felforgatásnak, amit kizárólag azok 
élveznek, akik nagy gondot fordítanak arra, hogy egy „tömegfelkelés” vagy 
egy „általános mozgósítás” mintegy magától értetődjön és, hogy néhány el¬ 
hanyagolható kivétellel mindenki készen álljon az „uniformizált nemzet” agy- 

rémének megvalósítására. Ebben egyébként ismét az egyedül a számok ha¬ 
talmába vetett tévhit következménye fedezhető' fel; ez - összhangban a mo¬ 
dern civilizáció mennyiségi karakterével - borzalmas harci tömegeket lendít 
mozgásba; ugyanakkor az egalitarizmus itt is önkifejezésre talál, akárcsak az 
olyan szisztémákban, mint amilyen az „iskolakötelezettség” vagy az „általá¬ 
nos választójog”. Szabad legyen hozzátennünk, hogy a tömegháborúk szintén 
csak egy további speciálisan modern jelenség, a „nemzetek” kialakulása révén 
váltak lehetővé, amelyek egyrészről a feudális rend lerombolásának, másrész¬ 
ről a magasztos középkori keresztény egység szétzüllesztésének következmé¬ 
nyei; és anélkül, hogy elidőznénk olyan gondolatoknál, amelyek túlságosan 
messzire vezetnének, engedtessék még rámutatnunk, hogy a helyzet csak to¬ 
vább rosszabbodik, ha továbbra sem ismeri el senki a szellemi tekintélyt, 
amelynek normális feltételek mellett - pontosan lényegéből adódó metapoliti- 
kai pozíciója folytán - a törvényes irányító szerepét kellene játszania. A szel¬ 
lemi tekintély elutasítása újfent ugyanaz, mint a gyakorlati materializmus; 
és sokszor még azok is akadályozzák a szellemi tekintély társadalmi szférára 
való minden igazi, gyakorlati hatását, vagy abba való beavatkozási lehetősé¬ 
gét, akik e tekintélyt elméletileg elismerik; és ez az akadályoztatás pontosan 
ugyanazon az úton megy végbe, mint amelyen kiűzik a vallást hétköznapi 
életük gondjaiból; mindez ugyanannak a szemléletmódbeli perverziónak az 
eredménye, amely mind a közösségi-, mind a magánéletben uralkodik. 

Még ha el is fogadjuk, hogy az anyagi kibontakozásnak - jóllehet csak na¬ 
gyon viszonylagos szempontból - vannak bizonyos előnyei, ez éppen az imént 
jelzett következmények láttán elvezet a kérdéshez, hogy nem túl nagy-e az 
ára ezeknek. És ekkor még nem szóltunk azokról az összehasonlíthatatlanul 
értékesebb dolgokról, amelyek feláldozódnak ennek az egysíkú kibontakozás¬ 
nak, és nem utaltunk a magasabb tudásra, ami feledésbe merült, az intel- 
lektualitásra, ami elveszett és a spiritualitásra, ami a semmibe tűnt. Tisz¬ 
tán érdemei alapján vizsgálva a modern civilizációt, határozottan állítjuk, 
hogy ha létrehozott műveinek előnyeit és hátrányait egymással szembeállíta¬ 
nánk, az eredmény mindent alaposan összevetve negatívumnak bizonyulna. 
A találmányok, amelyeknek száma jelenleg egyre nagyobb ütemben növek¬ 
szik, annál veszélyesebbek, minél inkább olyan erőket hoznak működésbe, 
amelyeknek igazi természete a találmányokat felhasználók előtt tökéletesen 
ismeretlen; és ez a nem ismerés a legékesebb bizonyítéka a modern tudomány, 
mint magyarázó eszköz hitványságának, és ami tulajdonképpen csak akkor 
tekinthető tudásnak, ha az ember figyelmét kizárólag a fizikai tartományra 
korlátozza. Ugyanakkor az a tény, hogy egy ekkora tudatlanság egyáltalán 
nem hiúsítja meg a gyakorlati alkalmazásokat, azt bizonyítja, hogy ez a tu¬ 
domány valójában kizárólag gyakorlati célokra irányul, és hogy kutatásainak 
egyetlen közös célja: az ipar. A modern, akár nem kifejezetten emberirtásra 

gyártott, mindazonáltal például a természeti környezetben még így is éppen 
elég, nem is gyanított katasztrófát okozó, újabb és újabb találmányok ve¬ 
szélye a továbbiakban aligha megjósolható mértékig fog fokozódni, miáltal 
(mint már jeleztük) egyáltalán nem valószínűtlen, hogy a modern világ ép¬ 
pen e találmányok révén pusztul majd el, hacsak nem tér le eddigi útjáról 
sürgősen, ameddig azt az idő egyáltalán még engedi. 

Azonkívül nem elegendő kizárólag veszélyes oldaluk alapján elutasítani 
a modern találmányokat; ennél ugyanis súlyosabb a probléma. Tudniillik 
az „előnyök” felőli értesülés az úgynevezett „haladás” igazolójául szolgálhat, 
és amit még jóvá is lehetne hagyni azzal a feltétellel, hogy szerét ejtjük ki¬ 
mondani, szó sincs másról, mint puszta anyagi haladásról; ám ezek a sokak 
által nagyra tartott „előnyök” nem nagyon nagy mérvű illúziók-e? Napjaink 
embere ezekkel az eszközökkel akarja „jólétét” növelni; nézetünkben a maga 
elé tűzött cél - ha egyáltalán elérhető - aligha ér meg ekkora erőkifejtést; 
sőt, mi több, ez a cél, még ha elérik is, felettébb kétes értékű. Először is, 
figyelembe kell venni, hogy nem mindenkinek ugyanolyan az ízlése és nem 
egyformák a szükségletei, és hogy még mindig sokan vannak, akik szívesen 
elkerülnék a modern hajszát és száguldási monomániát, de akiknek erre nincs 
többé reménye; merheti-e valaki azt állítani, hogy az ilyen emberek számára 
„előnyt” jelent mindazoknak a rájuk erőszakolása, ami tökéletesen ellenkezik 
természetükkel? Erre majd azt válaszolják a modernek, hogy ilyen ember ma 
már alig van, és igazolásnak tekintik ezt arra, hogy elhanyagolható kisebb¬ 
ségként kezeljék őket; itt, akárcsak a politika mezején, a többség arrogánsán 
jogot formál a kevesek lehengerlésére, amelynek magától értetődően nincs 
létjogosultsága, merthogy ennek egész léte dacol az uniformitásra irányuló 
egalitarista mániával. Ha azonban pusztán Nyugat helyett az emberiség egé¬ 
szét vesszük tekintetbe, a kérdés más megvilágítást nyer: az előbbi többség 
kisebbséggé válik. Máshogy kell tehát érvelniük ebben ez esetben: végletes el¬ 
lentmondásba keveredve az „egalitaristák” „fensőbbrendűségük” nevében pró¬ 
bálják civilizációjukat az egész világ fölébe helyezni és bajba sodorni ezáltal 
azokat is, akik soha nem kérték fel őket semmire; és mivel ez a „fensőbbren- 
dűség” kizárólag materialista szempontból létezik, teljesen természetes, hogy 
a legdurvább eszközöket használják elfogadtatásához. És ha az általános köz¬ 
vélemény teljesen jóhiszeműen be is veszi a civilizáció ürügyét, vannak azért 
olyanok is, akik szemében mindez nem egyéb, mint hódító törekvések, gazda¬ 
sági ambíciók leplezésére szolgáló álszent és moralizáló félrevezetés. Korunk 
voltaképpen egy példátlanul stupid korszak, amelyben számtalan emberrel 
elhitethető, hogy egy nép boldoggá tehető rabigába kényszerítéssel, számára 
a legfontosabbtól, saját civilizációjától való megfosztással, egy másik faj által 
kiagyalt módszerek és intézmények és a legundorítóbb típusú munkák ráerő- 
szakolásával, avégett, hogy néhány, számára teljesen haszontalan dologhoz 

hozzájusson. A helyzet az, hogy a modern Nyugat képtelen tolerálni, hogy 
más emberek jobban szeretnek kevesebbet dolgozni és a szerényebb élettel 
megelégedni; mivel csak a mennyiség számít, és mert mindazt, ami kiesik az 
érzékek köréből nem-létezőnek tartják, magától értetődőnek veszik, hogy aki 
nincs feldúlt lelkiállapotban, és aki anyagi értelemben nem produkál egyre 
többet és többet, az „semmittevő”. 

Anélkül, hogy külön szólnánk a keleti népek körében megfogalmazódó 
általános véleményről, ezt bizonyítandó elég csak a kontemplatív rendekkel 
szemben, még a magukat vallásosaknak tekintő körök által is felvett maga¬ 
tartás megemlíteni. Egy ilyen világban nincs többé szigetnyi hely sem az in¬ 
telligenciának, sem semminek, ami tisztán bensőséges természetű, mivel ezek 
olyan valóságok, amelyek nem láthatók, nem foghatók, nem számolhatók, 
nem mérhetők; kizárólag a kifelé irányuló cselekvés különféle változatainak 
van helye, legyenek azok akár a legtökéletesebben értelmetlenek. Ezért nem 
meglepő, ahogy az angolszász sportőrület napról-napra egyre nagyobb tért 
hódít: a modern világ eszményképe az „emberállat”, amely izomerejét tető¬ 
fokára gyúrta, hősei az atléták, mégha azok teljesen állatiasak is; ők keltik 
fel a közrajongást, hőstetteik pedig, hogy a csőcselék szenvedélyes érdeklő¬ 
dését alázatosan szolgálják. Egy világ, amelyben efféle dolgok a mérvadóak 
valóban mélyre süllyedt és láthatóan közeledik végéhez. 

De engedtessék meg, hogy egy pillanatra azoknak az álláspontjáról szem¬ 
léljük az eseményeket, akiknek eszményképük az anyagi jólét, és akik ezért 
örvendeznek mindannak a többletnek, amivel a modern „haladás” látja el az 
életet. Vajon teljesen bizonyos az, hogy ezek nem bolonddá tett emberek? 
Vajon igaz az, hogy gyorsabb kommunikációs eszközök és más hasonló jellegű 
dolgok birtoklása folytán, egy feldúltabb, zavarosabb életstílus felvételével az 
emberek boldogabbak manapság, mint korábban voltak? A válasz részünkről 
egyértelmű nem, hiszen hogyan lehetne egy állandó egyensúlytalanság igazi 
boldogság előfeltétele. Azonkívül nagyobb vagyon nagyobb esély a veszte¬ 
ségre, amitől máris kész a boldogtalanság; a modern civilizáció egyre több és 
több álszükséglet kielégítésére törekszik, ugyanakkor, mint már elmondtuk, 
egy kielégített vágy után mindig jön egy újabb, és ha egyszer valaki elindul 
ezen az úton, rendkívül nehéz, sőt - hogyha nincs, ami korlátot szab - szinte 
lehetetlen valamely részletponton megállni. Nem lenne nehéz az embereknek 
olyan dolgok nélkül boldogulniuk, amelyek korábban nem léteztek, vagy ame¬ 
lyekről még csak nem is álmodtak soha; most ellenben szenvedésre vannak 
kárhoztatva ha elveszítik e dolgokat, mivel szokásukká vált, hogy szükség¬ 
leteknek tekintsék ezeket, azzal a folyománnyal, hogy ezek számukra tulaj¬ 
donképpen tényleg szükségletekké is lettek. A modern ember tehát minden 
lehetséges módon küzd, hogy megszerezze a szemében egyedül méltányolható 
„anyagi jólét” összes eszközét; csak a „pénzcsinálás” érdekli, mert a pénz az, 

ami lehetővé teszi számára a dolgok megszerzését, a pénz, amiből több egyre 
többet követel, a pénz, ami újabb és újabb álszükségleteket tár fel, a pénz, 
aminek hajszolása válik végül életének egyetlen szánalomraméltó szenvedé¬ 
lyévé. 

Innen az irgalmatlan versengés, amelyet bizonyos evolucionisták „a létért 
való küzdelem” név alatt tudományos törvény rangjára emeltek, és aminek 
logikai következménye, hogy csak a szó szoros anyagi értelmében vett lege¬ 
rősebbeknek van létjogosultsága. Innen a szegények irigysége, sőt gyűlölete 
a gazdagok iránt; hogyan is mulaszthatják el a lázadást azok, akiknek az 
egyenlőségelméletet prédikálják, miközben maguk körül a dolgok leganya¬ 
gibb, számukra legérzékenyebb szintjén mindenütt egyenlőtlenséget látnak? 
Ha egy szép napon a modern civilizációnak a tömegekben felgerjedt feneket¬ 
len étvágy által pusztulnia kell, az ember vak lenne, ha ebben nem velejéig 
romlottságának jogos büntetését, vagy hogy mellőzük a moralitás nyelvét, 
nem saját tetteinek elkerülhetetlen visszahatását látná. így szól az Evan¬ 
gélium: „a kik fegyvert fognak, fegyverrel kell veszniük”; azok, akik leverik 
az anyag brutális erőinek láncát, ugyanezektől az erőktől összezúzatva, attól 
pusztulnak majd, aminek többé már nem mesterei; ha egyszer uralatlanul let¬ 
tek mozgásba lendítve, nem remélheti senki, hogy vég nélkül féken tarthatja 
az anyagi erők fatális áradatát. Magától értetődő következmény ez, és mind 
a természet, mind az emberi csőcselék által hordozott erőkre vonatkozik; 
tudniillik az anyag törvényei olyanok, hogy magukkal sodorják és könyörte¬ 
lenül elpusztítják azt, aki a felettük való uralomra tör anélkül, hogy magát 
az anyagvilág fölé emelte volna. Azt is mondja az Evangélium: „egy város 
vagy háznép sem állhat meg, amely meghasonlik magával”, és ez a mondás 
tökéletesen áll a modern világra is anyagi civilizációjával, amely pontosan 
anyagi léténél fogva soha nem mulaszthatja el, hogy ahol lehet viszályt és 
megoszlást okozzon. A következtetés magától értetődik, és további vizsgá¬ 
lódásokhoz való fellebbezés nélkül is meg lehet teljes bizonyossággal előre 
mondani, hogy ez a világ hamarosan tragikus véget ér, hacsak nem áll útjá¬ 
ban egy legalább olyan radikális, mint amilyen tökéletes irányváltást jelentő 
változás, mégpedig azonnal! 

A modern civilizáció materializmusáról szólva tisztában vagyunk vele, 
néhányan a szemünkre vetik majd, hogy nem vettünk figyelembe bizonyos 
elemeket, amelyek, legalábbis látszólag, enyhítik e materializmust; erre azt 
válaszolhatjuk, hogy ha ezek az elemek nem léteznének, e civilizációnak min¬ 
den valószínűség szerint már régen nyomorultul el kellett volna enyésznie, 
így tehát egy pillanatig sem vitatjuk, hogy léteznek ilyen elemek, másrészről 
azonban ne legyenek illúzióink ezekkel kapcsolatban sem: közöttük először 
is azok a különböző filozófiai irányzatok, amelyeket olyan megjelölések fog¬ 
nak össze, mint a „spiritualizmus” és az „idealizmus”, semmivel sem érnek 

többet, mint azok a kortárs tendenciák, amelyek a moralizmus és a szenti- 
mentalizmus alakjába bújnak. Ennek miértjét már tisztáztuk, és itt pusz¬ 
tán arra emlékeztetnénk, hogy számunkra e szempontok nem kevésbé „pro¬ 
fánok”, mint az elméleti vagy a gyakorlati materializmus, és a valóságban 
sokkal kevésbé állnak ezektől távol, mint látszólag. Másodszor, ha létez¬ 
nek még az igazi spiritualitás maradványai, akkor azok rendíthetetlenül a 
modern szemléletmód dacára és ellenében lépnek fel. A spiritualitás eme 
maradványai, amennyiben tényleg nyugatiak, csak a vallásban találhatóak 
meg; már említettük azonban, hogy mennyire leszűkült a vallás manapság, 
milyen korlátolt, középszerű koncepciókhoz tartják még híveik is magukat, 
és hogy melyik ponton veszíti el az intellektualitást, vagy ami ugyanaz, az 
igazi spiritualitást; ilyen feltételek mellett, ha maradtak még bizonyos lehe¬ 
tőségek, azok pusztán látens állapotban léteznek, tényleges hatásuk pedig 
jelenleg igen csekély mértékű. Mindazonáltal érdemes megfigyelni a vallási 
tradíció életerejét, amely akkor is ha belemerült így egyfajta virtuális álla¬ 
potba, minden, a századok hosszú során át ellene irányzott megfertőzési és 
elpusztítási kísérlet dacára még mindig fennmaradt. Azoknak, akik képesek 
mérlegelni, ebben a rezisztenciában észre kell venniök egy „emberfeletti” ha¬ 
talom jeleit; mégegyszer meg kell azonban ismételnünk, hogy ez a tradíció 
sem a modern világhoz, sem annak egyetlen eleméhez nem tartozik, hanem 
a modern világ irányulásainak és törekvéseinek diametrális ellentéte. Ezt a 
lehető leghatározottabban kell leszögezni, nehogy valaki felesleges erőfeszí¬ 
téseket tegyen ezek összeegyeztetésének irányában; jól meg kell érteni, hogy 
a szó valódi értelmében vett vallásos létszemlélet és a modern szemléletmód 
között csakis kibékíthetetlen ellentét létezhet. Minden kompromisszum az 
előző romlását és ez utóbbi erősödését jelenti, illetve ehhez járul még az is, 
hogy a modern „szellem” önnön puszta erősödésével még nem lesz kibékítve, 
mert célja kizárólag mindannak a maradéktalan elpusztítása lehet, ami az 
emberiség körében egy az emberinél magasabb valóság tükröződése. 

Mondják, a modern Nyugat keresztény, ez azonban tévedés: a modern 
szemléletmód antikrisztusi, hiszen javíthatatlanul antireligiózus; antireligi- 
ózus, mert egy még átfogóbb értelemben antitradicionális; ez félreismerhe¬ 
tetlen jellegzetessége, és amit világra szül ugyanolyan, mint ő maga. Két¬ 
ségtelen, hogy valami a kereszténységből átszivárog napjaink antikrisztusi 
civilizációjába; ez utóbbinak, saját zsargonját használva, még „leghaladóbb” 
képviselői is kénytelenek voltak, és kénytelenek mindmáig alávetni magukat 
akaratlanul és talán tudattalanul bizonyos közvetett keresztény hatásnak; 
legyen bármennyire radikális a múlttal való szakítás, sohasem lehet olyan 
tökéletes, hogy minden folytonosság megszakadjon. Mi több, állítjuk, hogy 
mindaz, ami érték még felfedezhető a modern világban, a kereszténységből 
került ide, legfeljebb a kereszténységen keresztül, minthogy a kereszténység 

magával hozta a korábbi tradíciók teljes örökségét és életben tartotta azt 
mindaddig, amíg a helyzet Nyugaton azt lehetővé tette; látens lehetőségeket 
pedig még mindig tartalmaz. Ám él-e még valaki, akár a magukat kereszté¬ 
nyeknek nevezők között, akinek érdembeli tudomása lenne manapság ezekről 
a lehetőségekről? Hol vannak azok a katolikusok, akik ismerik a felszínesen 
előadott doktrína mélyebb jelentéseit, és akik nem elégedve meg egy többé- 
kevésbé felszíni és inkább szentimentális, mint intelligens útba vetett hittel, 
valódi tudás birtokában a tradíciót sajátjuknak tudják? Lennie kell legalább 
néhány igaz férfiúnak, akiknek léte lenne a legnagyobb, s talán az egyetlen 
remény a Nyugat orvoslására; úgy tűnik azonban, hogy senki sincs már, akire 
számíthatnánk: de vajon csak, mint a nagy keleti bölcsek, valamifajta titok¬ 
zatos menedékbe vonultak azok, akikről szólunk, vagy még ezt a reményt is 
végleg fel kell adnunk? Nyugat a középkorban volt keresztény, most azonban 
nem az; és ha valaki azt vetné fel ez ellen, hogy válhat még azzá, azt feleljük 
majd, hogy nincs ember, aki ezt nálunk jobban szeretné, hozzátéve, hogy ez 
még azelőtt elkövetkezhet, mielőtt mindaz, amit ma magunk körül látunk 
reményre serkenthetne. Ne legyen azonban senki, aki áltatja magát e téren: 
ha ennek meg kell történnie, a modern világnak végleg befellegzett! 


Jegyzetek 

1 A XVIII. századot megelőzően ott voltak a „mechanisztikai” elméletek, a görög atomis¬ 
tákéitól egészen a kartéziánus fizikáig; mindazonáltal a mechanisztika a materializmussal a 
köztük lévő rokonságból következő bizonyos hasonlóságok ellenére sem tévesztendő össze. 

Mint már említettük a modern felforgatás Nyugatról indult el, ugyanakkor 
teljesen lokális jelenségként itt is maradt a legutóbbi időkig. Mára azonban 
a folyamat olyan horderejűvé lett, hogy másutt sem lehet többé figyelmen 
kívül hagyni: a felforgatás beindult mindenhol, és úgy tűnik már Kelet sem 
tud ellenállni. Jóllehet a nyugati invázió korántsem újkeletű, mindazonáltal 
idáig csak más népek többé-kevésbé erőszakos elnyomására korlátozódott, s 
hatása nem érvényesült a politikai és gazdasági területeknél mélyebben: a 
számos, különböző álruhákban munkálkodó propaganda minden fáradozása 
ellenére, a keleti gondolkozásmód sértetlen maradt minden deviációtól, és az 
ősi tradicionális civilizációk érintetlenül fennmaradtak. Ezzel szemben ma 
már vannak szinte teljesen „elnyugatiasodott” keletiek, akik feladják saját 
tradíciójukat és átveszik a modern szemléletmód összes aberrációját, hogy 
aztán mint az európai és amerikai egyetemeken eltévelyített, denaturált ele¬ 
mek saját országaikban is zavar és konfliktus okozóivá legyenek. Ugyanakkor 
jelentőségüket, legalábbis pillanatnyilag, nem érdemes eltúlozni: a nyugati 
ember hajlamos azt gondolni, hogy ez a néhány kirívó egyén képviseli a je¬ 
lenkori Keletet, míg ellenben ezek jelentősége se túlságosan széles körűnek, 
se különösebben mélynek nem tekinthető. Ezt a tévedést könnyű megmagya¬ 
rázni, miután az igazi keletiek egyáltalán nem próbálnak ismertekké válni, 
hogy aztán Nyugat elutasítsa őket, és ha szabad azt mondani csak a moder¬ 
nisták szeretnek előtérben tenni, írni, beszédeket tartani és más egyéb felszí¬ 
nes tevékenységekben szépelegni. Mindazonáltal antitradicionális mozgalom 
könnyen teret nyerhet, így minden eshetőséget, még a legkedvezőtlenebbeket 
is fontolóra kell venni. A tradicionális szellemiség lassan úgyszólván vissza¬ 
húzódik önmagába, amivel egyidőben az ezt őrző igazi spirituális centrumok 
még inkább zártakká, még nehezebben megközelíthetőekké válnak; és ez az 
általános bezárulás ténylegesen megfelel annak, aminek a kali-yuga utolsó 
fázisában végbe kell mennie. 

Engedtessék meg, hogy nagyon határozottan kimondjuk, a modern szem¬ 
léletmód kifejezetten nyugati eredetű, épp ezért a hatása alá kerülőket szel¬ 
lemileg nyugatiaknak kell tekintenünk, még akkor is ha születésileg keletiek; 
számukra minden keleti eszme tökéletesen idegen, és a keleti doktrínákkal 
szembeni ellenségeskedésük egyetlen mentsége is csak az lehetne, hogy eze¬ 
ket végletesen nem ismerik. Figyelemreméltó, egyszersmind feloldhatatlan 
ellentmondást rejt, hogy az intellektuális, helyesebben a kontraintellektuális 
„elnyugatiasodás” kollaboránsai politikai síkon olykor éppenséggel „nyugatel¬ 
lenesekként” lépnek fel. Nincs azonban ebben semmi meglepő: tudniillik 
ezek a körök szorgalmazzák a különböző „nemzetek” kialakulását Keleten, 
jóllehet a tradicionális létszemlélettel minden nacionalizmus esszenciálisán 
szembenáll; lehetséges, hogy szembe akarnak szállni az idegen elnyomással, 
csakhogy eközben nyugati metódusokat kezdenek használni, pontosan olya¬ 
nokat, amilyeneket a nyugati népek használnak az egymás elleni harcokban; 
és valószínűleg pontosan ez létük igazi értelme. Valójában ha a dolgok elérnek 
arra a pontra, ahol az ilyen metódusok alkalmazása kikerülhetetlen, a kétes 
munkamódszer csak a közösség azon elemeinek felhasználásával valósítható 
meg, akiknek minden kapcsolatuk megszakadt a tradícióval. Ennek fejében 
lehetnek e célra ideiglenesen hasznosak ezek az elemek, majd miként maguk 
a nyugatiak is, mellőzhetőek. Azonkívül teljesen logikus lenne, ha a nyuga¬ 
tiak által terjesztett téveszmék maguk a Nyugat ellen fordulnának, miután 
semmi mást, kizárólag meghasonlást és pusztulást nemzhetnek. Ezek miatt 
a téveszmék miatt fog a modern világ ilyen vagy olyan úton megsemmisülni; 
mellékes jelentőségű, hogy ez a nyugatiak egymással szembeni ellenségeske¬ 
dése vagy a nemzetek, vagy a társadalmi rétegek közötti háborúskodás révén, 
vagy mint azt néhányan állítják, az „elnyugatiasodott” keletiek támadása ál¬ 
tal, esetleg harmadik lehetőségként, a „tudományos haladás” által okozott 
kataklizma eredményeként történik-e majd meg; mindenesetre a nyugati vi¬ 
lágra leselkedő veszélyeket teljességgel Nyugat teremtette, és azokért csakis 
önmagát teheti felelőssé. 

Az egyetlen értelmes kérdés az, hogy a modern befolyás eredményeként 
Kelet egy pusztán átmeneti és felszíni válságot szenved-e el, vagy pedig magá¬ 
val rántja Nyugat saját bukásával az egész emberiséget? Nehéz lenne jelenleg 
egyértelmű választ adni; mára mindkét ellentétben álló szemléletmód megta¬ 
lálható Keleten, azonban a tradícióban rejlő szellemi erő - amelyről ellenfelei 
ráadásul semmit sem tudnak -, ha a saját szerepét játszaná, úgy kerget¬ 
hetné el az anyagi hatalom rémképét, mint fény az árnyékot; sőt, nyugodtan 
mondhatjuk, hogy a tradíció szellemi erejének előbb vagy utóbb, de végül is 
mindenképpen győznie kell, mindazonáltal még ezt megelőzően valószínűleg 
egy teljesen sötét időszak következik el. A tradicionális szellem halhatatlan, 
mert lényegénél fogva a halál és a múlandóság felett áll; a külső világból azon- 

bán teljesen visszahúzódhat, ahol akkor aztán tényleg „világvége” lesz. Az 
elmondottakból következtetni lehet, hogy egy efféle lehetőség semmi esetre 
sem valószínűtlen; abban a felforgatásban, amely Nyugatról támadt, és amely 
jelenleg Keletre is átcsapott, a „vég kezdetét”, vagyis annak a pillanatnak az 
előzetes jelét kell látnunk, amelyben a hindu tradíció szerint a szent doktrína 
egésze egy kagylóhéjba záródik, ahonnan legközelebb az eljövendő új világ 
hajnalán lép majd ki sértetlenül. 

De az események további előrejelzése helyett, térjünk vissza a jelenlegi 
helyzetre: Nyugat feltarlózhatatlanul betolakodik mindenüvé; hatása - miu¬ 
tán ez esik legközvetlenebb elérhetőségi körébe - először az anyagi területen 
érezteti magát, erőszakos hódítás, „üzlet” vagy a másik ország erőforrásai fe¬ 
lett megszerzett felügyelet révén; ezután azonban helyzet még tovább rosszab¬ 
bodik. A nyugatiak, akiket mindig is a kizárólag rájuk jellemző prozelitizmus 
vezérelt, bizonyos mértékig sikeresen vezetik be saját antitradicionális és ma¬ 
terialista szemléletmódjukat más népek körébe is; és mialatt az invázió első 
formája legrosszabb esetben is csak az ember testi épségét veszélyeztette, ad¬ 
dig ez az újabb forma megmérgezi a lelkeket is és megöl minden spiritualitást. 
Természetesen az első inváziós forma tette lehetővé a másodikat, úgyhogy vé¬ 
gül is tényleg csak a nyers erő révén sikerül Nyugatnak önmagát a világ nagy 
része fölé helyezni, és ennek tulajdonképpen szükségszerűen kell így történnie, 
mivel civilizációjának ebben a szférában fekszik egyetlen tényleges, ugyan¬ 
akkor minden más szempontból rendkívül alacsonyrendű fensőbbrendűsége. 
A nyugati túlkapás, a maga összes megjelenésében, a materializmus túlka¬ 
pása, és más tulajdonképpen nem is lehetne; nincs az a többé-kevésbé jól 
sikerült hazudozás, moralista kifogás, humanista szavalat, amelyik megnye- 
rőbbé tudna válni leplezett, pusztító céljait elérendő; semmi sem cáfolhatja 
ezt az igazságot, s amit csak az átejthető balekok, illetve azok vitathatnak, 
akik ezért vagy azért érdekeltek azt a művet szolgálni, amely a szó szoros 
értelmében, tényleg „sátáni” 1 . 

Különös tény, de bizonyos személyek éppen a nyugati invázió radikális 
előretörésének időpontját választják, hogy kiadják a jelszót egy számukra 
félelmetes veszély, a keleti eszmék állítólagos Nyugatra szivárgása ellen; mi¬ 
féle újabb eltévelyedés lehet ez? Abbéli szándékunk ellenére, hogy általános 
jellegű megfontolásokhoz tartjuk magunkat, e ponton nem hagyhatjuk lega¬ 
lábbis néhány szó nélkül a nemrégiben Henri Massis által publikált Défense 
de rOccident című művet, amely egyike eme eszmefuttatások legjellegze¬ 
tesebb megnyilvánulásainak. E zavaros, sőt ellentmondásokkal teli könyv 
ismét csak megmutatja, mennyire képtelenek eredményesen fellépni a legtöb¬ 
ben azok közül, akik a modern felforgatás elleni akció útjait keresik, mivel 
még az sem teljesen világos előttük, hogy mi ellen is kell harcolniuk. A 
szerző időnként lemond az igazi Kelet elleni támadó szándékról; és ha tar- 

tóttá volna magát kizárólag az „álkeleti” fantáziálások, a megtévesztő' nevek 
alatt terjesztett, hamisítatlanul nyugati elméletek kritizálásához - amelyek 
a jelenkori felforgatás számos termékének mindössze egyikét képezik - még 
teljes körű helyeslésünkre is találhatott volna, annál is inkább, mert mi ma¬ 
gunk is ezek hatalmas veszélyére, egyszersmind intellektuális szempontbóli 
ostobaságára szoktuk felhívni a figyelmet. Sajnálatra méltó módon azon¬ 
ban nem állt meg itt, hanem szükségét érezte, hogy a keleti koncepciókat 
ezeknél „aligha jobbaknak” minősítse, amihez bizonyos „hivatalos” orientalis¬ 
táktól vett idézetekre támaszkodik, amelyekben - ahogyan az lenni szokott 
- a keleti doktrínák a karikatúra szintjéig vannak torzítva. Vajon mit szólna 
Henri Massis ha valaki ugyanilyen módon értelmezné a kereszténységet, és 
ennek bírálatát egyetemes „hiperkritikai” munkálatok alapján követelné meg? 
O ugyanis ezt teszi az indiai és kínai doktrínákkal, azzal a súlyosbító körül¬ 
ménnyel, hogy az általa idézett nyugatiak a legcsekélyebb közvetlen tudással 
sem rendelkeznek e doktrínákat illetően, míg ellenben a kereszténységen kon- 
tárkodó kritikustársaiknak legalább bizonyos mértékig jártasnak kell lenniük 
a keresztény tanításokban, még akkor is, ha minden, a vallás iránt érzett vak 
gyűlöletük meg is akadályozza őket bárminemű komolyabb értésben. Ennek 
kapcsán hozzá kell tennünk, gyakorta nehezen tudjuk meggyőzni a keletieket 
arról, hogy ha bizonyos orientalisták vagy mások tanulmányai pusztán az 
értetlenség, nem pedig a tudatos és szándékos torzítás eredményei lennének, 
akkor nem lennének attól a bősz gyűlölettől átitatottak, amely az antitradi- 
cionális szemléletmód állandó velejárója; és méltán kérdezhetjük meg Henri 
Massist: valóban tanácsosnak tartja külföldön a tradíció megtámadását, mi¬ 
közben otthon annak helyreállításáért harcol? „Tanácsost” mondottunk, ez¬ 
zel utalva rá, hogy számára az egész vita a politika síkján folyik; és miután 
mi ettől eltérő, nevezetesen tisztán intellektuális álláspontot veszünk fel, az 
egyetlen kérdés, ami számukra lényeges, hogy mi az igazság; ez a szempont 
azonban nyilván túl magas és túl derűs ahhoz, hogy abban a vitatkozók 
bármiféle kielégülést találjanak, sőt még az is kétséges, hogy nagy vitázó 
minőségükben az igazság érdekli-e még egyáltalán őket 2 . 

Massis támadást intéz azok ellen, akiket „keleti propagandistáknak” hív; 
e kifejezés már önmagában is fogalmi ellentmondást rejt, mivel mint azt már 
annyiszor elmondtuk, a propaganda utáni vágy hamisítatlanul nyugati jelen¬ 
ség; és ez már önmagában azt mutatja, hogy itt valami félreértés történik. 
Valójában azok a propagandisták, akikre ő gondol, két csoportra oszthatók, 
ahol az első csoportot vérbeli nyugatiak alkotják; elnézve a magukat a keleti 
szemlélet ismerőinek valló németeket, oroszokat, igencsak nevetséges lenne 
ha bennük nem minden Kelettel kapcsolatos eszme legszánalmasabb nemtu¬ 
dásának jelét látnánk; a szerző e csoporttal kapcsolatos némelyik észrevétele 
igen találó, kérdés marad azonban, hogy vajon miért nem annak tünteti fel 

őket, amik a valóságban. Eme első csoporthoz kell sorolni még az angolszász 
„teozófizmus” valamint az összes többi hasonszőrű szekta alapítóit is, akiknek 
keleti terminológiája nem egyéb, mint a tudatlanok és félreinformáltak rásze- 
désére szolgáló maszk, az álcázott eszmék pedig legalább annyira idegenek 
Kelet, mint amennyire kedvesek a modern Nyugat számára. Az ilyen típusú 
egyének egyébként valamiféle ezoterizmussal való kérkedésüknek köszönhe¬ 
tően jóval veszedelmesebbek, mint az egyszerű filozófusok; jóllehet ezeknél 
semmivel sem tudnak többet, mégis csalárdul színlelik az ezoterizmust, hogy 
ezzel bilincseljék magukhoz azokat az embereket, akik a „profán” okoskodá¬ 
soknál valami jobb után kutatnak, és akik a jelenlegi káosz közepette nem 
tudják hova forduljanak; kissé meglepő, hogy Henri Massis meg sem em¬ 
líti őket. Ami a másik csoportot illeti, ebben azokra az elnyugatiasodott 
keletiekre találunk, akikre fentebb már utaltunk; ezek az emberek legalább 
annyira nem ismerik az igazi keleti eszméket, mint az előző csoportba tar¬ 
tozók, miáltal még ha szeretnék se tudnák ezeket „terjeszteni”. Mellesleg a 
maguk elé tűzött cél ennek pontosan az ellenkezője, tudniillik először Ke¬ 
leten is el akarják pusztítani ezeket az eszméket, másodszor Nyugatnak be 
szeretnék mutatni, hogy az ő modernizált Keletük összhangba hozható az Eu¬ 
rópában és Amerikában beléjük vert elméletekkel. Ezek a legkártékonyabb, 
közvetlenül az intelligenciát bénító, nyugati propagandák és reklámok külön¬ 
féle változatainak közismert ágensei csak Keletet veszélyeztetik, nem pedig 
a rajtuk keresztül tükröződő Nyugatot. Mégpedig az igazi Keletet, amiről 
Henri Massis egyetlen említést sem tesz, s ami talán nem is lehetett számára 
túlságosan nehéz, merthogy erről, a semmi nem sok, de ő feltehetőleg ennyit 
sem tud; az, hogy egyetlen nem elnyugatiasodott keleti nevére sem tudott 
hivatkozni, elégséges indítékául szolgálhatott volna, hogy végiggondolja és 
belássa: „keleti propagandisták” egyáltalán nem léteznek. 

Azonkívül, bár ez szokásunk ellenére személyünkkel kapcsolatos szólásra 
kényszerít bennünket, a következő határozott kijelentést kell tennünk: Amennyire 
mi tudjuk, rajtunk kívül senki más nincs, aki az autentikus keleti eszméket 
Nyugaton részletesen kifejti; tesszük pedig ezt minduntalan pontosan ugyan¬ 
úgy, ahogyan tenné azt hasonló körülmények között minden keleti, vagyis a 
propaganda és a népszerűsítés legcsekélyebb szándéka nélkül, kizárólag azok¬ 
nak a kedvéért, akik képesek a doktrínákat úgy megérteni ahogyan azok van¬ 
nak, mindenféle olyan torzítás igénybevétele nélkül, amely eltérítené azokat 
céljuktól; hozzátehetjük még, hogy a nyugati intellektuális hanyatlás dacára, 
azok, akik ezeket értik - bár nyilvánvalóan csak szűk kisebbséget alkotnak - 
koránt sincsenek olyan kevesen, mint azt gondolni lehetne. Ez az értés termé¬ 
szetesen nem az a fajta, amire Henri Massis gondolt - nincs szándékunkban 
hosszasan fejtegetni mi mellett is tör lándzsát, könyvének politikai nézetei 
ugyanis magukért beszélnek; ehelyett, hogy a lehető legjobb indulatúak le- 

gyünk, feltételezzük, hogy lelkét a nyugati civilizáció közelgő' végének rossz 
eló'érzete gyötri, s talán ez ülteti fejébe egy „keleti propaganda” létének gon¬ 
dolatát. Sajnálatos az is, hogy nem képes világosan meglátni hol rejlenek az 
összeomlást előidézhető' igazi okok, annak ellenére sem, hogy a modern világ 
bizonyos aspektusaira időnként megfelelő szigorral mutat rá. Tulajdonképpen 
az ezzel kapcsolatos bizonytalanság felelős érvelésének állandó elcsúszásáért: 
egyrészről egyáltalán nem biztos abban, hogy ki az ellenség, aki ellen harcol, 
másrészről „tradicionalizmusa” megengedi, hogy nagymérvű tudatlanságban 
legyen a tradíció igazi lényege felől, olyannyira, hogy a tradíciót egyértelműen 
a legkülsőségesebb jellegű valláspolitikai konzervatizmussal keveri. 

A legékesebb bizonyíték, hogy Henri Massist félelmek nyugtalanítják az 
a rendkívüli, egyszersmind hihetetlen attitűd, amelyet e nemlétező „keleti 
propagandistáknak” tulajdonít. Elhitetné velünk, hogy ezeket Nyugat iránt 
vad gyűlölet fűti, és hogy csak árt Nyugatnak ha közlik vele tanításaikat, 
vagyis ha megajándékozzák legdrágább kincsükkel, amely bizonyos értelem¬ 
ben szellemük lényegét képezi! Lám van, akit a rémület efféle abszolút el¬ 
lentmondásos hipotézisek terjesztéséig alacsonyít; az egész fáradságosan fel¬ 
állított bizonyításmenet rögtön az első pillantásra összedől, mégis mintha 
az egyébként nem ostoba szerző ezt észre se venné, ami miatt joggal tehető 
fel a kérdés: nincs-e Henri Massis biztos tudatában elmélete teljes képte¬ 
lenségének? Nem egyszerűen csak olvasói homályos látására számít ennek 
elhitetésében? Már az elemi gondolkozásnak is világossá kell ugyanis ten¬ 
nie, hogy a keletieknek, ha tényleg annyira hevesen gyűlölnék a Nyugatot, 
első dolguk doktrínáik kizárólag saját használatra való féltékeny kisajátítása, 
illetve a nyugatiak azokba való betekintésének mindenáron való megakadá¬ 
lyozása kellene, hogy legyen; valójában igazságtalan vádakat emel a keletiek 
ellen, méghozzá az igazságosság látszatával. Ettől azonban az igazság meg¬ 
lehetősen eltér: a keleti doktrínák hiteles képviselői senki iránt sem éreznek 
gyűlöletet és kizárólag egy oka van elzárkózásuknak: végletesen haszonta¬ 
lannak tartják olyanok előtt kifejteni bizonyos igazságokat, akik képtelenek 
megérteni azokat; a szükséges „kvalifikációkkal” rendelkezők előtt azonban 
- bármi legyen is származási helyük - sohasem tagadják meg az ismerte¬ 
tést; az aztán az ő hibájuk-e, hogy ezek között nagyon kevés nyugati akad? 
Ugyanakkor az vajon kinek a hibája, ha közben a keleti tömegek számára, 
miután régóta méltánytalanul kezelik őket, végül tényleg halálosan ellenszen¬ 
vessé válnak a nyugatiak? Talán a szellemi szemlélődésbe vonult elitet kellene 
hibáztatni, amely szigorúan elzárkózik mindenféle felszínes „eszmecserétől”, 
jobban mondva nem a nyugatiak hibája-e ez is, akik jelenlétüket mindenütt 
gyűlöletessé és elviselhetetlenné tették? Mihelyst a kérdés így, vagyis meg¬ 
felelőképpen merül fel, a válasz is mindenki számára nyilvánvalóvá válik; és 
még ha az embernek el is kell ismerni, hogy a mind ez idáig hihetetlen türe- 

lemről bizonyságot tevő keletiek, legalábbis saját hazájukban, urak kívánnak 
lenni, ki az, aki ezért joggal vádolhatja őket? Azonban, amikor bizonyos szen¬ 
vedélyek elszabadulnak, ugyanazok a dolgok a körülményeknek megfelelően 
nagyon különböző, sőt akár teljesen ellentétes módon is megítélhetőek: így 
például azt, amikor nyugati nép száll szembe külföldi invázióval, „hazafiság- 
nak” hívják és a legnagyobb dicséretre méltatják, azt azonban, amikor keleti 
nép teszi ugyanezt, „fanatizmusnak”, „intoleranciának”, „idegengyűlöletnek” 
nevezik, ami semmi mást, csak megvetést és kiirtást érdemel. Azonkívül, 
talán nem az „emberi jogok” és a „szabadság” és az „igazság” és a „civilizá¬ 
ció” nevében próbálja Európa illetve Amerika mindenki más fölé kiterjeszteni 
törvénytelen hatalmát? Nem e hangzatos frázisok zászlaja alatt teszi mások 
számára az életet, a másként való gondolkozást szép lassan teljesen lehe¬ 
tetlenné? Hogy a moralizmus milyen hasznos találmány, ezek után aligha 
kétséges, már tudniillik azok számára, akik - ellentétben velünk - sehogy 
sem akarják belátni, hogy Nyugaton mára két embertípus maradt, amelyek 
közül valójában egyik sem ér semmit: a hiszékeny balek, amelyik értékeli 
a nagy szavakat, hisz a „civilizációs misszióban”, ugyanakkor abszolúte nem 
eszmél, hogy miféle mélységes, materialista barbárságba süllyedt, illetve a 
ravasz számító, amelyik pedig kiaknázza ezt a beállítottságot, hogy erősza¬ 
kos, érzéki ösztöneit kielégíthesse. Mindenesetre egy biztos, Kelet senkit sem 
fenyeget, és hogy semmilyen értelemben sem álmodozik Nyugat meghódítá¬ 
sáról: jelenleg elég gondoskodnia az európai elnyomás ellen való védekezésről, 
amely ma már azzal fenyeget, hogy lelkületét is megmérgezi; az pedig enyhén 
szólva különös, hogy a megszállók veszik fel az áldozat pozícióját. 

E kérdés tisztázása elengedhetetlen volt, tudniillik vannak olyan dolgok, 
amelyeket feltétlenül szóvá kell tenni; mégis időpazarlás lenne hosszabban 
időzni a témánál, hiszen „Nyugat védelmezőinek” érvelése ehhez túlságosan 
gyatra és következetlen. Azonkívül, ha momentán Henri Massis idézése vé¬ 
gett felfüggesztettük a személyeskedéssel kapcsolatos szokásos idegenkedé¬ 
sünket, az főleg azért történt, mert az adott viszonyok között ez az ember a 
kortárs mentalitás egyik jellegzetes vonulatát képviseli, azt a vonulatot, ame¬ 
lyet feltétlenül bele kellett venni a modern világ jelenlegi állapotáról szóló 
tanulmányba. Vajon hogyan nyújthatna egy ilyen alacsonyrendű tradiciona- 
lizmus, szűk horizontjaival, nehéz felfogásával, sőt, mi több, iszonyú álságá- 
val bármiféle valódi és hathatós védelmet azon sokaknak a szemléletmódja 
ellen, akiknek osztozik előítéleteiben? Mindkét szemléletmód egyaránt na¬ 
gyon mélyen implikálja az igazi princípiumok nem ismerését; mindkettő ten¬ 
denciózusan tagadja mindazt, ami egy bizonyos határt meghalad, ugyanúgy 
képtelen más civilizációk létét elfogadni, ugyanaz a görög-latin klasszicista 
babona. Ez a tökéletlen reakció egyébként azért érdekel bennünket, mert 
rámutat néhány kortársunknak a világ jelenlegi állapotával való elégedetlen- 

ségre. Léteznek más megnyilvánulásai is ugyanennek az elégedetlenségnek, 
amelyek képesek lehetnének messzebbre is elmenni, ha helyesen irányítanák 
őket; jelenleg azonban minden erősen kaotikus, azt pedig igen nehéz megmon¬ 
dani, hogy mi is fog mindebből kialakulni. Mindazonáltal bizonyos idevágó 
előrejelzések nem lesznek haszontalanok, s mivel közvetlenül a jelenlegi vi¬ 
lág sorsára vonatkoznak, egyszerre e mű konklúziójaként is szolgálhatnak, 
amennyiben lehetséges egyáltalán anélkül levonni következtetéseket, hogy a 
„profán” tudatlanságnak ne biztosítsunk nyílt támadási felületet az olyan 
igazságok meggondolatlan kifejtésével, amelyeket lehetetlen lenne a bevett 
módszerekkel igazolni. Nem tartozunk azok közé, akik úgy gondolják, válo¬ 
gatás nélkül lehetséges mindenről beszélni, főleg akkor nem, amikor az ember 
nem közvetlenül a tiszta doktrínáról szól, hanem rátér vonatkoztatásaira. Bi¬ 
zonyos fenntartások elengedhetetlenek, ugyanakkor olyan égető problémák is 
vannak, amelyek mellett nem lehet szó nélkül elmenni. Azonban ennek az 
indokolt, sőt nélkülözhetetlen óvatosságnak semmi köze sincs bizonyos gyer¬ 
meki félelmekhez, amelyeket egyszerűen a tudatlanság eredményez, s amik 
az indiai közmondás szerint hasonlítanak a „kötelet a kígyóval összetévesztő” 
ember rémületéhez. Akár tetszik valakinek, akár nem, arról kell beszélni, 
amit a körülmények megkövetelnek; sem az egyik oldal haszonlesőinek os¬ 
toba ellenszenve, s erőlködése, sem a másik oldalon azok türelmetlensége 
nem változtathatja ezt meg, akiket elragadott a modern világ lázas őrülete, 
s akik a hajszában a világ sorsáról mindent egyszerre szeretnének megtudni. 
És ha a haszonlesők nem is, legalább a türelmetlenkedők vigasztalódhatnak 
a gondolattal, miszerint az események egyre gyorsuló üteme vágyaikat min¬ 
den kétséget kizáróan hamarosan kielégíti; akkor azonban ne kezdjenek majd 
sajnálkozni, hogy tökéletlenül készültek fel az igazság megismerésére, amely 
után többnyire lelkes átéléssel, s nem igazi tisztánlátással kutattak. 


Jegyzetek 

1 „Satan” a héberben annyi, mint „ellenség”, vagyis aki megfordít, úgyszólván feje tete¬ 
jére állít mindent; a lefelé irányuló, lerontó tendenciával azonos tagadás vagy felforgatás 
szelleme a szó etimológiai értelmében „infernális”, ami azon a materializációs folyamaton 
keresztül uralja a létezőket, amelyre a modern civilizáció teljes kibontakozását alapozza. 

2 Tudjuk, hogy Henri Massis előtt nem ismeretlenek műveink, mégis gondosan kerüli 
a legapróbb utalást is ezekre, mivel nézetei ellen szólnának; ez az eljárás, nem akarunk 
túlozni, de egyszerűen nem egyenes. Mindamellett még egy ilyen elhallgatás sem teljesen 
előnytelen, mivel megvédelmez olyan igazságokat, amelyeknek pontosan természetüknél 
fogva, minden visszatetsző vitatkozástól és üres szócsépléstől távol kell maradniuk; mindig 
van valami lehangoló a profán értetlenség látványában, még akkor is, ha tudjuk, hogy a 
szakrális doktrína igazsága önmagában túlságosan emelkedett ahhoz, hogy módszereivel 

megközelíthesse. 

9. fejezet 

Végkövetkeztetések 


E mű elsőrendű célja az volt, hogy bemutassa miként lehetséges a tradicioná¬ 
lis premisszák alkalmazása révén megtalálni a legközvetlenebb megoldást a 
napjainkban felmerülő problémákra, hogyan érdemes az emberiség jelenlegi 
állapotát értelmezni, ugyanakkor a konvenciális szabályok és a szentimentális 
preferenciák helyett, hogyan lehet az igazsággal összhangban megítélni mind¬ 
azt, ami a modern civilizációt ténylegesen „felépíti”. Nem tarthattunk igényt 
a téma kimerítésére, vagy teljes részletességű tárgyalására, esetleg minden 
aspektusból történő teljesen hiánytalan feltárására. E sorok írását kezdettől 
végig inspiráló princípiumok azt mindenesetre szükségessé tették és teszik, 
hogy esszenciálisán szintetikus szempontokat vessünk fel, ne pedig analitiku¬ 
sakat, mint a „profán” értekezések; de éppen mert e szempontok szintetiku¬ 
sak, jóval messzebb mennek az igazi magyarázat irányában, mint bármiféle 
analízis, ami legfeljebb ha puszta leíró érvénnyel rendelkezik. Úgy véljük, 
hogy azok számára, akik az eddigieket értették, az elmondottak a bennünk 
implicite foglalt konzekvenciák - legalábbis egy részének - levonását is lehe¬ 
tővé teszik, és aki ezt megteszi biztos lehet benne, hogy ez a módszer jóval 
értékesebb lesz számára, mint olyan köteteknek az olvasása, amelyek semmi¬ 
féle lehetőséget nem hagynak a reflexióra és a meditációra, arra, amihez mi 
- ezekkel szöges ellentétben - megpróbálunk megfelelő kiindulópontot, úgy¬ 
szólván olyan alapot biztosítani, amelyről a semmitmondó egyéni vélemények 
tömege fölé lehet emelkedni. 

Hátramaradt még röviden tisztázni, mi lehet egy ilyen tanulmány „gya¬ 
korlati haszna”; ezt el lehetne, sőt el kellene hagyni, ha a tiszta metafizikai 
doktrínával foglalkoztunk volna, amihez képest minden vonatkoztatás járulé¬ 
kos és esetleges; a jelen műben azonban éppen a vonatkoztatásokkal foglalkoz¬ 
tunk. Ezeknek egyébként a gyakorlati szemponttól teljesen függetlenül kettős 
igazolása van: a vonatkoztatások a princípiumok törvényes kiterjesztései, an¬ 
nak a doktrínának a normális fejleményei, amelynek mint egyetemesnek és 

egyetlennek, a valóság minden rendjét kivétel nélkül fel kell ölelnie; ugyan¬ 
akkor mint azt már elmondtuk, amikor a „szakrális tudományról” szóltunk, 
legalábbis néhány ember számára egy magasabb tudás elérésének előkészítő 
eszközeit is képezik. Amikor a vonatkoztatások területén vagyunk, az nem 
probléma, ha a saját kedvükért is vizsgáljuk őket, ha eközben egy pillanatra 
sem tévesztjük szem elől princípiumaiktól való függőségüket. E függőség el- 
feledése egyáltalán nem elhanyagolható veszély, tudniillik pontosan ez a „pro¬ 
fán tudományt” létrehozó deviáció fő forrása, mindazonáltal nem létezik azok 
számára, akik előtt világos, hogy minden a tiszta intellektusból származik és 
teljesen ennek a függvénye, következésképpen mindaz, ami nem tudatosan 
innen származik kizárólag merő illúzió lehet. Mint azt már több ízben el¬ 
mondtuk, minden kiindulópontja a tudás kell, hogy legyen; ily módon, ami 
a legtávolabb lévőnek tűnik a gyakorlati területtől, nem kevésbé hatékony 
még ezen a területen is, mivel enélkül - itt csakúgy, mint bárhol másutt - 
lehetetlen bármi olyat megvalósítani, ami valódi értékkel rendelkezik, vagy 
ami többnek bizonyul majd, mint a sok hiábavaló és felszínes sürgés-forgás. 
Visszatérve jelenlegi problémánkhoz, méltán mondható, hogy a modern világ 
rögtön megszűnne létezni, ha az emberek megértenék mi is ez valójában; hogy 
léte, mint minden tudatlanságé és korlátoltságé puszta negatívum: kizárólag 
a tradicionális, emberfeletti igazság tagadása révén létezik. Ha a tudás meg¬ 
lenne, az átváltás nem csak katasztrofálisan mehetne végbe, enélkül azonban 
a katasztrófa tulajdonképpen elkerülhetetlen; ilyen körülmények között nem 
jogos-e azt állítani, hogy a tudásnak felbecsülhetetlen gyakorlati eredményei 
lehetnek? A legtöbb emberben mégis rendkívül nehezen fogalmazódik meg 
a tudás megszerzésének igénye, amitől a döntő többség jelenleg olyan távol 
van, mint ezelőtt talán még soha; de még ez sem lenne probléma, tudniillik 
nem kell ezt mindenkinek megszerezni, hanem elég lenne ha átvenné a tö¬ 
megek szuggesztív irányítását egy olyan kisszámú, egyszersmind szellemileg 
tökéletesen felkészült elit, amelynek létéről és hatóeszközeiről a tömegeknek 
fogalma sem lenne. A kérdés tehát már csak az, hogy meg tud-e még az igazi 
szellemi elit Nyugaton honosodni? 

Ezúttal nem ismételnénk meg mindazt, amit másutt már módunkban 
állt elmondani ama szerep kapcsán, amit az intellektuális elit tölthetne be 
azon körülmények között, amelyek tekinthetőek egy nem túl távoli jövőben 
elkövetkezőknek. Ezért e tárgyban a következők elmondására szorítkoznánk: 
akármilyen úton is megy végbe az egyik világból egy másikba való átlépésként 
definiálható átváltás (és itt „világok” alatt - a legkisebbektől a leghatalma¬ 
sabbakig - a ciklusokat kell érteni), előfordulhat, hogy közben annak ellenére 
sem szűnik meg a folytonosság, hogy az átváltás esetleg hirtelen megszakadás 
látszatát kelti, ugyanis a ciklusokat mindig oksági láncolat fűzi egybe. Ha 
az intellektuális elit még az átváltás előtt létrejönne, az eseményeket - az 

elkerülhetetlenül felmerülő zavarok minimumra csökkentése mellett - a leg¬ 
kedvezőbb feltételek között futtathatná le; és ha ezt esetleg nem lenne módja 
végrehajtani, egy talán még ennél is fontosabb feladat áll előtte: konzerválni 
azokat az elemeket, amelyeknek a jelenlegi világból fenn kell maradniuk, hogy 
az eljövendő világ felépítésekor felhasználtassanak. Mihelyst az ember tudja, 
hogy még akkor is jönnie kell újrafelemelkedésnek, ha a lefelé tartó moz¬ 
gást valamilyen kataklizma előtt kvázi lehetetlennek bizonyulna megállítani, 
nyilván nincs semmi ok a felemelkedés útjának előkészítésével az alászállás 
nadírjának elértéig várni. És nem lesznek elveszettek azok az erőfeszítések, 
amelyek különféle utakon e művön munkálkodnak; lehetetlen, hogy elvessze¬ 
nek, egyrészt ami az elit ezekből adódó saját hasznát, másrészt ami azt a 
hatást illeti, amit az elit gyakorol az emberiség egészére. 

A kérdést ezért ekképpen érdemes szemlélni: az elit a keleti civilizáci¬ 
ókban mind a mai napig létezik, és bár tegyük fel, hogy számában a mo¬ 
dernista túlkapásnak köszönhetően egyre inkább csökkeni fog, mindazonáltal 
folyamatosan fennmarad egészen a vég eljöveteléig, mert szükség van rá az 
elpusztíthatatlan tradíció „bárkájának” megvédelmezése és a megőrzendő ele¬ 
mek összességének átörökítése végett. A másik oldalon, Nyugaton, elit nem 
létezik; feltehető a kérdés, hogy újra fog-e szerveződni még korszakunk le¬ 
futása előtt, vagy másképpen megfogalmazva, részt vesz-e majd a nyugati 
világ - deviációjával szakítva - a megőrzés és az átörökítés művében. Ha 
nem, mintegy eredményképpen, a nyugati civilizáció teljes egészében sem¬ 
mivé lesz, mivel elveszíti a tradicionális szellem minden maradványát, s ily 
módon egyetlen olyan elemet sem fog tartalmazni, ami a jövő szempontjából 
érdekes lehetne. Az itt felvetett kérdés a végeredményre nézve természetesen 
csak másodlagos jelentőségű, mégis egy relatív szempontból rendelkezik egy 
el nem hanyagolható érdekességgel, ha már egyszer annak a kornak a parti¬ 
kuláris feltételeit vizsgáljuk, amelyben jelenleg élünk. Elvileg elegendő lenne 
megállapítani, hogy a nyugati világ még ha szakadár is a modern idők kez¬ 
dete óta, része az egésznek, és hogy a ciklus végső reintegrációjához bizonyos 
mértékig az egész minden részének hozzá kell járulnia. Ez azonban nem szük¬ 
ségképpen igényli a nyugati tradíció előzetes helyreállítását is, hiszen maga 
a tradíció önnön teljességében csak forrásánál, és nem valamely időszakban 
felvett sajátos formájában őrizhető meg. Ezt csak futólag jegyeztük meg, 
mert a teljes magyarázathoz elengedhetetlen lenne a Primordiális Tradíció és 
az alárendelt tradíciók közötti viszonylatok behatóbb tanulmányozása, amire 
ezúttal nincs lehetőség. A nyugati tradíció helyreállítása a modern világra 
nézve a legkedvezőbb megoldás lenne, ám a világ jelenlegi állása Nyugaton 
okot ad a félelemre, hogy ma ennek pontosan az ellenkezője folyik; minda¬ 
zonáltal, mint már mondottuk, léteznek bizonyos jelek, amelyek mintha azt 
mutatnák, hogy egy jobb megoldás minden reményét nem kell még feladni 

teljesen. 

Jelenleg Nyugaton a feltételezettnél több ember él, akik elkezdték látni 
mit is hiányol civilizációjuk; ugyanakkor ha kénytelenek beérni homályos tö¬ 
rekvésekkel, és ha többnyire meddő' kutatásokba kezdenek, és még ha néha 
az útirányt is teljes egészében elveszítik, az azért van, mert hiányzik az igazi 
tudás, amit semmi sem helyettesíthet, és mert nincs egy olyan szervezet, 
amely megadná számukra a szükséges doktrinális támogatást. Itt termé¬ 
szetesen nem azokra utalunk, akiknek sikerült megtalálniuk a támogatást a 
keleti tradíciókban, és akik ezáltal intellektuálisan Nyugaton kívül kerültek; 
ezek a személyek természetesen szükségképpen kivételes eseteket képeznek, 
és semmi esetre sem képezhetik integrális részét a nyugati elitnek; ők tu¬ 
lajdonképpen meghosszabbításai a keleti elitnek, akik hidat képezhetnek a 
keleti és a nyugati elit között, mihelyst ez utóbbi tényleg megszerveződött; 
a nyugati elit azonban, pontosan meghatározása értelmében, csakis nyugati 
kezdeményezésre szerveződhet meg, és éppen ebben rejlik a feladat minden 
nehézsége. A kezdeményezés két út valamelyikén lenne végrehajtható: vagy 
megtalálja a Nyugat egyedül a kivitelezés eszközeit a saját tradíciójához való 
közvetlen visszatérés révén, amely visszatérés látens lehetőségek egyfajta idő¬ 
szerű újraélesztése kellene, hogy legyen; vagy bizonyos nyugati elemek hajtják 
végre a restaurációt, de a keleti doktrínák segítségével, hozzátéve azt, hogy a 
segítségnyújtás, mivel a végrehajtóknak nyugatiaknak kell maradniuk, nem 
lehetne teljesen közvetlen, hanem az imént említett közvetítőkön keresztül 
afféle áttételes hatás révén mehetne végbe. Az első lehetőség megvalósulása 
nagyon valószínűtlen, mivel legalább egy olyan szellemi centrumot előfeltéte¬ 
lez Nyugaton, ahol a tradicionális szellem sértetlenül megőrződött, ez pedig 
számunkra - mint azt már bizonyos eltérő állítások ellenére elmondtuk - igen 
kétségesnek tűnik; így aztán a második felvetés igényel közelebbi vizsgálatot. 

Ebben az esetben az elitre nézve, bár ez nem abszolút szükségszerű, ked¬ 
vezőbb lenne ha egy már effektív exisztenciával rendelkező szervezetre tá¬ 
maszkodhatna. Nyilvánvaló, hogy jelenleg Nyugaton már csak egyetlen olyan 
tradicionális karakterű szervezet létezik, amely egy, a kérdéses műhöz meg¬ 
felelő alapul szolgálni képes doktrínát őrzött meg, s ez a katolikus egyház. 
Elegendő lenne az egyházi doktrínát az általa külsőleg hordozott vallási forma 
legcsekélyebb változtatása nélkül restaurálni, ez ugyanis a mélyebb jelentést 
is implikálja, jóllehet ezzel - akárcsak a katolicizmus és a többi tradicioná¬ 
lis vallás esszenciális egységével - az egyház jelenlegi képviselői mintha nem 
lennének tisztában; és ez a két probléma tulajdonképpen elválaszthatatla¬ 
nul összetartozik. E restaurációnak a szó igazi értelmében vett katolicizmus 
megvalósítását kellene jelentenie, ami etimológiailag az egyetemesség eszmé¬ 
jét fejezi ki, és amit nagyon hajlamosak elfelejteni mindazok, akik egy, min¬ 
den más tradicionális formától teljesen független, speciális, merően nyugati 

vallást szeretnének belőle csinálni. Tulajdonképpen azt kell mondani, hogy 
a világ jelenlegi állapotában a katolicizmus csak virtuálisan létezik, mivel 
képviselőit jóformán semmiféle igazi egyetemességtudat nem hatja át; mind¬ 
azonáltal az sem kevésbé igaz, hogy egy működő szervezet ilyen elnevezése 
már önmagában is jel, hogy lehetséges alapot képez a legteljesebb értelemben 
vett tradicionális szellemiség restaurációjához (annál is inkább, mert Nyuga¬ 
ton - az egész középkor folyamán - már szolgált e mű támasztékául). Valójá¬ 
ban tehát mindössze annak az újraépítése lenne elengedhetetlenül szükséges, 
ami a modern deviáció előtt még működött, természetesen a megváltozott 
időszak feltételei által diktált átdolgozások végrehajtásával; ha pedig e gon¬ 
dolat elképeszt vagy megbotránkoztat bizonyos embereket, az azért van, mert 
tudatlanul és talán akaratuk ellenére ők maguk is oly végletesen a modern 
szemléletmód befolyása alatt állnak, hogy teljesen megfeledkeznek annak a 
tradíciónak az igazi értelméről, amelyet már csak legfeljebb külsőségeiben 
tartanak fenn. A fő kérdés itt az, hogy az előzetesen definiált materializ¬ 
mus további változatát képező „betűformalizmus” - elvágva a még működő 
szervezeten belüli ébredés lehetőségét - vajon végleg kirekeszti, vagy csak 
ideiglenesen árnyékolja be a spiritualitást; a kérdésre a választ azonban csak 
az események menete adja majd meg. 

Valószínű továbbá, hogy az események ugyanezen menete előbb vagy 
utóbb elkerülhetetlen döntésre fogja kényszeríteni a katolikus egyház veze¬ 
tőit, aminek ők intellektuális horderejét feltehetően egyáltalán nem megfe¬ 
lelően fogják megítélni. Nagyon sajnálatos lenne, ha például politikai vagy 
más, ugyanilyen esetleges viszonyoknak kellene reflexióra kényszerítenie őket 
(a politika természetesen csak fensőbb princípiumok hiányában esetleges). 
Ugyanakkor azonban azt is látni kell, hogy a látens lehetőségek kibonta¬ 
koztatására alkalmas helyzetnek összhangban kell lennie az egyes emberrel, 
mégpedig a jelenlegi értelmi szintje által legközvetlenebbül elérhető eszközök 
révén. Emiatt, valamint tekintettel az egyre szélesebb körű felforgatás okozta 
fokozatosan súlyosbodó állapotra, elengedethetetlenné válik azon spirituális 
erők egyesítése, amelyek tevékenysége, úgy Nyugaton, mint Keleten a külső 
világra még hatással van. Ami kimondottan a Nyugatot illeti, itt a katolikus 
egyházon kívül nincs más ilyen erő. Ily módon csak örülhetnénk ha a katoli¬ 
kus egyház kapcsolatba lépne a keleti tradíciók hiteles képviselőivel, ugyanis 
ez lehetne kiindulópontja a kérdéses restaurációnak, természetesen csak ak¬ 
kor, ha ezzel egyidőben nyilvánvalóvá válna az is, hogy egy, pusztán felszíni, 
„diplomáciai” eszmecsere abszolút elégtelen, s az áhított eredményt nem hoz¬ 
hatja meg. A kapcsolatfelvétel után kellene a princípiumok egyeztetésének 
mikéntjét megtalálni (aminek normálisan a legfontosabbnak kell lennie). Ez 
az egyeztetés elengedhetetlenül lényeges feltétel a Kelet által ez idáig el nem 
veszített princípiumok igazi újramegértését célul tűző nyugatiak számára. 

Egy igazi kölcsönös egyetértés, mondjuk ki még egyszer, kizárólag felülről és 
belülről jöhet létre, ami azt jelenti, hogy azon a területen kell megvalósulnia, 
amelyik egyaránt nevezhető intellektuálisnak és spirituálisnak, tudniillik a 
két szónak pontosan ugyanaz a jelentése; később aztán, ebből a pontból kiin¬ 
dulva, az egyeztetés kiterjedhetne minden más területre, ugyanúgy, ahogy ha 
egyszer egy princípium megnyilatkozik, ő maga „csak” esszencia marad; vagy 
még jobban megvilágítva, a princípiumban a következmények összessége eleve 
bennefoglaltatik. Kizárólag egyetlen akadály gördülhet az egyeztetés útjába: 
a nyugati „prozelitizmus”, amely még a saját érdekében sem képes belátni, 
hogy „alárendeltek” helyett szükség van olykor „szövetségesekre” is; ponto¬ 
sítva, az akadály kizárólag az egyetértés hiánya, aminek a „prozelitizmus” 
csak egy következménye; de leküzdhető-e ez az akadály? Ha nem, az elitnek 
önszervezésében képes kell lennie, egyrészt mindössze azoknak az erőfeszí¬ 
téseire alapozni, akiket minden különleges körülményektől eltekintve saját 
intellektuális kapacitásuk képesít, másrészt természetesen keleti támogatásra 
számíthat; munkája ez esetben még nehezebbé válik, a mű pedig csak hosszú 
idő után érezteti hatását, mivel - ellentétben a másik esettel, ahol készen 
találná - minden szükséges eszközt saját erőből kell megteremtenie; mind¬ 
azonáltal bármilyen súlyosak is legyenek a nehézségek, korántsem lehetnek 
akkorák, hogy az elvégzendő munkát végleg megakadályozhatnák. 

Ily módon nem lesz megalapozatlan ha kijelentjük, hogy jelenleg feltűnő¬ 
ben vannak már egy olyan mozgalom jelei a nyugati világban, amely jóllehet 
még határozhatatlanul körvonalazott, mindazonáltal ha az események ren¬ 
des menetüket követik és nem gördül egy túl gyorsan elkövetkező kataklizma 
a teljes kibontakozás útjába, elvezethet az intellektuális elit újraszerveződé- 
séhez. Aligha kell mondani, hogy az egyháznak - már amennyiben saját, 
jövőben játszott szerepe érdekli - a legmesszebbmenőkig fontos lenne, hogy 
támogassa ezt a törekvést, nem hagyva, hogy az elit teljesen önállóan foglalja 
el helyét, s csak majd a pusztulással fenyegető végveszély megjelenésekor kö¬ 
vesse szükségből. Minden nehézkes és öntelt állásfoglalást mellőzve könnyen 
megérthető, hogy az egyház leginkább annak a magatartásnak látná hasznát, 
amely a doktrínát a modern szellem mindennemű beszivárgásától a legszigo¬ 
rúbban megóvná, s amely semmiféle változást nem tenne lehetővé. Igazán pa¬ 
radox lenne, ha az integrális katolicizmusnak a jövőben a feltehetően minden 
eddiginél félelmetesebb támadások pörölye alá kerülő katolikus egyház közre¬ 
működése nélkül kellene megvalósulnia, azon emberek által, akiket az egyház 
vezetői - pontosabban azok, akiknek megadatott, hogy az egyház nevében 
beszéljenek - minduntalan megpróbálnak a legalaptalanabb gyanúsítgatások 
alapján diszkreditálni. Ha ez történne, részünkről csak sajnálkozhatnánk; 
ha azonban erre nem kerülne sor, teljes figyelemmel azok részéről a tárgyalt 
problémákra, akikre pozíciójuk súlyos felelősséget ró, itt a legfőbb ideje a cse- 

lekvésnek, és hogy többé ne engedjenek azoknak a kísértéseknek, amelyeknek 
az értetlenségnek illetve bizonyos meglehetősen alantas egyének rosszakara¬ 
tának köszönhetően, mindennél súlyosabb következményei az ügy meghiúsu¬ 
lásáig vezethetnek, odáig, ami egészen ez idáig történt, és ami továbbá jele 
annak hogy milyen mérvű felforgatás uralkodik napjainkban minden terüle¬ 
ten. Nyilván sokan nem fogják meghálálni nekünk e figyelmeztetést, amelyet 
elfogulatlanul, és minden érdektől függetlenül adtunk; ennek azonban nincs 
jelentősége, úgyhogy folytathatjuk annak tárgyalását, amiről valahányszor 
csak szükségessé válik újra szólni kell, mégpedig abban a formában, amit a 
körülményeket mérlegelve a legalkalmasabbnak találunk. Az eddig mondot¬ 
tak csak mintegy kivonatai a következtetéseknek, amelyekhez egy teljesen 
korhoz igazított és - aligha kell hozzátenni - tisztán intellektuális területen 
folytatott nyomozás révén jutottunk. Nem lehet szó, legalábbis jelenleg, ezek 
részletes leírásáról, ám ez tulajdonképpen nem is lenne különösebben érde¬ 
kes; azt azonban határozottan állíthatjuk, hogy nincs egyetlen szó sem a fent 
leírtakban, amit ne előzött volna meg egy mindenre kiterjedő átgondolás. 
Látni kell világosan, hogy végletesen hasznavehetetlen lenne ha itt - mintegy 
tiltakozás gyanánt - többé-kevésbé tetszetős filozófiai érveket bocsájtanánk 
közre; komoly dolgokról komolyan szólunk, és nincs időnk nyelvi disputá- 
cióknál vesztegelni, amelyeknek semmi jelentősége nem lenne, és amelyek 
értelmes célt egyet sem szolgálhatnának. Azonkívül tökéletesen távol kívá¬ 
nunk maradni minden vitától, iskola- és pártviszálytól, ahogyan abszolúte 
visszautasítjuk az összes nyugati „cimke” és besorolás elfogadását, amelyek 
mindegyike teljesen használhatatlan; akár tetszik, akár nem, e tekintetben 
hozzáállásunkat semmi sem változtathatja meg. Végezetül jó szándékkal fi¬ 
gyelmeztetnünk kell még azokat, akik a komolyabb értés, sőt a talán már meg 
is szerzett tudásszintjük révén várhatóan egy lehetséges elit tagjaivá kívánnak 
lenni. Nem kétséges, hogy a modernizmus szó szoros értelmében „diabolikus” 
erői a hatalmukban álló minden eszközzel azon iparkodnak, hogy meggátolják 
a mára szétszórt és elszigetelt elemek együttműködését, pedig ez kikerülhe¬ 
tetlen, ha az elit az általános mentalitásra ténylegesen hatást akar gyakorolni. 
Most tehát azokhoz szólunk, akik már-már tökéletesen tudatára ébredtek az 
elérendő célnak, rendíthetetlenül ellenszegülve az útjukon megjelenő nehéz¬ 
ségeknek, amelyek legyenek bármilyen jellegűek, mindig azzal fenyegetnek, 
hogy eltántorítják őket. Azok számára, akik még nem jutottak azon a ponton 
túl, amely csalhatatlan iránytűként lehetetlenné teszi az igazi útról való leté- 
vedést, mindig fennáll a legkülönfélébb deviációk veszélye; nekik rendkívüli 
óvatosságról kell bizonyságot tenniük; de mehetünk akár tovább is és mond¬ 
hatjuk azt, hogy érdemes a bizalmatlanság szintjéig fejleszteniük óvatosságu¬ 
kat, mivel az „ellenség”, addig a pillanatig, amíg nem lett véglegesen legyőzve, 
a legkülönbözőbb, sőt olykor a legváratlanabb formákat is felveheti. Megtör- 

ténik, hogy azok, akik úgy vélik már megmenekültek a modern materializmus 
réme elől, zsákmányul esnek más olyan tévedéseknek, amelyek bár látszólag 
ezzel ellentétesek, lényegükre nézve azonban pontosan egy szintre helyezhe¬ 
tőek; elnézve a modern nyugati ember észjárását, külön figyelmeztetnünk kell 
arra a vonzódására, amelyet a többé-kevésbé felszínes jelenségek után érez; 
túlnyomórészt ez a vonzódás felelős a „neospiritualizmus” különféle tévelygé¬ 
seiért, ugyanakkor már látható előre, hogy az ezáltal képviselt veszedelmek 
fokozatosan még halálosabbakká lesznek, tudniillik a sötétség erői, amelyek a 
jelenlegi felforgatást működtetik, a „neospiritualizmusban” találják meg egyik 
legpotensebb közvetítőjüket. Feltehetően nem vagyunk már túl messze azok¬ 
tól az időktől, amelyekre az evangéliumi prófécia céloz, és amire már másutt 
is utaltunk: „Mert hamis Krisztusok és hamis próféták támadnak, és nagy je¬ 
leket és csodákat tesznek, annyira, hogy elhitessék, ha lehet, a választottakat 
is.” Az itt említett „választottakon” nem mást kell érteni, mint az általunk 
következetesen ugyanabban az eredeti értelemben emlegetett „elitet”, ami¬ 
nek tagjait - a végrehajtott benső „önmegvalósítás” eredményeképpen nem 
lehet már elhitetni; ez tehát nem azokra vonatkozik, akik magukban még 
csak a tudás csíráit hordozzák, és akik ezért úgyszólván csak „hivatalosok”; 
emiatt mondja az Evangélium, hogy „sokan vannak a hivatalosok, de kevesen 
a választottak”. Beléptünk egy időszakba, amelyben rendkívül nehéz lesz 
„elválasztani a polyvát a gabonától”, és eredményesen kiállni azt, amit a te¬ 
ológusok a „lelkek megpróbálásának” neveznek, egyrészt azoknak a zavaros 
megnyilatkozásoknak köszönhetően, amelyek csak erősödni fognak, másrészt 
az igazi tudás azok részéről való hiányának következtében, akiknek rendes 
hivatása a többiek vezetése kellene, hogy legyen, de akik ma már többnyire 
nem egyebek, csak „vak vezérek”. Beláthatjuk, hogy ilyen körülmények kö¬ 
zött a dialektikus elmésségek nem érnek már semmit, és a legtökéletesebb 
filozófiának sincs olyan ereje, hogy feltartóztathatná a szabadjára engedett 
„infernális hatalmakat”; ez megint csak egy illúzió, amire a legtöbb embert 
érdemes figyelmeztetni, mivel gyakran nem is sejtve mi is valójában az igazi 
intellektualitás, feltételezik, hogy az igazi tudásnak még a legjobb esetekben 
is csak halvány árnyékát képező, puszta filozófiai tudás képes a jelenkori men¬ 
talitást deviációjából kizökkenteni és helyreigazítani; ugyanakkor olyanok is 
vannak, akik azt képzelik, hogy a modern tudományban találhatóak meg a 
magasabb igazságokhoz való felemelkedés eszközei, holott az egész modern 
tudomány valójában pontosan ezeknek az igazságoknak a tagadására épül. 
Az emberre nézve mindezek az illúziók megannyi eltévelyedési lehetőséget 
jelentenek, amelyeknek eredményeképpen még a modern szemléletmód ellen 
őszintén fellépni kívánók is tehetetlenségre kárhoztatnak, mivel elmulasztván 
felkutatni azokat az esszenciális alapelveket, amelyek nélkül minden cselekvés 
teljesen hiábavaló, olyan zsákutcába keverednek, ahonnan a kijutás teljesen 

reménytelen. 

Nyilvánvalóan kevesen lesznek majd, akik az összes akadályon sikeresen 
túljutnak, és felülemelkednek a spiritualitás minden formájával szembefeszülő' 
környezet ellenséges viszonyain; végezetül szabad legyen azonban megjegyez¬ 
nünk, hogy nem is a számuk a fontos, itt ugyanis olyan területre lépünk, 
amelynek törvényei a mennyiségi törvényektől végletesen különböznek. Nincs 
tehát ok a kétségbeesésre, és ha nem is lenne remény valamiféle látható ered¬ 
mény elérésére a modern világ katasztrofális megsemmisülése előtt, még ez 
sem lehet elégséges ok, hogy bele ne fogjunk a műbe, amelynek távlatai a 
jelenkori világon jóval túlterjednek. Azoknak pedig, akik hajlamosak a két¬ 
ségbeesésre meg kellene fontolniuk, hogy ami ebbe a műbe épül be el sohasem 
veszhet, hogy a győzelem, amit a felforgatás és a tévelygés és a sötétség arat¬ 
hat csakis látszólagos és pusztán átmeneti lehet, hogy minden tér- és időbeli 
egyensúlytalanság elkerülhetetlenül játszik bele a mindenség nagy ekvilibri- 
umába, és hogy végül az igazságot semmi sem győzheti le; ugyanazt a tételt 
kellene szem előtt tartaniuk, amit hajdan bizonyos nyugati beavatási szerve¬ 
zetek: Vincit omnia Veritas, ami pedig annyit jelent, hogy az igazság végül 
győz mindenek felett. 

